
Návrh uznesenia
k Informatívnej správe o výsledkoch ukončených a stave rozpracovaných kontrol od 26.11.2025 do 27.1.2026
Mestské zastupiteľstvo mesta Trnava po prerokovaní:
Berie na vedomie
Informatívnu správu o výsledkoch ukončených a stave rozpracovaných kontrol od 26.11.2025 do 27.1.2026.

Dôvodová správa
V súlade s § 18f ods. 1 písm. d) zákona SNR č. 369/1990 Zb. o obecnom zriadení v znení neskorších predpisov predkladám Mestskému zastupiteľstvu mesta Trnava informatívnu správu o výsledkoch ukončených a stave rozpracovaných kontrol od 26.11.2025 do 27.1.2026. Plán kontrolnej činnosti útvaru hlavného kontrolóra na obdobie od 1.7.2025 do 31.12.2025 bol schválený uznesením č. 768/2025 na 16. riadnom zasadnutí Mestského zastupiteľstva mesta Trnava konanom dňa 24.6.2025 a plán kontrolnej činnosti útvaru hlavného kontrolóra na obdobie od 1.1.2026 do 30.6.2026 bol schválený uznesením č. 934/2025 na 19. riadnom zasadnutí Mestského zastupiteľstva mesta Trnava konanom dňa 9.12.2025.
Pri vyhotovení tejto správy vzhľadom na množstvo ako aj rozsah a zložitosť jednotlivých prípadov sú uvedené iba všeobecné a tie najnutnejšie údaje, ktoré charakterizujú kontrolný postup a výsledok kontroly. Správa je písaná tak, aby bol dodržaný zákon č. 18/2018 Z.z. o ochrane osobných údajov a o zmene a doplnení niektorých zákonov v znení neskorších predpisov, ako aj ustanovenia § 27 zákona o finančnej kontrole a audite a o zmene a doplnení niektorých zákonov v znení neskorších predpisov.
Podľa zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov je kontrola skončená dňom zaslania správy z kontroly. Ak kontrola zistila nedostatky, je najskôr vypracovaný návrh správy z kontroly. V prípade, že povinná osoba nepodá námietky k zisteným nedostatkom, k navrhnutým odporúčaniam na nápravu zistených nedostatkov a na odstránenie príčin ich vzniku, k lehote na predloženie písomného zoznamu prijatých opatrení a k lehote na splnenie prijatých opatrení uvedených v návrhu správy z kontroly, je následne vyhotovená správa z kontroly. V prípade, ak povinná osoba podá námietky, kontrola preverí ich opodstatnenosť, opodstatnené námietky zohľadní v správe a pri neopodstatnených námietkach uvedie zdôvodnenie, ktoré oznámi povinnej osobe v správe. Správa z kontroly je vyhotovená aj v prípade, keď neboli zistené nedostatky. Jednotlivé správy z kontrol sú v komplexnej forme založené a archivované na Útvare hlavného kontrolóra mesta Trnava.
Informatívna správa o výsledkoch ukončených a stave rozpracovaných kontrol od 26.11.2025 do 27.1.2026
Kontrola č. 15/2025
Kontrola dodržiavania zmluvných podmienok vyplývajúcich zo Zmluvy o službách vo verejnom záujme vo vnútroštátnej pravidelnej mestskej autobusovej doprave na území mesta Trnava vrátane kontroly podkladov k vyúčtovaniu výkonov za rok 2024. 
Cieľom kontroly bolo zistiť správnosť vyúčtovania finančných prostriedkov poskytnutých z rozpočtu mesta na zabezpečenie dopravnej obslužnosti na území mesta linkami mestskej autobusovej dopravy, overiť objektívny stav kontrolovaných skutočností a ich súlad so zmluvnými podmienkami vyplývajúcimi zo Zmluvy o službách vo verejnom záujme vo vnútroštátnej pravidelnej mestskej autobusovej doprave na území mesta Trnava. Povinnou osobou je ARRIVA Trnava a.s., Nitrianska 5, Trnava.
Kontrola bola uskutočnená v súlade so zákonom o obecnom zriadení predpisov v dňoch od 1.9.2025 do 28.11.2025, s prerušením podľa jednotlivých bodov kontrolného postupu:
1. Zmluva o službách vo verejnom záujme vo vnútroštátnej pravidelnej mestskej autobusovej doprave na území mesta Trnava v znení platných dodatkov pre rok 2024.
2. Kontrola ekonomickej oprávnenosti úplných vlastných nákladov a výnosov podľa položiek dopravcu za rok 2024 - porovnanie zmluvne dohodnutých podmienok so skutočnosťou.
Počas kontroly boli zistené nasledovné skutočnosti:
1. Zmluva o službách vo verejnom záujme vo vnútroštátnej pravidelnej mestskej autobusovej doprave na území mesta Trnava v znení platných dodatkov pre rok 2024.
Zmluva o službách vo verejnom záujme vo vnútroštátnej pravidelnej mestskej autobusovej doprave na území mesta Trnava (ďalej len „zmluva“) bola uzatvorená dňa 11.3.2021 medzi mestom Trnava a dopravcom ARRIVA Trnava a.s. podľa ustanovenia § 21 v spojení s ust. § 20 a ust. § 44 písm. h) zákona č. 56/2012 Z. z. o cestnej doprave v znení neskorších predpisov (ďalej len „v z.n.p.“). Dopravca, ktorý poskytuje služby vnútroštátnej pravidelnej mestskej autobusovej dopravy bol vybraný postupom na zadávanie zmlúv o službách vo verejnom záujme podľa čl. 5 Nariadenia Európskeho parlamentu a Rady (ES) č. 1370/2007 o službách vo verejnom záujme v železničnej a cestnej osobnej doprave, ktorým sa zrušujú nariadenia Rady (EHS) č. 1191/69 a (EHS) č. 1107/70 a podľa zákona č. 343/2015 Z. z. o verejnom obstarávaní v z.n.p. Zmluvné strany sa dohodli, že zmluva nadobudne účinnosť dňa 1.7.2021 a bude uzatvorená na dobu určitú - 10 rokov, teda od 1.7.2021 do 30.6.2031. Súčasťou zmluvy je 11 príloh (príloha č. 1 – Zoznam ekonomicky oprávnených nákladov, príloha č. 2 – Maximálne ekonomicky oprávnené náklady, príloha č. 3 – Výnosy, príloha č. 4 – Krycí list, príloha č. 5 – Výkazy – vzory, príloha č. 6 – Štandardy dopravnej obslužnosti zmluvy, príloha č. 7 – Zoznam kontaktných osôb, príloha č. 8 – Cenový výmer, príloha č. 9 – Modelový výpočet Príspevku, Predpokladaného Príspevku a spôsobu ich úhrady, príloha č. 10 - Návrh na plnenie kritérií, príloha č. 11 – Subdodávatelia).
Podľa ods. 4.1 „predmetom zmluvy je 
4.1.1. záväzok Dopravcu vykonávať vo verejnom záujme Dopravné služby na území mesta Trnava, ktoré by inak, najmä pre ich ekonomickú nevýhodnosť, vôbec neposkytoval, neposkytoval v požadovanom rozsahu alebo kvalite alebo by ich neposkytoval za určené základné cestovné, ale ktoré sú podľa Plánu dopravnej obslužnosti / Ročného Plánu dopravnej obslužnosti potrebné na zabezpečenie dopravnej obslužnosti územia mesta Trnava, 
4.1.2. záväzok Dopravcu splniť prepravnú, prevádzkovú a tarifnú povinnosť špecifikovanú v tejto Zmluve, v Prepravnom poriadku, v Dopravných licenciách a podľa Cestovného poriadku počas účinnosti tejto Zmluvy, 
4.1.3. záväzok Objednávateľa uhradiť Dopravcovi Príspevok spôsobom, vo výške a v lehotách podľa tejto Zmluvy.“ 
Podľa ods. 3.1. zmluvy sa „zmluvné strany dohodli, že na účely tejto Zmluvy budú mať nasledovné pojmy a definície význam uvedený v tomto bode Zmluvy. Pojmy a definície zavedené v iných ustanoveniach tejto Zmluvy budú mať význam, ktorý im vyplýva z týchto iných ustanovení Zmluvy“.
V zmysle ods. 3.1. zmluvy:
· Dopravné služby „znamenajú služby vo verejnom záujme poskytované Dopravcom v oblasti pravidelnej mestskej autobusovej dopravy na území mesta Trnava podľa tejto Zmluvy (vychádzajúc z Ročného Plánu dopravnej obslužnosti), ktoré vyhovujú základným požiadavkám plynulosti, pravidelnosti, kapacity, kvality a bezpečnosti prepravy cestujúcich, vrátane dopravných výkonov za regulované ceny“.
· Mestská autobusová doprava (ďalej „MAD“ alebo „MHD“) „znamená pravidelná mestská hromadná autobusová doprava vykonávaná Dopravcom podľa tejto Zmluvy na území mesta Trnava“.
· Manipulačné kilometre (ďalej len „manipulačné km“) „znamenajú prístavné, odstavné kilometre a kilometre súvisiace so zabezpečením prevádzkového záväzku Dopravcu, ktoré sa nezapočítavajú do Vozokilometrov. Manipulačné km Dopravca vykazuje oddelene (osobitne) od Vozokilometrov raz mesačne pre každú linku samostatne a raz ročne vykoná vyúčtovanie Manipulačných km v súlade s ustanoveniami tejto Zmluvy“.
· Vozokilometre (ďalej „vzkm“ alebo „tarifné km“) „znamenajú kilometre najazdené vozidlami MAD, ktoré sa započítavajú do objemu objednaných výkonov Dopravných služieb podľa Cestovného poriadku; do počtu vozokilometrov sa nezapočítavajú Manipulačné km; do počtu Vozokilometrov sa započítavajú Prípustné Obchádzky a tiež Obchádzky prevyšujúce rozsah Prípustných Odchýlok, ak boli Objednávateľom vopred schválené“.
Príspevkom podľa bodu 6.2.1. zmluvy „sa rozumie úhrada za služby vo verejnom záujme podľa čl. 6 ods. 1 Nariadenia a predstavuje kladný rozdiel medzi ekonomicky oprávnenými nákladmi (ďalej len „EON“) vynaloženými Dopravcom v súvislosti s poskytovaním Dopravných služieb v príslušnom kalendárnom roku vrátane Primeraného zisku a skutočnými Výnosmi dosiahnutými Dopravcom v príslušnom kalendárnom roku.“ 
V zmysle bodu 6.2.2. zmluvy „EON sa rozumejú ekonomicky oprávnené náklady skutočne vynaložené Dopravcom v súvislosti s poskytovaním Dopravných služieb a to EON definované ako ekonomicky oprávnené náklady podľa zákona č. 18/1996 Z. z. o cenách v znení neskorších predpisov v spojení s vyhláškou Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z.z. o cenách a náklady špecifikované v prílohe č. 1 – Zoznam ekonomicky oprávnených nákladov k tejto zmluve. Zmluvné strany sa dohodli, že za skutočne vynaložené EON, ktoré sa použijú na výpočet Príspevku a Primeraného zisku, budú považované ekonomicky oprávnené náklady vo výške skutočne vynaložených nákladov Dopravcu“.
Primeraným ziskom podľa bodu 6.2.5. zmluvy „sa rozumie zisk vychádzajúci z vývoja obvyklého podielu zisku tuzemského tovaru alebo služby na ekonomicky oprávnených nákladoch s prihliadnutím na kvalitu tovaru alebo služby, obvyklé riziko výroby alebo obehu a vývoj dopytu na tuzemskom trhu v súlade so zákonom č. 18/1996 Z. z. o cenách v znení neskorších predpisov. Zmluvné strany sa dohodli na sadzbe Primeraného zisku vo výške 3 % (tri percentá) z EON“. 
Na základe bodu 8.1.28. zmluvy je dopravca povinný „niesť zodpovednosť za presnosť, správnosť, pravdivosť a úplnosť všetkých informácií poskytovaných Objednávateľovi v súvislosti s touto Zmluvou“.
V zmysle bodu 8.1.29. zmluvy je dopravca povinný „predložiť dôkazy k podkladom predloženým Dopravcom, ak o to Objednávateľ požiada. Za týmto účelom môže Objednávateľ požadovať prístup k relevantným údajom a dokumentácii z dôvodu posúdenia podkladov (priame tržby a výnosy, vozidlový park, ubehnuté VZKM, prehľady o frekvencii a štruktúre prepravovaných cestujúcich, pracovné zmluvy a výkazy a pod.)“.
Podľa bodu 8.1.32. zmluvy je dopravca povinný „účtovne oddeliť náklady a výnosy vyplývajúce s plnenia záväzku zo služieb vo verejnom záujme na základe tejto Zmluvy od ostatných aktivít Dopravcu; uvedená povinnosť vyplýva Dopravcovi tiež z § 22 ods. 5 Zákona o cestnej doprave“.
V zmysle bodu 8.1.43. zmluvy je dopravca povinný „umožniť Objednávateľovi (jeho povereným zamestnancom a / alebo audítorom) uskutočňovať kontrolu podľa článku 11. Zmluvy“.
Na základe bodu 8.1.47. zmluvy je dopravca povinný „plniť si svoje záväzky hospodárne a efektívne tak, aby svojim konaním nezavinil nadmernú úhradu Objednávateľa za služby vo verejnom záujme“.
Podľa ods. 11.4. zmluvy je „dopravca povinný umožniť Objednávateľovi (jeho povereným zamestnancom a / alebo Audítorom) kontrolovať správnosť údajov poskytnutých Objednávateľovi v súvislosti s predmetom tejto Zmluvy, pričom kontrole podliehajú len tie údaje a dokumenty Dopravcu, ktoré sa týkajú výkonov MAD. Dopravca sa zaväzuje, že umožní Objednávateľovi výkon kontroly, auditu a overovania správnosti výpočtu EON a Príspevku. Dopravca je počas výkonu kontroly, auditu a overovania povinný najmä preukázať oprávnenosť vynaložených výdavkov a dodržanie podmienok výpočtu EON a Príspevku podľa tejto Zmluvy. Po vykonaní každej kontroly za účelom dohľadu nad zisťovanými skutočnosťami poverení zamestnanci Objednávateľa spracujú zápis o vykonanej kontrole a v prípade zistených nedostatkov písomnou formou požiada Objednávateľ Dopravcu o ich odstránenie v stanovenej lehote“. 
V zmysle ods. 11.5. zmluvy je „dopravca povinný bezodkladne prijať opatrenia na nápravu nedostatkov zistených kontrolou, auditom alebo overovaním na mieste v zmysle zápisu z kontroly, auditu alebo overovania na mieste v lehote stanovenej oprávnenými osobami na výkon kontroly, auditu alebo overovania na mieste. Dopravca je zároveň povinný zaslať osobám oprávneným na výkon kontroly, auditu alebo overovania na mieste informáciu o splnení opatrení prijatých na nápravu zistených nedostatkov bezodkladne po ich splnení“. 
Ku dňu vykonania kontroly bolo k zmluve uzatvorených 6 dodatkov, ktorých predmetom boli úpravy zmluvných vzťahov, vybavenie vozidiel klimatizáciou v priestore pre cestujúcich, doplatenie nákladov za CNG za tretí a štvrtý štvrťrok 2022 dopravcovi z dôvodu zvýšenia cien PHM nad priemernú cenu pohonných hmôt podľa údajov zverejnených Štatistickým úradom SR a úprava zmluvy v prípade poskytnutia nenávratného finančného príspevku dopravcovi. 
[bookmark: _Hlk216172929]Pre rok 2024 bola vykonaná úprava zmluvy dodatkami č. 3.1 a č. 3.2. Dodatkom č. 3.1 zo dňa 29.10.2024 bol doplnený čl. 4 Predmet zmluvy nasledovne: „Zmluvné strany sa dohodli na zavedení zónovej tarify a predplatných cestovných lístkov (PCL) v rámci MHD Trnava. Súčasťou projektu je nastavenie systému dopravcu tak, aby bol predpripravený na budúcu integráciu so zónovou tarifou TTSK. Bližšia špecifikácia predmetu tejto časti realizácie projektu je obsiahnutá v dokumente Analýza a návrh riešenia - bod 3 MHD Trnava – I. etapa. Spustenie PCL v MHD Trnava k 4.8.2024. Zmluvné strany sa zároveň dohodli, že dopravca v rámci projektu „Zavedenie PCL v rámci MHD“ zabezpečí cenovú ponuku projektu.“ Neoddeliteľnou súčasťou dodatku boli dve prílohy. Príloha č. 1 obsahovala analýzu projektu „Zavedenie PCL v MHD Trnava“ a príloha č. 2 cenovú ponuku na projekt "Zavedenie PCL v rámci MHD“. Dodatkom č. 3.2 zo dňa 29.10.2024 bol tiež doplnený čl. 4 Predmet zmluvy ďalším odsekom nasledovne: „Zmluvné strany sa dohodli na doplnení vnútornej výbavy autobusov MHD Trnava o 40 kusov čítačiek VEGA CVB-E2D s čítačkou bezkontaktných čipových kariet, čítačkou platobných kariet a snímaním 2D (QR) kódov. Vyššie uvedené čítačky budú inštalované k tretím dverám vo vozidlách MHD Trnava. Zmluvné strany sa zároveň dohodli, že dopravca zabezpečí cenovú ponuku na dodávku a inštaláciu čítačiek.“ Cenová ponuka na dodávku a inštaláciu čítačiek tvorila neoddeliteľnú súčasť zmluvy. Pri kontrole bolo zistené, že obidva dodatky neboli zverejnené v Centrálnom registri zmlúv. V čase výkonu kontroly bola táto skutočnosť riešená na Mestskom úrade v Trnave. 
Uvedená zmluva garantovala dopravcovi – ARRIVE primeraný zisk vo výške 3 % z nákladov vynaložených na dopravné služby v roku 2024, prepočítané podľa najazdených kilometrov (v súlade s cestovným poriadkom) vrátane obchádzok tzv. tarifné km alebo vzkm, bez manipulačných km. Manipulačné km vykazovala ARRIVA oddelene od tarifných km raz mesačne a na konci roka vykonala vyúčtovanie manipulačných km v súlade s ustanoveniami zmluvy.
Dopravca – ARRIVA predkladala mestu Trnava mesačne podľa bodu 8.1.20. zmluvy nasledovné výkazy uvedené v Prílohe č. 5 tejto zmluvy:
· výkaz č. 1 Mesačné náklady v MAD, 
· výkaz č. 2 Mesačné dopravné výkony, náklady a výnosy v MAD, 
· výkaz č. 3 Mesačné dopravné výkony v MAD podľa liniek, 
· výkaz č. 4 Cestovné lístky – Výkaz o výške poskytnutých zliav v MAD, 
· výkaz č. 5 Informácia o vynechaných spojoch v MAD podľa liniek
Po ukončení kalendárneho roka predložila ARRIVA mestu Trnava podľa bodu 6.5.2. zmluvy písomné „Ročné vyúčtovanie výkonov dopravných služieb a manipulačných kilometrov za rok 2024“ (ďalej len „vyúčtovanie“). Vyúčtovanie obsahovalo nasledovné výkazy:
· Príloha č. 5 - Výkaz č. 1: Ročné náklady v MAD na území mesta Trnava
· Príloha č. 5 - Výkaz č. 2: Ročné dopravné výkony, náklady a výnosy v MAD na území mesta Trnava
· Výpočet doplatku za manipulačné kilometre 
· Porovnanie zmeny počtu cestujúcich a tržieb z cestovného v roku 2024 oproti roku 2023 v MAD na území mesta Trnava
· Autobusy v MAD Trnava v roku 2024 od 1.1.2024 do 31.12.2024
· Zoznam vodičov, ktorí v roku 2024 disponovali platnou kvalifikačnou kartou vodiča a vykonávali dopravné služby 
2. Kontrola ekonomickej oprávnenosti úplných vlastných nákladov a výnosov podľa položiek vyúčtovania výkonov dopravných služieb za rok 2024 - porovnanie zmluvne dohodnutých podmienok so skutočnosťou.
Kontrolná skupina vykonala kontrolu ekonomickej oprávnenosti skutočne vynaložených nákladov a výnosov za rok 2024 podľa jednotlivých položiek predloženého vyúčtovania v súlade s článkom 11 zmluvy. Kontrola sa zamerala na významné položky v časti nákladov vo vyúčtovaní, hlavne za mesiace január a december 2024. Prvotné doklady (napr. faktúry, výdajky a i.) boli následne vyberané metódou náhodného výberu podľa úsudku kontrolóra.
Náklady a výnosy za mestskú autobusovú dopravu v meste Trnava za rok 2024 podľa položiek záverečného koncoročného vyúčtovania:
	Riadok
	Názov položky
	Celkom

	1.
	Vlastné náklady bez zisku (EON) v eur
	3 834 999,711

	1.1.
	Náklady na 1 km bez zisku v eur/km
	3,100

	2.
	Ekonomická cena prepravného výkonu + 3% zisk v eur
	3 950 049,703

	3.
	Tržby z prepravy osôb v eur
	772 737,373

	3.1.
	Tržby z predaja cestovného lístka v hotovosti v eur
	229 242,983

	3.2.
	Tržby z predaja cestovného lístka čipovou kartou v eur
	514 890,067

	3.3.
	Ostatné tržby v eur
	28 604,323

	3.4.
	Tržby na 1 ubehnutý kilometer v eur/km
	0,577

	4.
	Príspevok v eur
	3 262 368,000

	5. 
	Výnosy
	4 035 105,373

	6.
	Hospodársky výsledok (+zisk, -strata) v eur (bez manipul.km)
	85 055,671

	7.
	Dopravný výkon (spolu vozokilometre a manipulačné km) v km
	1 339 319,100

	7.1.
	Vozokilometre (vrátane obchádzok) v km
	1 237 067

	7.2.
	Obchádzky v km
	21 170

	7.3.
	Manipulačné kilometre v km
	102 252

	7.A.
	Ubehnuté km na naftu 
	866 198

	7.B.
	Ubehnuté km na plyn
	473 121

	7.D.
	Manipulačné kilometre v eur
	326 498

	8.
	Prepravný výkon v osobokilometroch
	12 628 719

	8.1.
	Počet prepravených osôb
	3 153 708

	9.
	Počet cestujúcich na 1 vzkm 
	2,549

	10.
	Ekonomická cena za 1 vzkm
	3,193


V kontrolovanom období roka 2024 bol rozdiel medzi vyúčtovanými oprávnenými nákladmi (aj s primeraným ziskom 3 %) vo výške 3 950 049,70 eur a výnosmi vo výške 4 035 105,37eur (z toho finančné prostriedky poskytnuté z mesta 3 262 368,00 eur) v čiastke 85 055,67 eur. Primeraný zisk 3 % pre ARRIVU bol vo výške 115 049,99 eur. Finančné prostriedky vo výške 85 055,67 eur boli použité na kompenzáciu nákladov na manipulačné kilometre dopravcovi (v časti manipulačné kilometre tejto správy).
Hlavná kniha
[bookmark: _Hlk216443419][bookmark: _Hlk216442728]Podľa § 30 ods. 10 zákona č. 332/2023 Z. z. o verejnej osobnej doprave a o zmene a doplnení niektorých zákonov (ďalej len „zákon o verejnej osobnej doprave“) platného od 1. 1. 2024 „dopravca, ktorý uzatvoril zmluvu o dopravných službách, je povinný viesť evidenciu nákladov a výnosov z plnenia záväzku dohodnutého v zmluve o dopravných službách oddelene od evidencie nákladov a výnosov z ostatných poskytovaných dopravných služieb, ak sa s objednávateľom nedohodnú inak.“ Táto právna úprava nadväzuje na predchádzajúce znenie obsiahnuté v § 22 ods. 5 zákona č. 56/2012 Z. z. o cestnej doprave, ktorý rovnakú povinnosť dopravcu upravoval do 31. 12. 2023.
Podľa bodu 8.1.32. zmluvy je dopravca povinný „účtovne oddeliť náklady a výnosy vyplývajúce z plnenia záväzku zo služieb vo verejnom záujme na základe tejto Zmluvy od ostatných aktivít Dopravcu; uvedená povinnosť vyplýva Dopravcovi tiež z § 22 ods. 5 Zákona o cestnej doprave“. 
Na vedenie účtovníctva využíva kontrolovaný subjekt ARRIVA program SAP. Na začiatku kontroly sa kontrolovaný subjekt vyjadril, že účtovné doklady za kontrolované obdobie roku 2024 uchováva v elektronickej podobe, preto bola kontrola vykonávaná prostredníctvom aplikácie Microsoft Teams cez zdieľanie súborov. Začiatkom roka 2025 prechádzala ARRIVA na vyššiu úroveň programu SAP, preto v čase výkonu kontroly mali podľa vyjadrenia kontrolovaného subjektu zamestnanci zodpovední za účtovníctvo v spoločnosti ARRIVA Trnava, a. s. prístup len k niektorým účtovným dokladom za rok 2024 a väčšinu dokladov museli vyžiadať z iných miest mimo Trnavy (napr. Bratislava, Nové Zámky), čo malo za následok predĺženie času čakania na vyžiadané doklady (viac ako týždeň) a následne pri dožiadaní ďalších dokladov potrebných na preverenie údajov bolo znovu potrebné čakať niekoľko pracovných dní. 
Kontrolná skupina si hneď na začiatku kontroly listom č. ÚHK/46148-102319/2025/Bi zo dňa 1.9.2025 vyžiadala hlavnú knihu strediska MHD Trnava za kontrolovaný rok 2024. Kontrolovaným subjektom boli v aplikácii Microsoft Excel pod názvom „hlavná kniha – stredisko Trnava“ predložené tabuľky podľa jednotlivých položiek vyúčtovania nákladov (napr. položka 2. Priamy materiál, ktorá bola rozdelená na 2.1 Náklady na pneumatiky a 2.2 Ostatný priamy materiál). V tabuľkách boli uvedené náklady za celkové kilometre a náklady za tarifné kilometre (prepočítané podľa odjazdených kilometrov v danom mesiaci) za každý mesiac roka 2024 osobitne. K tabuľkám boli v hárkoch od jedna do dvanásť (za január až december) uvedené podrobnosti o jednotlivých nákladoch daného mesiaca (napr. nákladový druh, jeho označenie, hodnota, dátum účtovania, dátum dokladu, označenie objektu, nákladové stredisko, slovný popis nákladu, objekt, číslo dokladu a pod.) patriace k uvedenej položke. Súbor týchto tabuliek a údajov v nich kontrolovaný subjekt predložil ako hlavnú knihu. 
Kontrolná skupina si preto znovu telefonicky vyžiadala hlavnú knihu strediska MHD Trnava za kontrolovaný rok 2024, pričom táto konkrétna požiadavka vychádzala z ustanovenia § 30 ods. 10 zákona o verejnej osobnej doprave a následne tiež z bodu 8.1.32 zmluvy. Ku kontrole bola predložená hlavná kniha strediska MHD Trnava za rok 2024 účtovaná v programe SAP. Kontrolou bolo zistené, že ARRIVA si v účtovnom programe SAP vytvorila a využívala vlastnú účtovú osnovu, ktorá bola prispôsobená interným a skupinovým reportovaným požiadavkám, a preto syntetické účty nemali rovnaké čísla ako v účtovej osnove určenej postupmi účtovania pre podnikateľov (napr. 511, 518 a pod.). Kontrolná skupina považuje za dôležité skonštatovať, že rozhodujúce nie je v akom softvéri kontrolovaný subjekt účtuje, ale či vedie účtovníctvo oddelene v zmysle zákona v tomto prípade aj v zmysle podmienky v zmluve. Oddelenie má byť preukázateľné navonok, z jednotlivých účtov a v rámci analytických účtov a tiež zrozumiteľné aj pre kontrolóra, nielen pre interného SAP špecialistu. Lebo ak sa náklady a výnosy nedajú samostatne identifikovať k danej zmluve, v našom prípade MHD stredisko Trnava, účtovníctvo potom nepodáva verný a pravdivý obraz o tejto činnosti bez ohľadu na použitý účtovnícky systém, resp. softvér. Analytika, resp. stredisko by mali byť súčasťou účtovného záznamu, nie len reportu. Jednotlivé nákladové a výnosové položky boli vedené na účtoch s odlišným číselným označením, hoci svojím obsahom zodpovedajú kategóriám bežne používaným v klasickej účtovnej osnove. Kontrolná skupina na základe takto predloženej hlavnej knihy s účtami z programu SAP nevedela identifikovať, o aký nákladový alebo výnosový účet ide vo vyúčtovaní výkonov, ktoré bolo dopravcom za rok 2024 mestu predložené a ktorého správnosť, resp. nesprávnosť bola zároveň aj predmetom tejto kontroly. Kontrolovaný subjekt následne predložil kontrolnej skupine tzv. prevodový mostík, ktorý obsahoval priradenie účtov hlavnej knihy v programe SAP k účtom podľa klasickej účtovej osnovy podnikateľov. Na základe tohto prehľadu si kontrolná skupina vedela identifikovať, o aké účty ide, avšak celý proces bol z časového hľadiska veľmi zdĺhavý a náročný.
Až na základe mailovej komunikácie bola kontrolnej skupine dňa 10.10.2025 predložená hlavná kniha strediska MHD Trnava za rok 2024 s prevodovým mostíkom z programu SAP na účty klasickej účtovej osnovy podnikateľov. Pri porovnaní hodnôt jednotlivých nákladových položiek uvedených vo vyúčtovaní nákladov, v predložených excelovských tabuľkách a v hlavnej knihe strediska MHD Trnava za rok 2024 boli zistené rozdiely pri položkách 5.1. a 6.1.1. Kontrolovaný subjekt to odôvodnil tým, že v programe SAP sa používajú pomocné účty. Jeden pomocný účet programu SAP sa môže rozdeliť podľa kategórie do viacerých účtov klasickej účtovej osnovy podnikateľov (opísané v časti 5. Opravy a údržba). Na základe požiadavky kontrolnej skupiny bola hlavná kniha opätovne upravená. Hlavná kniha vo forme akú prikazuje § 30 ods. 10 zákona o verejnej osobnej doprave a zároveň bod 8.1.32 zmluvy bola kontrolnej skupine predložená až 13.11.2025. Až v tejto verzii hlavnej knihy boli hodnoty hlavnej knihy v súlade s nákladovými položkami uvedenými vo vyúčtovaní nákladov a s predloženými excelovskými tabuľkami.
Vyššie uvedený popis týkajúci sa hlavnej knihy sa vzťahoval len k položkám 1. až 6. predloženého vyúčtovania za rok 2024. Náklady položiek 8. Prevádzková réžia a 10. Správna réžia neboli kontrolnej skupine predložené v hlavnej knihe strediska MHD Trnava za rok 2024 ani po celom procese opísanom vyššie.
1. Pohonné hmoty
Podľa dokladu „Príloha č. 1 Zoznam ekonomicky oprávnených nákladov“ obsahuje nákladová položka č. 1. Pohonné hmoty a mazadlá náklady na :
1.1. motorovú naftu spotrebovanú autobusmi prepravujúcimi osoby v MAD vrátane súvisiacich nákladov, 
1.2. plyn spotrebovaný vozidlami prepravujúcimi osoby v MAD vrátane súvisiacich nákladov, 
1.3. elektrickú energiu spotrebovanú vozidlami prepravujúcimi osoby v MAD vrátane súvisiacich nákladov, 
1.4. motorový olej, mazadlá a iné prevádzkové kvapaliny spotrebované dopravnými prostriedkami MHD vrátane súvisiacich nákladov.
Celková suma nákladov položky č. 1. Pohonné hmoty za rok 2024 pre MAD Trnava predstavovala podľa dokladu „Príloha č. 5 - Výkaz č. 1: Ročné náklady v mestskej autobusovej doprave na území mesta Trnava“ sumu 640 112,66 eur (za tarifné km).
ARRIVA predložila hlavnú knihu za celý rok 2024, podľa ktorej nákladová položka č. 1 Pohonné hmoty pozostávala z nasledujúcich nákladových účtov a im prislúchajúcich súm:
· Položka č. 1.1 Spotreba motorovej nafty 
501 110 – Oleje, mazivá, prevádzkové kvapaliny vo výške 8 226,00 eur
501 210 – Spotreba nafty, benzínu vo výške 421 690,00 eur
· Položka č. 1.2 Spotreba elektrickej energie vo výške 0,00 eur
· Položka č. 1.3 Spotreba plynu
501 410 – Spotreba PHM vo výške 263 788,00 eur
Kontrolnej skupine bola ARRIVOU predložená tabuľka nákladov na pohonné hmoty za rok 2024, v ktorej boli uvedené čiastky za jednotlivé kalendárne mesiace jednotlivo za tarifné kilometre aj celkové kilometre. Tabuľka pozostávala z nasledovných položiek:
1.1 Spotreba motorovej nafty
1.2 Spotreba elektrickej energie
1.3 Spotreba plynu
Predložený dokument obsahoval aj samostatné hárky za jednotlivé mesiace (január – december), pričom v nich boli uvedené podrobnosti o nákladových položkách uvedených nižšie v tabuľke. Tieto hárky obsahovali nákladový druh, jeho označenie, hodnotu, dátum účtovania a dátum dokladu, označenie objektu, nákladové stredisko, slovný popis nákladu, objekt a číslo dokladu. 
Uvedené skutočnosti za vybrané mesiace január a december 2024 a údaje o nákladoch za rok 2024 za celkové a tarifné km sú zobrazené nasledovnej tabuľke: 
	Rok 2024
	január 
	január 
(tarifné km)
	december 
	december (tarifné km)
	2024 (celkové km)
	2024 
(tarifné km)

	1
	Pohonné hmoty
	61 880,87
	57 112,87
	54 953,58
	50 278,76
	693 703,58
	640 112,66

	1.1
	Spotreba motorovej nafty 
	39 354,04
	36 810,73
	30 891,16
	28 728,53
	429 916,06
	402 156,04

	1.2
	Spotreba elektrickej energie
	0,00
	0,00
	0,00
	0,00
	0,00
	0,00

	1.3
	Spotreba plynu 
	22 526,83
	20 302,14
	24 062,42
	21 550,23
	263 787,52
	237 956,62


Kontrolná skupina na základe vyššie uvedených skutočností konštatuje, že údaje uvedené v dokumente „Príloha č. 5 - Výkaz č. 1: Ročné náklady v mestskej autobusovej doprave na území mesta Trnava“ a údaje v predloženej tabuľke nákladov vzťahujúce sa na tarifné km vo výške 640 112,66 eur boli totožné. Zároveň boli údaje, resp. celková suma za kilometre za rok 2024 uvedená v predmetnej tabuľke, porovnané s údajmi hlavnej knihy k 31. 12. 2024, pričom bolo zistené, že aj tieto údaje sú identické, t. j. vo výške 693 703,58 eur.
Kontrolná skupina si náhodným výberom na základe úsudku kontrolóra vybrala z položiek nákladov na pohonné hmoty (nafta a AdBlue) doklady za mesiac január v počte 15 a za mesiac december taktiež v počte 15. Na uvedených dokladoch bolo skontrolované, že tieto náklady súviseli so zabezpečením pravidelnej MAD na území mesta Trnava a že súviseli s kontrolovaným obdobím roka 2024.
ARRIVA predložila požadované faktúry za naftu, ktoré obsahovali nasledovné údaje:
· množstvo PHM
· ŠPZ dopravného prostriedku
· dátum tankovania
· nákladové stredisko.
Kontrolná skupina porovnala fakturované ceny za naftu s priemernou cenou nafty za 1 l nafty bez DPH podľa údajov ŠÚ SR v roku 2024. Priemerná cena nafty fakturovaná spoločnosti ARRIVA Trnava a. s. v roku 2024 za kontrolované mesiace január a december a ktorá následne vstupovala do EON bola nižšia ako priemerná cena nafty podľa údajov ŠÚ SR. Kontrolná skupina konštatovala, že náklady za vybrané položky na pohonné hmoty v nákladovej položke 1.1 Pohonné hmoty – nafta boli preukázané v plnej výške. 
Medzi vybranými položkami sa nachádzala aj položka s názvom „Úprava nafty – 03W január“ vo výške 105,23 eur. Kontrolná skupina si k tejto položke vyžiadala od spoločnosti ARRIVA vyjadrenie o aký druh nákladu sa jedná. ARRIVA dňa 6.11.2025 v emailovom stanovisku uviedla, že „bod 3 - Úprava nafty -03W január - tento náklad vzniká z dôvodu preúčtovania nafty, keď konkrétny autobus jazdí inú dopravu ako tam kde je zaradený . V tomto prípade ide o preúčtovanie zo strediska 00F81022 na stredisko 00F81092, to znamená že autobus ktorý je zaradený na stredisko 00F81022 jazdil aj v stredisku 00F81092. (Teda MHD autobus jazdil Zmluvnú prepravu).“ Na základe uvedeného vyjadrenia kontrolná skupina žiadala ďalšie vysvetlenie, nakoľko keby platilo vyššie uvedené vyjadrenie, položka 105,23 eur by bola uvedená ako mínusová. Následne bol kontrolnej skupine dňa 11.11.20025 zaslaný e-mail s nasledovný vyjadrením: „bod 3 - Úprava nafty -03W január - opravujem tvrdenie nižšie v emaile - išlo o preúčtovanie zo strediska 1092 na stredisko 1022 (teda zo zmluvnej na MHD). Ide o ŠPZ autobusu TT401EG, ktorý bol prvé tri mesiace zaradený na stredisko 1092 ale jazdil MHD. Od štvrtého mesiaca bol už preradený na stredisko 2022.“
K predmetnej kontrole ARRIVA predložila aj faktúry vzťahujúce sa k položke 1.1 Spotreba motorovej nafty – oleje, mazivá a prevádzkové náplne. Uvedené faktúry sa týkali nákupu kvapaliny AdBlue. Kontrolnej skupine boli predložené súhrnné mesačné faktúry za nákup AdBlue za mesiac január vo výške 6 249,44 eur a za mesiac december vo výške 6 508,32 eur. Kontrolná skupina sa následne informovala, či je možné predložiť doklady za jednotlivé položky v rámci uvedených mesiacov. ARRIVA v e-mailovom stanovisku zo dňa 6. 10. 2025 uviedla, že „AdBlue je fakturované mesačne, pričom z faktúry nie je možné identifikovať jednotlivé položky podľa sumy a účtuje sa na sklad“. Na základe toho si kontrolná skupina vyžiadala výdajky zo skladu ako podklad preukazujúci výdaj AdBlue zo skladových zásob. ARRIVA následne predložila požadované doklady, ktorými bol preukázaný vznik nákladov k nákladovej položke 1.1 Spotreba motorovej nafty – oleje, mazivá a prevádzkové náplne za mesiac január v čiastke 73,29 eur a za mesiac december v čiastke 46,90 eur. 
Celková suma nákladov na pohonné hmoty – CNG (plyn) za rok 2024 za tarifné km bola podľa „Prílohy č. 5 - Výkaz č. 1: Ročné náklady v mestskej autobusovej doprave na území mesta Trnava“ v čiastke 237 956,62 eur. Podľa údajov z hlavnej knihy za rok 2024 bola celková čiastka nákladov za pohonné hmoty – CNG za celkové km vo výške 263 787,52 eur. 
Kontrolná skupina si vyžiadala účtovné doklady preukazujúce nákup stlačeného zemného plynu vo výške 263 787,52 eur. ARRIVA predložila ku kontrole 12 faktúr za mesiace január až december 2024. Dodávateľské faktúry o. i. obsahovali údaje o celkovom odobratom množstve CNG v kg, cenu za 1 kg, fakturačné obdobie, cenu bez DHP, cenu s DPH. Ku každej faktúre bola priložená príloha s údajmi o dátume, čase a mieste čerpania, ŠPZ vozidla, číslo karty daného vodiča, množstve CNG za jednotlivé čerpania, cena s DPH a cena bez DPH za jednotlivé čerpania. 
Prehľad jednotlivých faktúr za CNG v roku 2024 je uvedený v nasledovnej tabuľke:
	Mesiac
	Fakturovaná suma bez DPH
	Suma za tarifné km

	Január
	22 527,00
	20 302,14

	Február
	23 493,00
	21 116,06

	Marec
	23 939,00
	24 644,44

	Apríl
	23 103,00
	20 962,73

	Máj
	21 116,00
	19 102,66

	Jún
	20 055,00
	18 039,66

	Júl
	22 699,00
	20 638,24

	August
	18 649,00
	17 000,82

	September
	22 473,00
	20 183,46

	Október
	21 146,00
	18 975,53

	November
	20 525,00
	18 440,63

	December
	24 062,00
	21 550,23

	Spolu
	263 787,00
	237 956,62


Kontrolná skupina konštatuje, že predložené faktúry plne preukazujú náklady na nákup CNG vo výške 263 787,00 eur.
2. Priamy materiál
Podľa dokladu „Príloha č. 1: Zoznam ekonomicky oprávnených nákladov“ obsahuje nákladová položka č. 2. Priamy materiál (brutto) náklady na pneumatiky, protektory, vzdušnice, vložky, ventily v dopravných prostriedkoch prepravujúcich osoby v rámci MAD, znížené o cenu použiteľných demontovaných pneumatík príp. protektorov, ostatný priamy materiál použitý na vozidlá prepravujúce osoby v rámci MAD napr. čistiace prostriedky použité na čistenie týchto vozidiel, náhradné diely a priamy materiál. V členení táto nákladová položka zahŕňa:
2.1 Náklady na pneumatiky
2.2 Ostatný priamy materiál
Celková suma nákladov položky č. 2. Priamy materiál za rok 2024 pre MAD Trnava predstavovala podľa dokladu „Príloha č. 5 - Výkaz č. 1: Ročné náklady v mestskej autobusovej doprave na území mesta Trnava“ sumu 10 392,37 eur (za tarifné km). 
Z údajov z hlavnej knihy za účtovné obdobie roku 2024, vyplýva, že nákladová položka č. 2 Priamy materiál pozostávala z nasledujúcich nákladových účtov a im prislúchajúcich súm:
Položka č. 2.1 Náklady na pneumatiky 
501 112 Pneumatiky vo výške 10 877,00 eur
501 120 Ostatný materiál skupina A vo výške 360,00 eur
Na účely kontroly ARRIVA predložila sumárnu tabuľku položky č. 2 Priamy materiál spracovanú samostatne za celkové kilometre a za tarifné kilometre. Tabuľka bola rozdelená na dve položky nasledovne: 2.1 Náklady na pneumatiky a 2.2 Ostatný priamy materiál. Predložený dokument obsahoval aj samostatné hárky za jednotlivé mesiace (január – december), pričom v nich boli uvedené podrobnosti o nákladových položkách uvedených nižšie v tabuľke. Tieto hárky obsahovali nákladový druh, jeho označenie, hodnotu, dátum účtovania a dátum dokladu, označenie objektu, nákladové stredisko, slovný popis nákladu, objekt a číslo dokladu.
Uvedené skutočnosti za vybrané mesiace zobrazuje nasledovná sumárna tabuľka:
	Rok 2024
	február (celkové km)
	február (tarifné km)
	marec (celkové km)
	marec (tarifné km)
	november (celkové km)
	november (tarifné km)
	december
	december (tarifné km)
	2024 (celkové km)
	2024 (tarifné km)

	2
	Priamy materiál
	343,64
	316,61
	2 120,10
	1 956,75
	3 081,37
	2 839,55
	0,98
	0,9
	11 236,88
	10 392,37

	2.1.
	Náklady na pneumatiky
	0
	0
	2 118,14
	1 954,94
	3 080,06
	2 838,34
	0
	0
	10 877,38
	10 061,12

	2.2.
	Ostatný priamy materiál
	343,64
	316,61
	1,96
	1,81
	1,31
	1,21
	0,98
	0,9
	359,5
	331,25


Kontrolná skupina si vyžiadala predloženie dokladov k položke 2.1 – Náklady na pneumatiky, konkrétne k dvom nákladovým položkám účtovaným v marci a dvom nákladovým položkám účtovaným v novembri. K položke č. 2.2. Ostatný priamy materiál boli vyžiadané doklady k dvom nákladovým položkám za mesiac február, obe vo výške 2,55 eur a k jednej nákladovej položke za mesiac december vo výške 0,98 eur. ARRIVA predložila faktúry za nákup pneumatík za mesiac marec vo výške 764,06 eur a 677,04 eur a za mesiac november vo výške 1540,03 eur a 1540,03 eur. Kontrolou sa zistilo, že ARRIVA zabezpečuje nákup a použitie, resp. spotrebu pneumatík a ostatného priameho materiálu prostredníctvom skladového hospodárstva, t. j. najskôr ich obstará formou nákupu na sklad a následne ich podľa potreby vydáva zo skladu na základe výdajok, na ktorých je uvedené číslo ŠPZ konkrétneho autobusu. Na základe uvedených skutočností si kontrolná skupina vyžiadala výdajky zo skladu k vybraným položkám. ARRIVA predložila výdajky zo skladu za všetky požadované položky. Kontrolná skupina preverila, či vzniknuté náklady na položke 2.1 Náklady na pneumatiky súviseli so zabezpečením MHD na území mesta Trnava v kontrolovanom období a skonštatovala, že náklady za vybrané položky boli preukázané.
K položke 2.2. ostatný priamy materiál bola ku kontrole predložená vybraná faktúra za hromadný nákup 40 ks žiaroviek vo výške 87,36 eur s nasledovným vyjadrením ARRIVY: „Bod 2.2 - Ostatný priamy materiál - Uvedené položky sú výdaje z nášho skladu. Postup je taký, že sa objedná materiál (drobný) na náš centrálny sklad, a potom sa zo skladu vydáva na základe potreby, na konkrétnu ŠPZ. Materiál tohto typu (drobný) sa nakupuje na sklad dopredu, hneď sa nevydáva, montuje sa na konkrétne autobusy podľa potreby.“ Na základe uvedeného si kontrolná skupina vyžiadala výdajky zo skladu k vybraným položkám. ARRIVA predložila výdajky zo skladu za všetky požadované položky. Kontrolná skupina preverila, či vzniknuté náklady na položke 2.2 Ostatný priamy materiál súviseli so zabezpečením MHD na území mesta Trnava v kontrolovanom období a skonštatovala, že náklady za vybrané položky boli preukázané.
3. Priame mzdy
Podľa dokladu „Príloha č. 1: Zoznam ekonomicky oprávnených nákladov“ obsahuje nákladová položka č. 3. Priame mzdy (brutto) náklady na mzdy, mzdové náhrady, mzdové zvýhodnenia za nočnú prácu, nadčasovú prácu, prácu v sobotu a nedeľu a vo sviatok, v poobedňajšej zmene, príplatky, motivačné mzdové náklady, dôležité osobné prekážky v práci a prekážky na strane zamestnávateľa zúčtované v sledovanom období do nákladov spoločnosti. V členení táto nákladová položka zahŕňa: 
3.1 Mzdové náklady vodičov zabezpečujúcich výkon MAD
3.2 Náhrady miezd za dovolenku vodičov zabezpečujúcich výkon MAD
3.3 Mzdy ostatných zamestnancov, ktorí sa priamo podieľajú na výkone MAD
3.4 Tvorba rezerv na mzdové náklady znížená o zúčtovanie rezerv.
Celková suma nákladov položky č. 3. Priame mzdy (brutto) za rok 2024 pre MAD Trnava predstavovala podľa dokladu „Príloha č. 5 - Výkaz č. 1: Ročné náklady v mestskej autobusovej doprave na území mesta Trnava“ sumu 1 304 531,15 eur (za tarifné km). 
Podľa hlavnej knihy za účtovné obdobie roku 2024 nákladová položka č. 3 Priame mzdy pozostávala z týchto nákladových účtov a zodpovedajúcich súm, ktoré boli vykázané za celkový počet kilometrov:
Položka č. 3.1 Mzdové náklady 
521 100 Mzdové náklady – Rezerva na dovolenky vo výške 10 877,45 eur
521 110 Mzdové náklady vo výške 1 325 744,98 eur 
521 150 Mzdové náklady – Pohotovosť vo výške 67 282,35 eur
Položka č. 3.2 Zákonné sociálne náklady - Náhrada do 10 dní
527 380 Zákonné sociálne náklady v celkovej výške 8 672,94 eur
Položka č. 6.2 Základné poistenie z miezd
524 110 Zákonné soc. poistenie – Starobné, fond solidarity vo výške 196 101,43 eur
524 120 Zákonné soc. poistenie – Poistenie v nezamestnanosti vo výške 13 658 eur
524 130 Zákonné soc. poistenie – Zdravotné poistenie vo výške 150 397,47 eur
524 140 Zákonné soc. poistenie – Nemocenské a invalidné vo výške 59 096,12 eur
524 150 Zákonné soc. poistenie – Garančné poistenie vo výške 3 498,13 eur
524 240 Zákonné soc. poistenie – Napojené na tvorbu rezerv vo výške 3 950,00 eur
524 330 Zákonné soc. poistenie – Úrazové poistenie vo výške 77 742,57 eur
Položka č. 6.3 Sociálne náklady z miezd 
525 190 Ostatné sociálne zabezpečenie vo výške 63,08 eur
527 130 Urlaubsgeld vo výške 2 862,97 eur
527 170 Zákonné sociálne náklady vo výške 2 863,84 eur
527 180 Zákonné sociálne náklady – Tvorba SF vo výške 9 505,83 eur 
527 590 Zákonné sociálne náklady – Lekárske prehliadky/odevy vo výške 385,00 eur
Na účely kontroly predložila ARRIVA sumárnu tabuľku mzdových nákladov k položke č. 3 Priame mzdy (brutto), spracovanú osobitne za celkové kilometre a za tarifné kilometre. V tabuľke boli vykázané mesačné sumy, ako aj celková suma za celý rok 2024. Tabuľka bola členená na tieto položky:
· 3.1 Mzdové náklady
· 3.2 Mzdové náklady – náhrady za PN
· 3.3 Mzdové náklady na OON
Súčasťou uvedenej tabuľky boli aj položky č. 6.2. Základné poistenie miezd a č. 6.3. Sociálne náklady z miezd, ktoré patria do položky č. 6. Ostatné priame náklady.
Predložený dokument obsahoval aj samostatné hárky za jednotlivé mesiace (január – december), pričom v nich boli uvedené podrobnosti o nákladových položkách uvedených nižšie v tabuľke. Tieto hárky obsahovali nákladový druh, jeho označenie, hodnotu, dátum účtovania a dátum dokladu, označenie objektu, nákladové stredisko, slovný popis nákladu, objekt a číslo dokladu.
Uvedené skutočnosti za vybrané mesiace zobrazuje nasledovná sumárna tabuľka:
	Rok 2024
	Január
	január (tarifné km)
	December
	december (tarifné km)
	2024 (celkové km)
	2024 (tarifné km)

	3
	Priame mzdy (brutto)
	113 699,76
	105 085,73
	127 015,52
	116 530,65
	1 412 577,72
	1 304 531,15

	3.1.
	Mzdové náklady
	111 852,94
	103 378,82
	126 450,89
	116 012,63
	1 403 904,78
	1 296 523,47

	3.2.
	Mzdové náklady náhrady za PN
	1 846,82
	1 706,90
	564,63
	518,02
	8 672,94
	8 007,68

	3.3.
	Mzdové náklady na OON
	0,00
	0,00
	0,00
	0,00
	0,00
	0,00

	6.2.
	Základné poistenie miezd
	40 084,01
	37 047,20
	46 132,61
	42 324,46
	504 443,46
	465 858,33

	6.3.
	Sociálne náklady z miezd
	1 017,82
	940,71
	1 066,65
	978,60
	15 680,72
	14 486,23

	
	SPOLU
	154 801,59
	143 073,63
	174 214,78
	159 833,71
	1 932 701,90
	1 784 875,71


Kontrolná skupina si vyžiadala rekapituláciu mzdových nákladov za stredisko Trnava za celý rok 2024. ARRIVA predložila údaje v tabuľkovej forme, samostatne za každý mesiac (január – december). Kontrolná skupina skontrolovala náhodným výberom na základe úsudku kontrolóra rekapituláciu mzdových nákladov za mesiace január a december. Tabuľky obsahovali členenie mzdových nákladov podľa objektu:
· náklady na vodičov MAD Trnava,
· náklady spojené s prevádzkou MAD Trnava.
Do položky č. 6. Ostatné priame náklady bolo zahrnutých päť zamestnancov, ktorí vykonávali činnosti nevyhnutné pre zabezpečenie plynulej prevádzky MAD. Konkrétne išlo o nasledovné pracovné pozície:
· pokladník prepravných činností,
· dispečer MAD,
· odborný referent dopravnej kontroly,
· odborný referent pre rozbory MAD,
· dispečer MAD.
Uvedené tabuľky obsahovali informácie – nákladový druh, peňažné plnenie, dátum účtovania, dátum dokladu, informáciu o aké nákladové stredisko ide, číslo dokladu a označenie, resp. popis, čo sa na príslušnom doklade nachádza. Za mesiac január predstavovali mzdové náklady spojené s prevádzkou sumu 9 456,40 eur a mzdové náklady na vodičov MAD sumu 145 345,19 eur. Celkové mzdové náklady za tento mesiac tak dosiahli 154 801,59 eur. Za mesiac december predstavovali mzdové náklady spojene s prevádzkou sumu 12 542,55 eur a mzdové náklady na vodičov MAD sumu 161 672,23 eur. Celkové mzdové náklady za december tak dosiahli 174 214,78 eur. 
Predmetné mzdové náklady boli zároveň rozčlenené a zaúčtované na jednotlivé nákladové účty, analyticky členené podľa predloženej účtovej osnovy, pričom ich podrobný prehľad je uvedený v nasledujúcej tabuľke:
	Účet s analytikou
	Účet HK
	Január
	Vodiči
	Prevádzka

	521 100
	401100
	Mzdové náklady - Rezerva na dovolenky
	875,10
	429,32

	521 110
	401110
	Mzdové náklady
	99 472,62
	5 405,96

	521 150
	402150
	Mzdové náklady - Pohotovosť
	5 135,44
	534,50

	524 110
	404110
	Zákonné soc. poistenie - Starobné, fond solidarity
	14 644,89
	845,65

	524 120
	404120
	Zákonné soc. poistenie - Poistenie v nezamestnanosti
	1 018,29
	60,36

	524 130
	404130
	Zákonné soc. poistenie - Zdravotné poistenie
	11 041,50
	815,49

	524 140
	404140
	Zákonné soc. poistenie - Nemocenské a invalidné
	4 438,36
	265,74

	524 150
	404150
	Zákonné soc. poistenie - Garančné poistenie
	261,28
	15,08

	527 170
	404170
	Zákonné sociálne náklady
	0,00
	247,94

	527 180
	404180
	Zákonné sociálne náklady - Tvorba SF
	723,82
	42,74

	525 190
	404190
	Ostatné sociálne zabezpečenie - Doplnkové
	3,32
	0,00

	524 240
	404240
	Zákonné soc. poistenie - Napojené na tvorbu rezerv
	381,67
	155,28

	524 330
	404330
	Zákonné soc. poistenie - Úrazové poistenie
	5 805,23
	335,19

	527 380
	404380
	Zákonné sociálne náklady - Náhrada do 10 dní
	1 543,67
	303,15

	SPOLU
	145 345,19
	9 456,40

	
	
	
	
	

	Účet s analytikou
	Účet HK
	December
	Vodiči
	Prevádzka

	521 100
	401100
	Mzdové náklady - Rezerva na dovolenky
	-102,88
	150,14

	521 110
	401110
	Mzdové náklady
	112 415,19
	7 994,06

	521 150
	402150
	Mzdové náklady - Pohotovosť
	 5 357,76
	636,62

	524 110
	404110
	Zákonné soc. poistenie - Starobné, fond solidarity
	16 892,42
	1 245,45

	524 120
	404120
	Zákonné soc. poistenie - Poistenie v nezamestnanosti
	1 151,24
	88,90

	524 130
	404130
	Zákonné soc. poistenie - Zdravotné poistenie
	12 776,14
	1 166,74

	524 140
	404140
	Zákonné soc. poistenie - Nemocenské a invalidné
	4 979,69
	391,38

	524 150
	404150
	Zákonné soc. poistenie - Garančné poistenie
	301,36
	22,21

	527 170
	404170
	Zákonné sociálne náklady
	0,00
	240,10

	527 180
	404180
	Zákonné sociálne náklady - Tvorba SF
	761,19
	58,72

	525 190
	404190
	Ostatné sociálne zabezpečenie - Doplnkové
	6,64
	0,00

	524 240
	404240
	Zákonné soc. poistenie - Napojené na tvorbu rezerv
	-128,98
	54,54

	524 330
	404330
	Zákonné soc. poistenie - Úrazové poistenie
	6 697,83
	493,69

	527 380
	404380
	Zákonné sociálne náklady - Náhrada do 10 dní
	564,63
	0,00

	SPOLU
	161 672,23
	12 542,55


Na základe vyššie uvedenej skutočnosti je zrejmé, že ARRIVA zahrnula medzi EON aj výdavky súvisiace s doplnkovým dôchodkovým sporením. Uvedené výdavky nepredstavujú zákonnú povinnosť zamestnávateľa, ale ide o dobrovoľný zamestnanecký benefit poskytovaný nad rámec zákonom ustanovených sociálnych nákladov. ARRIVA tieto náklady účtovala na nákladový účet 525 190 – Ostatné sociálne zabezpečenie. V mesiaci január 2024 boli náklady na doplnkové dôchodkové sporenie vo výške 3,32 eur a v mesiaci december 2024 vo výške 6,64 eur, ako je uvedené v tabuľke vyššie. Na základe týchto zistení kontrolná skupina preverila údaje za všetky mesiace roka 2024 a zistila, že v období január – máj 2024 dosiahli tieto náklady sumu 3,32 eur za každý mesiac a v období jún – december 2024 sumu 6,64 eur za každý mesiac. V úhrne tak výdavky na doplnkové dôchodkové sporenie za rok 2024 predstavovali 63,08 eur. Kontrolná skupina zároveň preverila, či tieto náklady patria medzi EON a konštatovala, že podľa dokladu „Príloha č. 1: Zoznam ekonomicky oprávnených nákladov“ bolo v položke č. 6. Ostatné priame náklady zahrnuté doplnkové dôchodkové poistenie do výšky daňových výdavkov podľa zákona č. 595/2003 Z. z. o dani z príjmov. Na základe uvedených skutočností boli tieto náklady kontrolnou skupinou posúdené a uznané ako oprávnené.
Počas kontroly mzdových rekapitulácií za jednotlivé mesiace roku 2024 kontrolná skupina zistila, že v predloženom tabuľkovom prehľade, a tým aj v samotných mzdových rekapituláciách, boli zahrnuté rekreačné príspevky poskytované zamestnancom. Tie boli vykázané v týchto mesiacoch:
· apríl vo výške 205,43 eur,
· jún vo výške 275,00 eur,
· júl vo výške 825,00 eur,
· august vo výške 524,29
· september vo výške 160,84 eur,
· október – dve čiastky vo výške 443,93 eur a 428,45 eur.
Celková výška rekreačných príspevkov za rok 2024 predstavovala sumu 2 862,94 eur, ktorá bola podľa predloženej hlavnej knihy zaúčtovaná na nákladový účet 527 130 – Urlaubsgeld – zákonné sociálne poistenie.
Podľa § 152a ods. 1 zákona č. 311/2001 Z. z. Zákonník práce „Zamestnávateľ, ktorý zamestnáva viac ako 49 zamestnancov, poskytne zamestnancovi, ktorého pracovný pomer u zamestnávateľa trvá nepretržite najmenej 24 mesiacov, na jeho žiadosť príspevok na rekreáciu v sume 55% oprávnených výdavkov, najviac však v sume 275 eur za kalendárny rok.“
Zákonné sociálne náklady na vodičov, predstavujúce povinné odvody zamestnávateľa z miezd (sociálne a zdravotné poistenie), sú priamo viazané na výkon dopravnej služby a z ekonomického hľadiska tvoria súčasť osobných nákladov na vodičov. Rekreačné príspevky poskytované zamestnancom sú účtované na účte 527 – Zákonné sociálne náklady a z hľadiska účtovníctva patria medzi ostatné sociálne náklady. Keďže ostatné sociálne náklady sú uvedené v doklade „Príloha č. 1: Zoznam ekonomicky oprávnených nákladov“ zmluvy, možno rekreačné príspevky považovať za EON.
ARRIVA má odmeňovanie zamestnancov upravené aj v Podnikovej kolektívnej zmluve na roky 2021/2022 (ďalej len „PKZ“), uzatvorenej medzi Základnou odborovou organizáciou OZ KOVO ARRIVA Trnava, a.s. a spoločnosťou ARRIVA Trnava, a.s., ktorej platnosť bola Dodatkom č. 5 predĺžená do 31.12.2024. 
4. Priame odpisy
Podľa poznámok k účtovnej závierke zostavenej k 31. decembru 2024 sa „dlhodobý hmotný a nehmotný majetok odpisuje podľa odpisového plánu, ktorý bol zostavený na základe predpokladanej doby jeho používania zodpovedajúcej spotrebe budúcich ekonomických úžitkov z majetku. Odpisovať sa začína v mesiaci uvedenia majetku do používania. Nehmotný majetok, ktorého obstarávacia cena (resp. vlastné náklady) neprevýši 2 400,00 eur sa nezaraďuje na účty dlhodobého majetku a odpisuje sa jednorazovo pri uvedení do používania. Hmotný majetok, ktorého obstarávacia cena (resp. vlastné náklady) neprevýši 1 700,00 eur sa nezaraďuje na účty dlhodobého majetku a odpisuje sa jednorazovo pri uvedení do používania“.
Celková suma nákladov položky č. 4. Priame odpisy za rok 2024 pre MAD Trnava predstavovala podľa dokladu „Príloha č. 5 - Výkaz č. 1: Ročné náklady v mestskej autobusovej doprave na území mesta Trnava“ sumu 299 145,25 eur (za tarifné km), v členení na odpisy dopravných prostriedkov zabezpečujúcich výkon MAD vo výške 259 744,08 eur a odpisy ostatného hmotného a nehmotného majetku vo výške 39 401,16 eur. 
Na účely kontroly ARRIVA predložila sumárnu tabuľku k nákladovej položke č. 4. Priame odpisy, ktorá obsahovala mesačný prehľad finančného vyjadrenia odpisov, osobitne za celkové kilometre a za tarifné kilometre. 
Tabuľka obsahovala tieto položky:
· 4.1. Odpisy dopravných prostriedkov (autobusy)
· 4.2. Odpisy ostatného hmotného a nehmotného majetku (klimatizácia)
· 6.8. Odpis a spotreba dlhodobého hmotného majetku v prevádzke MHD
Súčasťou predloženej tabuľky boli aj výnosy z IROP (Integrovaný regionálny operačný program), ktoré predstavujú výnosy z rozpúšťania dotácie na obstaraný dlhodobý majetok. Tieto výnosy boli použité na zníženie nákladov položky č. 6.8 Odpis a spotreba DHM v prevádzke MHD. Uvedené skutočnosti sú finančne vyjadrené v nasledovnej tabuľke za obdobie vybraných dvoch mesiacov a následne celkovo za rok 2024:
	Rok 2024
	Január
	január (tarifné km)
	December
	december (tarifné km)
	2024 (celkové km)
	2024 (tarifné km)

	4
	Priame odpisy
	26 989,94
	24 945,15
	26 989,89
	24 761,93
	323 880,00
	299 145,25

	4.1
	Dopravné prostriedky MHD
	23 435,01
	21 659,54
	23 435,01
	21 500,50
	281 220,97
	259 744,09

	4.2
	Ostatný HIM (klimatizácia)
	3 554,93
	3 285,60
	3 554,88
	3 261,43
	42 659,03
	39 401,16

	6.8
	Odpis a spotreba DHM v prevádzke MHD
	1 881,74
	1 739,18
	5 181,65
	4 753,92
	29 536,16
	27 253,42

	
	Výnosy z IROP
	4 274,63
	
	 4 331,59
	
	
	


Kontrolná skupina si na účely výkonu kontroly vyžiadala od kontrolovaného subjektu odpisový plán na rok 2024. ARRIVA zároveň predložila „Zoznam vyradeného majetku v období od 01.01.2024 do 31.12.2024“, ktorý obsahoval osem položiek vyradeného majetku, a to dve osobné motorové vozidlá Škoda Fabia, osobné motorové vozidlo Audi A6, tri elektronické strojčeky na výdaj cestovných lístkov, počítač EuroReady Test Box a chladničku. 
Podľa predloženej hlavnej knihy za účtovné obdobie roku 2024 boli všetky odpisy účtované na nákladovom účte 551 – Odpisy dlhodobého nehmotného majetku a dlhodobého hmotného majetku, s použitím jednotnej analytickej evidencie 551 120. Keďže všetky odpisy boli účtované na účte 551 a sústredené na jednej analytike, ich priradenie k jednotlivým nákladovým položkám č. 4.1, 4.2 a 6.8 v hlavnej knihe bolo zabezpečené prostredníctvom tzv. „kategórie“, ktorá označovala jednotlivé nákladové položky nasledovne:
· 4.1 Odpisy dopravných prostriedkov MHD
551 120 – Odpisy hmotného majetku vo výške 281 220,97 eur
· 4.2 Odpisy ostatného HM (klimatizácia)
551 120 – Odpisy hmotného majetku vo výške 42 659,03 eur 
· 6.8 Odpis a spotreba DHM v prevádzke MH
551 120 – Odpisy hmotného majetku vo výške 81 514,00 eur 
Na výnosovom účte 648 – Ostatné výnosy z hospodárskej činnosti, prostredníctvom analytickej evidencie 648 610 – Výnosy z rozpustenia grantov – majetok (IROP), boli zaúčtované výnosy v celkovej výške 51 977,49 eur. O túto sumu sa znižuje nákladová položka č. 6.8 Odpisy a spotreba DHM v prevádzke MHD.
Kontrolná skupina preverila odpisy za mesiace január a december. Nižšie v tabuľke je uvedené analytické členenie podľa druhu obstaraného majetku (účet 022 – Samostatné hnuteľné veci a súbory hnuteľných vecí), a to v členení, v akom boli údaje predložené v tabuľkovom formáte: 
	Účet
s analytikou
	účet HK
	Označenie 
	odpisy 01/2024
	odpisy 12/2024

	022 310
	0H036310
	Klimatizácia pre MHD TT
	-3 554,93
	-3 554,88

	022 320
	0H036320
	Palubný počítač VESNA pre MHD TT, čítačka VEGA
	-4 812,78
	-6 743,01

	022 410
	0H036410
	El. prípojka k info. tabuli, kamerový systém pre autobus, LCD informačný panel, IRMA zariadenie na počítanie cestovného MHD TT
	-1 265,31
	-2 691,96

	022 510
	0H036510
	Elektronická prípojka k informačnej tabuli
	-78,28
	-78,27

	022 610
	0H037610
	Autobusy
	-23 435,01
	-23 435,01

	Spolu
	-33 146,31
	-36 503,13


ARRIVA mala v majetku zaradených 34 autobusov. V kontrolovanom období roka 2024 bolo odpisovaných 17 autobusov SOR NB 12. V priebehu kontrolovaného obdobia dňa 1.12.2024 bol zaradený do majetku autobus SOR BN 12 pre MHDTT v obstarávacej cene 55 515,00 eur. 
Na základe vykonanej kontroly odpisov za mesiace január a december kontrolná skupina konštatuje, že kontrolou neboli zistené nedostatky.
5. Opravy a údržba
Celková suma nákladov položky č. 5. Opravy a údržba za rok 2024 pre MAD Trnava predstavovala podľa dokladu „Príloha č. 5 - Výkaz č. 1: Ročné náklady v mestskej autobusovej doprave na území mesta Trnava“ sumu 500 980,32 eur (za tarifné km), v členení na opravy a údržba dopravných prostriedkov MHD vo výške 452 970,29 eur a opravy a údržba havarovaných vozidiel MHD vo výške 48 010,03 eur.
Údaje z predloženej sumárnej tabuľky k nákladovej položke č. 5 Opravy a údržba, za kontrolované mesiace január a december, osobitne za celkové kilometre a za tarifné kilometre, sú uvedené v nasledujúcej tabuľke:
	Rok 2024
	Január
	január (tarifné km)
	December
	december (tarifné km)
	2024 (celkové km)
	2024 (tarifné km)

	5
	Opravy a údržba
	32 110,91
	29 678,15
	55 338,19
	50 770,14
	542 385,84
	500 980,32

	5.1
	Dopravných prostriedkov MHD
	32 110,91
	29 678,15
	53 736,23
	49 300,41
	490 480,17
	452 970,29

	5.3
	Havarovaných vozidiel MHD
	0,00
	0,00
	1 601,96
	1 469,72
	51 905,67
	48 010,03


V pôvodnej hlavnej knihe strediska MHD Trnava za rok 2024, boli všetky náklady zaradené v položke č. 5 Opravy a údržba účtované na nákladovom účte 511 – Opravy a udržiavanie, a to s použitím jednotnej analytickej evidencie 511 110. Tieto náklady boli podľa označenia jednotlivých nákladových položiek rozdelené nasledovne:
· Položka 5.1 Opravy a údržba dopravných prostriedkov MHD
511 110 – Opravy a údržba vozidiel vo výške 494 026,00 eur
· Položka 5.3 Opravy a údržba havarovaných vozidiel MHD
511 110 – Opravy a údržba vozidiel vo výške 51 906,67 eur.
Na uvedené rozdelenie nákladov nadväzuje položka č. 6.1.1 – Náklady súvisiace s výkonom MHD, keďže na účet 511 110 – Opravy a údržba bola účtovaná aj časť položky z kategórie č. 6.1.1 Náklady súvisiace s výkonom MHD vo výške 4 238,00 eur.
Na základe vyššie uvedeného možno konštatovať, že náklady zaúčtované na účte 511 110 – Opravy a údržba z pôvodnej hlavnej knihy, ktoré zahŕňajú náklady v kategórii č. 5.1, č. 5.3 a č. 6.1.1 boli spolu vo výške 550 170,67 eur.
Kontrolná skupina si vyžiadala písomné vysvetlenie k vykazovaniu nákladov na opravy, nakoľko údaje ku koncu roka v pôvodnej hlavnej knihe neboli totožné s nákladovými položkami uvedenými vo vyúčtovaní nákladov ani s predloženými excelovskými tabuľkami. Dňa 11.11.2025 bol e-mailovou komunikáciou zaslaný postup, akým spôsobom je možné spárovať detail nákladov s hlavnou knihou. Ani tak nebolo možné kontrolou zistiť skutočný stav, a preto kontrolná skupina pristúpila k opätovnému dožiadaniu ďalšieho doplňujúceho vysvetlenia.
Dňa 13.11.2025 bolo e-mailovou komunikáciou zaslané ďalšie vysvetlenie k vykazovaniu nákladov na opravy: „Účet 511, na ktorý sa účtujú všetky náklady na opravy nejde do výkazov voči mestu Trnava 1:1 do jednej kategórie, ale rozdeľuje sa do viacerých kategórií. To znamená, že jednotlivé zaúčtované položky manuálne prechádzame a prideľujeme im parameter, do ktorej kategórie patria, napr. 5.1 opravy a údržba dopravných prostriedkov, 5.3 Opravy a údržba havarovaných prostriedkov, 6.1.1 Náklady súvisiace s výkonom MHD a podobne. Z tohto dôvodu, keď sa stiahne čisto hlavná kniha strediska mesta Trnava, nemôžu jednotlivé účty jedna k jednej sadnúť na jednotlivé kategórie vo výkazoch. Preto je dobré pozerať sa na výkazy najskôr ako celok, ak ich chcete porovnať na hlavnú knihu a uistiť sa, že vykázané náklady sedia. Účty fungujú v koexistencii s pomocnými A-čkovými účtami Outsorcing, Other costs a podobne. 
V pôvodnej hlavnej knihe zaslanej mailom je na účte 511 110 Celková suma 550.169 eur s poznámkou, že účet zahŕňa viac kategórií, 5.1, 5.3, 6.1.1. a účet Revízií 518 199 je nulový keďže v tejto zostave je zahrnutý celý pomocný účet Outsourcingu pod účtom 511. Tento podúčet Outsourcing sa však technicky rozdeľuje nie len na 511 ale aj na 518 Revízie (no v zostave sú spojené do jedného celku).
Po úprave na vašu žiadosť, aby sme účty, ktoré sa rozdeľujú, do viacerých kategórií v hlavnej knihe rozdelili, sme rozbili daný účet 511 do viacerých riadkov a tiež sme vyňali tú časť z podúčtu Outsourcing, ktorá finálne končí nie na 511, ale na účte 518 Revízie. 
Toto rozdelenie si viete skontrolovať aj na detailné súbory „opravy a údržba MHD TT 01- 2/2024“ a „6.1.1 náklady súvisiace s výkonom MHD“. Teda v rozdelenej, detailnejšej hlavnej knihe je cela suma na opravy a údržbu 550 169 nezmenená, iba rozdelená do 4 riadkov (490 480+51 906+4 288+3 495).“
Až v konečnej verzii hlavnej knihy strediska MHD Trnava za rok 2024, ktorej hodnoty k 31.12. 2024 boli totožné s nákladovými položkami uvedenými vo vyúčtovaní nákladov a rovnako aj s predloženými excelovskými tabuľkami – ktorá bola e-mailovou komunikáciou zaslaná dňa 13.11.2025, boli náklady zaúčtované podľa kategórií nasledovne:
· Položka 5.1 Opravy a údržba dopravných prostriedkov MHD
511 110 – Opravy a údržba vozidiel vo výške 490 480,17 eur
· Položka 5.3 Opravy a údržba havarovaných vozidiel MHD
511 110 – Opravy a údržba vozidiel vo výške 51 906,67 eur.
V tejto konečnej verzii hlavnej knihy bola zároveň časť kategórie č. 6.1.1 Náklady súvisiace s výkonom MHD vo výške 4 287,84 eur na účte 511 110 – Opravy a údržba vozidiel, čo predstavuje v porovnaní s pôvodnou hlavnou knihou rozdiel približne 49,84 eur.
Na účte 518 199 – Revízie vozidiel, ktorá taktiež patrila do kategórie 6.1.1 Náklady súvisiace s výkonom MHD a na ktorom bola v konečnej verzii hlavnej knihy vykázaná suma 3 495,37 eur, bola v pôvodnej hlavnej knihe vykázaná nulová hodnota.
Na základe vyššie uvedeného možno konštatovať, že náklady zaúčtované na účte 511 110 – Opravy a údržba v konečnej verzii hlavnej knihy, ktoré zahŕňajú náklady v kategórii č. 5.1, č. 5.3 a č. 6.1.1 boli spolu vo výške 550 170,05 eur. 
Kontrolná skupina konštatuje, že suma zaúčtovaná na účte 511 110 – Opravy a údržba v pôvodnej hlavnej knihe a v konečnej verzii hlavnej knihy je totožná, t. j. vo výške 550 170,00 eur. V priebehu kontrolného procesu však dochádzalo zo strany kontrolovaného subjektu k zmenám súm priradených k jednotlivým kategóriám, v dôsledku čoho nebolo možné na začiatku kontrolného procesu overiť správnosť číselných údajov.
Kontrolná skupina si náhodným výberom na základe úsudku kontrolóra vybrala z nákladových položiek 5.1 a 5.3 doklady, pri ktorých preverila, či ide o oprávnené náklady súvisiace s výkonom MHD. K nákladovej položke 5.1 Opravy a údržba dopravných prostriedkov MHD za mesiace január a december si vyžiadala po 5 dokladov, k nákladovej položke 5.3 si vyžiadala po 2 doklady. Na každej faktúre bola informácia o ŠPZ autobusu, ktorého sa predmetná oprava alebo údržba týkala.
Nákladová položka 5.1 Opravy a údržba dopravných prostriedkov MHD – vybrané doklady sa týkali najmä servisných výkonov, ako napríklad výmena žiaroviek, doplnenie prevádzkových náplní, výmena snímačov prevodovky, úniku plynu, regulácia tlaku plynu a podobné údržbové zásahy. 
Nákladová položka 5.3 Opravy a údržba havarovaných vozidiel MHD – ARRIVA nepredložila doklad preukazujúci náklad vo výške 540,00 eur, ktorého predmetom bola montáž GPS jednotky a modulov na autobuse s ŠPZ AA038OZ. Namiesto toho predložila k položke 5.3 faktúru od spoločnosti Arriva Service s.r.o., Bratislavská cesta 1804, 945 01 Komárno, ktorej predmetom bol predaj jedného autobusu SOR BN 12 vo výške 55 432,00 eur. Keďže ARRIVA nepreukázala, že vybrané náklady súvisia s poskytovaním dopravných služieb, kontrolná skupina túto položku vylúčila z oprávnených nákladov. 
Kontrolné zistenie č. 1: Spoločnosť ARRIVA zahrnula do položky 5.3 Opravy a údržba havarovaných vozidiel MHD náklady vo výške 540,00 eur, pričom nepreukázala ich súvislosť s poskytovaním dopravných služieb na území mesta Trnava, čo nebolo v súlade so zmluvou. 
Z dôvodu zahrnutia neoprávnených nákladov za montáž GPS jednotky a modulov na autobuse s ŠPZ AA038OZ do položky 5.3 Opravy a údržba havarovaných vozidiel MHD je potrebné EON vyčíslené dopravcom v časti 5. Opravy a údržba znížiť o čiastku 540,00 eur.
6. Ostatné priame náklady 
Celková suma nákladov položky č. 6. Ostatné priame náklady za rok 2024 pre MAD Trnava predstavovala podľa dokladu „Príloha č. 5 - Výkaz č. 1: Ročné náklady v mestskej autobusovej doprave na území mesta Trnava“ sumu 758 438,74 eur (za tarifné km) v nasledovnom členení:
· 6.1. Prenájom autobusov MHD
· 6.1.1 Náklady súvisiace s výkonom MHD
· 6.2 Základné poistenie z miezd
· 6.3 Sociálne náklady z miezd
· 6.4 Poistenie vzťahujúce sa na vozidlá MHD
· 6.5 Dane a poplatky za vozidlá MHD
· 6.6 Náklady na pracovný odev, obuv a ochranné pomôcky
· 6.8 Odpis a spotreba DHM v prevádzke MHD
Kontrolnej skupine bola predložená hlavná kniha za rok 2024 z 13.11.2024, podľa ktorej nákladová položka č. 6. Ostatné priame náklady obsahovala nasledovné nákladové účty s prislúchajúcimi sumami:
Položka č. 6.1 Prenájom autobusov MHD
· 518180 Nájom-Cestné vozidlá externé vo výške 9 321,39 eur
Položka č. 6.1.1 Náklady súvisiace s výkonom MHD
· 501150 Tlačivá vo výške 1 718,05 eur
· 501160 Ostatný materiál skupina B vo výške 8 659,17 eur
· 501230 Knihy, cestovné poriadky a podobné tlačoviny vo výške 17 594,71 eur
· 501290 Kancelárske potreby vo výške 309,50 eur
· 501510 Ostatný materiál skupina C vo výške 638,16 eur
· 502420 Dodávky elektrickej energie vo výške 695,85 eur
· 511110 Opravy, údržba vozidiel (bežná, plánovaná, neplánov.) vo výške 4 288,00 eur
· 518110 Klasická inzercia a reklama vo výške 81,94 eur
· 518112 Telekomunikácie vo výške 2 297,60 eur
· 518150 Revízia budov vo výške 109,20 eur
· 518198 Provízie vo výške 94,53 eur
· 518199 Revízia vozidiel-STK,EK, hasiace prístroje k voz. vo výške 3 495,00 eur
· 518210 Školenia a vzdelávanie vo výške 7 980,00 eur
· 518420 Dátové služby vo výške 12 964,95 eur
· 518710 IT Porad. služby a Podpora – IC Skupina vo výške 3 660,00 eur
· 518720 Náklady na lekárov a vyšetrenia vo výške 40,00 eur
· 518790 Ostatné služby vo výške 42 146,98 eur
· 538230 Administratívne a súdne poplatky vo výške 511,00 eur
· 548590 Členské príspevky vo výške 490,41 eur
Spolu vo výške 107 775,05 eur
Položky č. 6.2 Zákonné poistenie z miezd a č. 6.3 Sociálne náklady z miezd 
· sú opísané v časti 3. Priame mzdy 
Položka č. 6.4 Poistenie vzťahujúce sa na vozidlá MHD
· 548360 Zákonné poistenie vozidiel vo výške 27 916,53 eur
Položka č. 6.5 Dane a poplatky za vozidlá MHD
· 538290 Mýto (od2020) a Ostatné poplatky a dane vo výške 2 332,82 eur
Položka č. 6.6 Náklady na pracovný odev, obuv a ochranné pomôcky
· 501610 Pracovné odevy a ochranné pomôcky vo výške 8 509,01 eur
Položka č. 6.7 Cestovné náhrady vzniknuté v prevádzke MHD
· 512125 Cestovné - diéty tuzemsko vo výške 111 815,30 eur
Položka č. 6.8 Odpis a spotreba DHM v prevádzke MHD
· je opísaná v časti 4. Priame odpisy 
ARRIVA predložila náklady položky č. 6 vo viacerých tabuľkách v aplikácii Microsoft Excel. Samostatnú tabuľku tvorili náklady položky č. 6.1.1 Náklady súvisiace s výkonom MHD. V spoločnej tabuľke boli predložené náklady položiek 6.1, 6.4, 6.5, 6.6 a 6.7. Náklady položiek 6.2 a 6.3 týkajúce sa miezd prevádzkových zamestnancov spoločnosti ARRIVA Trnava, a.s. sa nachádzali v tabuľke 3. Priame mzdy a náklady položky 6.8 boli predložené v tabuľke 4. Priame odpisy. Predložené tabuľky obsahovali samostatné hárky za jednotlivé mesiace (január – december), pričom v nich boli uvedené podrobnosti o nákladových položkách uvedených v tabuľke. 
Sumárna tabuľka všetkých nákladov položky č. 6. Ostatné priame náklady za vybrané mesiace a tiež celkovo za rok 2024 spracovaná samostatne za celkové kilometre a za tarifné kilometre. 
	Rok 2024
	január 
	január (tarifné km)
	december 
	december (tarifné km)
	2024 (celkové km)
	2024 
(tarifné km)

	6
	Ostatné priame náklady
	56 530,88
	52 248,04
	82 277,59
	75 485,75
	817 330,76
	758 438,76

	6.1.
	Prenájom autobusov MHD 
	0
	0
	9 321,39
	8 551,93
	[bookmark: _Hlk215580021]9 321,39
	8 551,93

	6.2.
	Základné poistenie z miezd 
	40 084,01
	37 047,20
	46 132,61
	42 324,46
	504 443,46
	465 858,33

	6.3.
	Sociálne náklady z miezd
	1 017,82
	940,71
	1 066,65
	978,6
	15 680,72
	14 486,23

	6.4.
	Poistenie vzťahujúce sa na vozidlá MHD 
	0
	0
	2 322,78
	2 131,04
	27 916,53
	25 777,75

	6.5.
	Dane a poplatky za vozidlá MHD
	190,21
	175,8
	196,57
	180,34
	2 332,82
	2 154,71

	6.6.
	Náklady na pracovný odev, obuv a ochranné pomôcky vodičov 
	48,44
	44,77
	0
	0
	8 509,01
	7 856,06

	6.7.
	Cestovné náhrady vzniknuté v prevádzke MHD 
	9 003,10
	8 321,01
	9 795,60
	8 986,99
	111 815,30
	103 267,60

	6.8.
	Odpis a spotreba DHM v prevádzke MHD
	1 881,74
	1739,18
	5 181,65
	4753,92
	29 536,16
	27 253,42

	6.1.1.
	Náklady súvisiace s výkonom MHD
	4 305,56
	3 979,37
	8 260,34
	7 578,47
	107 775,37
	99 535,43

	
	Faktúry doplnené v ročnom vyúčtovaní za december 2024
	 
	
	3 697,30

	
	Spolu 6.1.1
	 
	 
	103 232,73


Kontrolná skupina si náhodným výberom na základe úsudku kontrolóra vybrala z nákladových položiek 6.1., 6.1.1., 6.4., 6.5., 6.6. a 6.7. doklady, pri ktorých preverila, či ide o oprávnené náklady súvisiace s výkonom MHD. Kontrolná skupina si na účely kontroly vybrala 5 položiek za mesiac január, 6 položiek za mesiac december a dodatočne si vyžiadala doklady k ďalším 4 položkám. K týmto vybraným položkám si následne vyžiadala doklady preukazujúce, že daný náklad súvisí s výkonom MHD Trnava v zmysle zmluvy a zároveň patrí do zoznamu EON podľa dokladu „Príloha č. 1 Zoznam ekonomicky oprávnených nákladov“. 
Nákladová položka 6.1 – kontrolná skupina skontrolovala celú nákladovú položku Prenájom autobusov MHD v sume 9 321,39 eur. Na vyžiadanie ARRIVA predložila dve faktúry a dve zmluvy týkajúce sa prenájmu autobusov pre MHD Trnava. V novembri bol prenajatý pre mesto Trnava kĺbový autobus, ktorý bol testovaný v uliciach mesta a následne v roku 2025 bol doplnený do vozidlového parku MHD. Kontrolnej skupine bola predložená zmluva a faktúra vo výške 589,74 eur.
Ďalšia zmluva a faktúra súvisela s prenájmom 4 autobusov z dôvodu optimalizovania liniek MHD Trnava od 15.12.2024. V roku 2024 bola z tejto faktúry zaradená do nákladov len časť vo výške 8 731,65 eur, čo zodpovedalo nákladom za mesiac december 2024. 
Nákladová položka 6.1.1 – rôzne náklady, ktoré súviseli s výkonom MHD napr. kancelárske potreby, tlačivá, školenia a vzdelávania, dátové služby, ostatné služby a pod. Kontrolnej skupine boli na vyžiadanie predložené dve mandátne zmluvy, ktoré uzatvorila spoločnosť ARRIVA Trnava, a.s. so spoločnosťou SQM, s.r.o. IČO: 36634948 a tri faktúry od spoločnosti SQM, s.r.o., ktoré boli na základe týchto zmlúv vypracované. Obidve zmluvy boli uzatvorené na ten istý predmet činnosti – zabezpečenie poradenských, konzultačných a manažérskych služieb. Prvá zmluva (bez čísla) bola uzatvorená dňa 19.2.2024 na obdobie od januára 2024 do decembra 2025, t.j. 24 mesiacov, odplata za predmet plnenia podľa čl. IV. bodu 4.2 zmluvy bola dohodnutá vo výške 3 300,00 eur za mesiac bez DPH. Predmet plnenia podľa čl. II. zmluvy bol zabezpečenie poradenských, konzultačných a manažérskych služieb v nasledovných oblastiach:
2.1.1 Príprava projektov a žiadostí o finančný príspevok z fondov EÚ
2.1.2 Verejné obstarávanie podľa zákona č. 343/2015 Z.z. o verejnom obstarávaní a o zmene a doplnení niektorých predpisov
2.1.3 Implementácia a riadenie projektov
Ku kontrole bola najprv predložená neplatná zmluva, ktorá bola podpísaná len jednou zo zmluvných strán spoločnosťou ARRIVA Trnava, a.s. dňa 14.2.2024. Na vyžiadanie kontrolnej skupiny ARRIVA predložila platnú zmluvu podpísanú oboma zmluvnými stranami, za SQM, s.r.o. bola zmluva podpísaná dňa 19.2.2024.
Druhá zmluva č. 2/2024 bola uzavretá dňa 30.7.2024 (v ten istý deň podpísaná oboma zmluvnými stranami), pôvodne na obdobie od augusta 2024 do decembra 2024, t.j. 5 mesiacov, ale doba plnenia bola ručným zápisom priamo do zmluvy opravená na obdobie od augusta 2024 do októbra 2024, t.j. 3 mesiace, odplata za predmet plnenia podľa čl. IV. bodu 4.2 zmluvy č. 2/2024 bola dohodnutá vo výške 5 000,00 eur za mesiac bez DPH. Táto zmluva obsahovala v predmete plnenia podľa čl. II zmluvy č. 2/2024 dva body, ktoré boli presne tie isté ako v prvej zmluve - zabezpečenie poradenských, konzultačných a manažérskych služieb v nasledovných oblastiach:
2.1.1 Príprava projektov a žiadostí o finančný príspevok z fondov EÚ
2.1.2 Verejné obstarávanie podľa zákona č. 343/2015 Z.z. o verejnom obstarávaní a o zmene a doplnení niektorých predpisov.
Ďalej bolo v obidvoch zmluvách v čl. IV. bode 4.2 rovnako dohodnuté, že odplata za predmet plnenia bude rozpísaná vo faktúre za každý mesiac podľa bodov 2.1.1, 2.1.2 a v prvej zmluve aj 2.1.3 v nadväznosti na plnenie predmetu zmluvy. 
Na preložených dvoch faktúrach (zo dňa 3.4.2024 a 3.5.2024) k prvej zmluve bolo uvedené len poradenské, konzultačné a manažérske služby za mesiac marec 2024 a na ďalšej za mesiac apríl 2024, žiadne bližšie určenie ani rozpis prác sa tam nenachádzal. Obidve faktúry boli vystavené na sumu 3 300,00 eur bez DPH v súlade s čl. IV. bodom 4.2. zmluvy. V predloženom účtovníctve bola mestu Trnava účtovaná časť týchto nákladov v sume 1 438,45 eura rovnako za mesiac marec aj za mesiac apríl 2024.
Na faktúre k zmluve č. 2 bolo uvedené poradenské, konzultačné a manažérske služby – odplata po podaní projektového zámeru na mesto Trnava v sume 25 000,00 eur bez DPH (na tejto faktúre bolo uvedené to isté pre Trnavský samosprávny kraj, tiež v sume 25 000,00 eur bez DPH) – faktúra bola vystavená dňa 5.8.2024 (zmluva bola podpísaná dňa 30.7.2024) na celú sumu dohodnutú v zmluve, čiže služby na základe tejto faktúry boli vyfakturované vopred v sume 25 000,00 eur, čo nebolo v súlade so zmluvou. 
Na základe vzájomnej komunikácie bol ARRIVOU predložený Dodatok č. 1 k mandátnej zmluve na poradenské, konzultačné a manažérske služby zo dňa 19.2.2024, ktorý bol podpísaný dňa 15.7.2024 oboma zmluvnými stranami. Tento dodatok doplnil znenie čl. IV. bod 4.2 o jednorazovú odplatu po podaní projektového zámeru projektu na mesto Trnava vypracovaného v zmysle čl. II. bod 2.1.1 zmluvy (bez čísla) vo výške 25 000,00 eur bez DPH a v tejto istej sume aj po podaní projektového zámeru projektu na Trnavský samosprávny kraj.
ARRIVA sa k opísaným skutočnostiam vyjadrila nasledovne:
„Ospravedlňujem sa, avšak druhá zmluva z dňa 30.7.2024 sa netýkala EÚ projektov pre mesto Trnava, tá vám nemala byť zaslaná a miesto nej mala byť zaslaná zmluva v prílohe. K fakturácii vo výške 25000 eur došlo práve na základe priloženého dodatku k zmluve. Fakturovalo sa úspešné podanie projektového zámeru. Dňa 2.8. nás mesto Trnava informovalo o schválení projektu mestom (vid priložený email) a tým sa naplnil aj nárok spoločnosti SQM na fakturáciu odplaty. Priložený dodatok už ošetruje aj rozdelenie, ktorá časť fakturácie sa týka mesta Trnava a ktorá sa týka VUC.
Čo sa týka príloh k faktúram vo výške 3 300 eur, tak týmito prílohami disponujeme, ako aj samotnými faktúrami, avšak tieto náklady sme voči mestu Trnava neuplatnili, vykázali sme len čiastku 25.000 eur za projektový zámer, ktorá bola vyfakturovaná práve na základe schválenia PZ“.
Na základe vyššie uvedeného boli z nákladov v tejto položke vylúčené náklady v sume 2 876,90 eura (2 faktúry od spoločnosti SQM, s.r.o. 2x1 438,45 eura za mesiac marec a za mesiac apríl 2024).
Kontrolné zistenie č. 2: Spoločnosť ARRIVA zahrnula do položky 6.1.1. Náklady súvisiace s výkonom MHD náklad vo výške 2 876,90 eur za poradenské, konzultačné a manažérske služby v mesiacoch marec a apríl 2024, pričom nepreukázala jeho súvislosť s poskytovaním dopravných služieb na území mesta Trnava, čo nebolo v súlade so zmluvou. 
Z dôvodu zahrnutia neoprávneného nákladu za poradenské, konzultačné a manažérske služby v mesiacoch marec a apríl 2024 do ostatných priamych nákladov je potrebné EON vyčíslené dopravcom v časti 6.1.1. Náklady súvisiace s výkonom MHD znížiť o čiastku 2 876,90 eur.
Ďalšie 4 faktúry boli v súlade so zmluvou a kontrolou neboli zistené nedostatky. Taktiež boli v tejto položke dopočítané náklady za mesiac december v sume 4 030,05 eura, prepočítané na tarifné km v sume 3 697,38 eura za dodávky elektrickej energie do informačných tabúľ, dátové služby, mýtne poplatky, zápis rezidentských predplatných lístkov, provízie – poplatok za platbu bankovou kartou a pod.
V priebehu kontroly bolo zistené, že ARRIVA zahrnula do EON aj členský príspevok do Združenia MHD SR vo výške 490,41 eur. V doklade „Príloha č. 1 – Zoznam ekonomicky oprávnených nákladov“ sa pod názvom „Náklady nezahrňované do kalkulácie ekonomicky oprávnených nákladov“, vymedzujú náklady nezahrňované do kalkulácie EON. Zároveň sa v ňom uvádza, že podľa Vyhlášky č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších noviel, sa do kalkulácie nákladov na účely regulácie cien podľa písm. p) nezahŕňajú náklady na členské príspevky a náklady na činnosť iných osôb, ak povinnosť ich poskytovania nevyplýva z osobitných predpisov. 
Kontrolné zistenie č. 3: Spoločnosť ARRIVA zahrnula do položky 6.1.1. Náklady súvisiace s výkonom MHD náklad vo výške 490,41 eur na členský príspevok do Združenia MHD SR, čo nebolo v súlade so zmluvou. Tieto náklady podľa „Prílohy č. 1 – Zoznam ekonomicky oprávnených nákladov“, ktorá je súčasťou zmluvy ako jej neoddeliteľná príloha, patrili do nákladov nezahrňovaných do EON. 
Z dôvodu zahrnutia neoprávneného nákladu na členský príspevok do ostatných priamych nákladov je potrebné EON vyčíslené dopravcom v časti 6.1.1. Náklady súvisiace s výkonom MHD znížiť o čiastku 490,41 eur.
Ďalej bolo v priebehu kontroly zistené, že v mesiaci december 2024 boli zaúčtované náklady na emisnú a technickú kontrolu piatich autobusov MHD Trnava spolu v sume 491,70 eur s dátumami úhrady 6.1.2025, čiže tieto sumy boli uhradené v roku 2025.
Podľa bodu 6.5.2. zmluvy „dopravca je povinný v lehote do 25.02. aktuálneho kalendárneho roka predložiť Objednávateľovi písomné ročné Vyúčtovanie výkonov Dopravných služieb za predchádzajúci kalendárny rok, resp. zúčtovanie mesačných úhrad Predpokladaného Príspevku s výškou Príspevku, ktorý je Objednávateľ povinný uhradiť Dopravcovi podľa tejto Zmluvy, a Manipulačných km“. 
Kontrolné zistenie č. 4: Spoločnosť ARRIVA zahrnula do položky 6.1.1. Náklady súvisiace s výkonom MHD náklad vo výške 491,70 eur na emisnú a technickú kontrolu piatich autobusov MHD Trnava, pričom táto suma bola uhradená až v roku 2025, čo nebolo v súlade so zmluvou. 
Z dôvodu zahrnutia neoprávnených nákladov na emisnú a technickú kontrolu autobusov MHD Trnava do ostatných priamych nákladov v roku 2024, pretože neboli vynaložené v kontrolovanom období roka 2024, je potrebné EON vyčíslené dopravcom v položke 6.1.1. Náklady súvisiace s výkonom MHD znížiť o čiastku 491,70 eur.
Z dôvodu nepreukázania súvislosti nákladov s poskytovaním dopravných služieb na území mesta Trnava v roku 2024 je potrebné EON vyčíslené dopravcom v položke 6.1.1. Náklady súvisiace s výkonom MHD znížiť spolu o čiastku 3 859,01 eur. 
Nákladová položka 6.4 – náklady súviseli s povinným zmluvným poistením autobusov MHD. Kontrolnej skupine bol na vyžiadanie predložený platobný doklad za obdobie december 2024 za povinné zmluvné poistenie vozidiel vo výške 17 405,33 eur od poisťovne UNIQA, a.s. adresovaný spoločnosti ARRIVA Trnava, a.s. K dokladu bol priložený dokument, na ktorom bola uvedená čiastka rozpočítaná na jednotlivé strediská, stredisku MHD Trnava prislúchala suma 2 320,50 eur.
Nákladová položka 6.5 – náklady sa týkali výberu mýta za užívanie vymedzených úsekov diaľnic a ciest, ktorý vyplýva zo zákona č. 474/2013 Z.z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov. Podľa vyjadrenia kontrolovaného subjektu „všetky vozidlá v SR (nákladné, autobusy) musia byť povinne vybavené mýtnou jednotkou, aj keď nejdú po spoplatnenom úseku (spoplatnené sú cesty I. triedy, rýchlostné cesty a diaľnice). Linky MAD navyše jazdia po spoplatnených úsekoch a to po rýchlostnej ceste R1 z miestnej časti Modranka (linka 8) a po obchvate, t.j. cesta I. triedy I/51 (linka 2 + pristavovanie autobusov na končené zastávky a čerpanie CNG)“. Ku kontrole boli predložené 2 faktúry od Národnej diaľničnej spoločnosti, a.s., jedna za mesiac január a druhá za mesiac december 2024. Na opačnej strane faktúr bol sumárny detailný výpis podľa jednotlivých evidenčných čísel autobusov. Kontrolná skupina konštatovala podľa evidenčných čísiel autobusov, že tieto autobusy patrili stredisku MHD Trnava. 
Nákladová položka 6.6 – náklady súviseli s nákupom pracovných odevov pre vodičov MHD Trnava (košele krátky rukáv bledomodré, košele dlhý rukáv bledomodré, nohavice tmavomodré, vesty pletené tmavomodré, pulóvre tmavomodré, topánky a pod.). Ku kontrole bola vyžiadaná faktúra za mesiac január na nákup dvoch pánskych polokošieľ. Na vyžiadanie bolo kontrolovaným subjektom predložené podpísané prevzatie dvoch uvedených polokošieľ vodičom MHD Trnava, ale bez udania dátumu prevzatia.
Nákladová položka 6.7 – náklady súviseli s cestovnými náhradami vzniknutými v prevádzke MHD. Kontrolná skupina si vyžiadala doklady k jednej položke za mesiac január a jednej položke za mesiac december. Za mesiac január bol kontrolnej skupine predložený zoznam vodičov MHD Trnava, ktorý obsahoval mesiac a rok – január 2024, 52 osobných čísiel, priezvisk a mien vodičov, číslo dokladu, názov mzdovej zložky – cestovné – diéty, jednotlivé čiastky v rozmedzí od 54,60 eur do 251,80 eur, spolu v sume 9 003,10 eur a číslo útvaru 1021. Kontrolou bolo zistené, že na doklade boli uvedení len vodiči MHD Trnava.
Za mesiac december si kontrolná skupina vyžiadala dva cestovné príkazy pracovníčky oddelenia kontroly, ktorá patrila medzi prevádzkových zamestnancov MHD Trnava, spolu v sume 186,30 eur. Podľa vyjadrenia kontrolovaného subjektu sa cestovný príkaz sa týkal procesu zaškoľovania revízorky MHD Trnava. 
8. Prevádzková réžia a 10. Správna réžia 
Celková suma nákladov položky č. 8. Prevádzková réžia za rok 2024 pre MAD Trnava predstavovala podľa dokladu „Príloha č. 5 - Výkaz č. 1: Ročné náklady v mestskej autobusovej doprave na území mesta Trnava“ sumu 201 149,23 eur.
Celková suma nákladov položky č. 10. Správna réžia za rok 2024 pre MAD Trnava predstavovala podľa dokladu „Príloha č. 5 - Výkaz č. 1: Ročné náklady v mestskej autobusovej doprave na území mesta Trnava“ sumu 120 250,00 eur.
V nasledujúce tabuľke sú uvedené údaje k nákladovej položke č. 8. Prevádzková réžia a č. 10. Správna réžia za kontrolované mesiace január a december a súčasne za celý rok 2024 sú uvedené celkové kilometre a tarifné kilometre: 
	Rok 2024
	Január
	December
	2024
(celkové km)
	2024 (tarifné km)

	8.
	Prevádzková réžia
	15,952.87
	23,228.16
	216,271.44
	199,678.84

	10.
	Správna réžia
	11,243.17
	26,678.92
	130,310.52
	120,250.00

	
	Ostatné výnosy 
	1 552,90
	2 490,86
	-
	-

	
	Režijné výnosy
	0
	1 452,14
	-
	-


Súhrnný tabuľkový prehľad zároveň obsahoval aj ostatné výnosy a režijné výnosy, ktorých započítaním sa znižovala celková výška prevádzkovej réžie. Režijné výnosy predstavovali náklad na daň z nehnuteľností, ktorý bol odpočítaný a rozpočítaný na jednotlivé štvrťroky. Ostatné výnosy zahŕňali napríklad položky za predaj cestovných kariet MHD, manipuláciu s kartami MHD, zrážky zo mzdy za ubytovanie, zaplatené pokuty.
Kontrolná skupina zisťovala, či má ARRIVA vypracovaný interný predpis, resp. postup, podľa ktorého rozpočítava náklady v rámci správnej a prevádzkovej réžie. ARRIVA predložila interný predpis „Smernica o postupoch rozúčtovania nákladov prímestskej autobusovej dopravy (bod 8.3 Zmluvy 04828/2023/ODO)“ (ďalej len „Smernica“), ktorá je platná od 1.2.2024, záväzná pre ARRIVA Trnava, a. s. Podľa vyjadrenia kontrolovaného subjektu sa predmetná smernica používa aj na rozúčtovanie nákladov MHD Trnava, napriek skutočnosti že sa vo svojich bodoch odvoláva na zmluvu s TTSK. V Smernici sú uvedené strediská prevádzkovej a správnej réžie, ktoré znamenajú členenie prevádzky na menšie časti, podľa druhu činnosti – služieb, ktoré poskytujú a tie sa členia podľa vecnej a obsahovej potreby sledovania nákladov. Každá táto časť má svoje číselné označenie. Pod týmto číselným označením sú jednotlivé strediská a ich časti evidované v účtovnom programe. 
Kontrolná skupina túto Smernicu pri výkone kontroly nezohľadnila, nakoľko je už z jej názvu evidentné, že sa vzťahuje na bod 8.3 Zmluvy o službách vo verejnom záujme v prímestskej autobusovej doprave v dopravnom regióne Trnava, č. 04828/2023/ODO.
Kontrolná skupina požiadala o predloženie zoznamu dokladov osobitne za prevádzkovú réžiu a osobitne za správnu réžiu. Kontrolovaný subjekt predložil prehľad dokladov v tabuľkovej forme v rovnakom členení, ako pri ostatných nákladových položkách. Kontrolná skupina si vyžiadala tieto položky z dôvodu výkonu kontroly rozdeliť, keďže vo vyúčtovaní sú tieto položky vykazované samostatne. Podľa vyjadrenia kontrolovaného subjektu však takéto rozdelenie nebolo možné zabezpečiť.
Nákladové účty, na ktorých boli tieto náklady zaúčtované, boli uvedené len v tabuľkovom prehľade za jednotlivé mesiace, avšak ich sumárna hodnota nebola vyčíslená. Každý mesiac obsahoval samostatnú tabuľku, v ktorej bolo uvedené, aká suma bola priradená na jednotlivé nákladové strediská, spolu s informáciou, či je táto suma zaradená medzi prevádzkovú réžiu, správnu réžiu alebo medzi centrálne náklady. Centrálne náklady sa pritom rozdeľujú tak, že časť z nich je priradená k prevádzkovej réžii a časť k správnej réžii.
[bookmark: _Hlk216263413]Podľa § 30 ods. 10 zákona o verejnej osobnej doprave platného od 1. 1. 2024 „dopravca, ktorý uzatvoril zmluvu o dopravných službách, je povinný viesť evidenciu nákladov a výnosov z plnenia záväzku dohodnutého v zmluve o dopravných službách oddelene od evidencie nákladov a výnosov z ostatných poskytovaných dopravných služieb, ak sa s objednávateľom nedohodnú inak.“ Táto právna úprava nadväzuje na predchádzajúce znenie obsiahnuté v § 22 ods. 5 zákona č. 56/2012 Z. z. o cestnej doprave, ktorý rovnakú povinnosť dopravcu upravoval do 31. 12. 2023.
Podľa bodu 8.1.32 zmluvy je dopravca povinný „účtovne oddeliť náklady a výnosy vyplývajúce z plnenia záväzku zo služieb vo verejnom záujme na základe tejto Zmluvy od ostatných aktivít Dopravcu, uvedená povinnosť vyplýva Dopravcovi tiež z § 22 ods. 5 Zákona o cestnej doprave.“
Na základe vyššie uvedených skutočností možno konštatovať, že kontrolovaný subjekt v kontrolovanom období roku 2024 neviedol evidenciu nákladov a výnosov z plnenia záväzku dohodnutého v zmluve o dopravných službách v rámci prevádzkovej a správnej réžie oddelene od evidencie nákladov a výnosov z ostatných poskytovaných dopravných služieb a tiež účtovne neoddelil náklady a výnosy vyplývajúce z plnenia záväzku zo služieb vo verejnom záujme, čím nepostupoval v súlade s § 30 ods. 10 zákona o verejnej osobnej doprave a súčasne podľa bodu 8.1.32 zmluvy.
Kontrolné zistenie č. 5: Spoločnosť ARRIVA neviedla evidenciu nákladov a výnosov z plnenia záväzku dohodnutého v zmluve o dopravných službách v rámci prevádzkovej a správnej réžie oddelene od evidencie nákladov a výnosov z ostatných poskytovaných dopravných služieb a tiež účtovne neoddelila náklady a výnosy vyplývajúce z plnenia záväzku zo služieb vo verejnom záujme, čím nepostupovala v súlade s § 30 ods. 10 zákona o verejnej osobnej doprave a súčasne podľa bodu 8.1.32 zmluvy.
Kontrolná skupina si náhodným výberom na základe úsudku kontrolóra vybrala vzorku dokladov z tabuľkového prehľadu správnej a prevádzkovej réžie, ktorý ARRIVA predložila za celý rok. V samostatných hárkoch za jednotlivé mesiace boli uvedené príslušné doklady. Kontrolná skupina si na účely kontroly vybrala 9 položiek za mesiac január a 36 položiek za mesiac december. K týmto vybraným položkám si následne vyžiadala doklady preukazujúce, že daný náklad súvisí s výkonom MHD Trnava v zmysle zmluvy a zároveň patrí do zoznamu EON podľa dokladu „Príloha č. 1 Zoznam ekonomicky oprávnených nákladov“. 
Kontrolná skupina z predložených dokladov vylúčila náklady, ktoré nepreukazovali, že súvisia s výkonom MHD Trnava. Ich prehľad je zobrazený v nasledovnej tabuľke:
	Účet
	Označenie
	Suma
	Dátum účtovania
	Nákladové stredisko

	518 790
	znalecký posudok Chtelnica
	484,00
	12/9/2024
	00F81009 Prevádzka TT

	518 650
	právne služby 10/2024
	1104,00
	12/31/2024
	00F8X052 Prevádzková réžia

	518 740
	dodatočné výdavky spojené s predajom spol.
	7833,00
	12/19/2024
	00F8X052 Prevádzková réžia

	518 740
	vedľajšie výdavky
	700,00
	12/19/2024
	00F8X052 Prevádzková réžia

	518 790
	zápisy zmien v a. s.
	233,00
	12/31/2024
	00F8X052 Prevádzková réžia

	518 799
	Arriva Slovakia - prieskum spokojnosti odberateľov
	4923,87
	12/31/2024
	00F8X067 Centrálne náklady

	Spolu
	15 277,87
	 
	 


Kontrolná skupina si od kontrolovaného subjektu vyžiadala písomné vysvetlenie, akým spôsobom rozdeľuje centrálne náklady nákladovej položky 00F8X067 medzi prevádzkovú a správnu réžiu. Kontrolná skupina obdržala nasledovnú odpoveď: „náklady účtované pod strediskom 00F8X067 patriace pod správnu réžiu sú:
· IC služby - generálny manažment,
· IC služby - financie a kontroling,
· IC služby - firemná kultúra-kvalita,
· IC služby - ľudské zdroje,
· IC služby - manažérske poplatky,
· IC služby - duševné vlastníctvo.
Ostatné náklady patria pod prevádzkovú réžiu.“
Kontrolná skupina na základe vyššie uvedeného konštatuje, že pomerná časť centrálnych nákladov zo sumy 4 923,87 eur v mesiaci december predstavovala 533,87 eur a táto celá suma bola zahrnutá do prevádzkovej réžie ako ostatné náklady.
Dňa 18.11.2025 si kontrolná skupina e-mailovou komunikáciou vyžiadala od kontrolovaného subjektu doplnenie informácií k 12 vybraným dokladom, konkrétne preukázanie, či tieto náklady súvisia s poskytovaním dopravných služieb na území mesta Trnava. 
Následne dňa 24.11.2025 zaslala kontrolná skupina kontrolovanému subjektu ďalší e-mail, v ktorom spoločnosť ARRIVA vyzvala, aby najneskôr do 28.11.2025 predložila všetky doklady, ktoré boli v rámci kontroly vyžiadané a neboli predložené, vrátane podkladov preukazujúcich súvislosť uvedených nákladov s poskytovaním dopravných služieb. Keďže ARRIVA v stanovenej lehote nepreukázala, že vybrané náklady súvisia s poskytovaním dopravných služieb, kontrolná skupina tieto položky vylúčila z oprávnených nákladov. Predmetné doklady sú uvedené v nasledovnej tabuľke:
	Účet
	Označenie
	Suma
	Dátum účtovania
	Nákladové stredisko

	501 160
	vložka FAB a kľúče - sekretariát TA
	21,00
	1/24/2024
	00F81009

	518 220
	trvalý servis - legislatíva ŽP
	160,00
	1/31/2024
	00F8X052

	518 650
	právne služby
	400,00
	1/18/2024
	00F8X052

	518 140
	rozvoj telematických systémov
	7 350,00
	12/19/2024
	00F8X052

	518 140
	procesná analýza v oblasti servis. úkonov
	2 450,00
	12/19/2024
	00F8X052

	518 140
	procesná analýza položiek, tvorba výkazov
	9 900,00
	12/19/2024
	00F8X052

	518 650
	právne služby
	400,00
	12/12/2024
	00F8X052

	518 752
	PWC-oprava účtu-audit 2024
	33 951,00
	12/31/2024
	00F8X052

	518 770
	služby za prepravu cennosti 12/2024
	3 095,90
	12/31/2024
	00F8X052

	518 790
	overenie pravosti podpisu
	8,42
	12/2/2024
	00F8X056

	512 120
	služobná cesta
	221,60
	12/18/2024
	00F8X057

	512 120
	služobná cesta
	209,70
	12/20/2024
	00F8X057


Náklady na prevádzkovú a správnu réžiu neboli do vyúčtovania zahrnuté v plnej výške, ale iba v pomernej časti podľa najazdených kilometrov. Kontrolná skupina preto za jednotlivé mesiace vypočítala pomernú časť týchto nákladov tak, že z vybraných položiek správnej a prevádzkovej réžie za každý z týchto mesiacov samostatne určila celkovú sumu nákladov, ktoré sa vylučujú. Túto sumu následne vydelila celkovým počtom najazdených kilometrov za všetky strediská v danom mesiaci pri správnej réžii a počtom najazdených kilometrov za stredisko Trnava (MHD, prímestská doprava a ostatné druhy dopráv) pri prevádzkovej réžii, čím stanovila jednotkový náklad na 1 km. Takto vypočítaný jednotkový náklad následne vynásobila počtom kilometrov najazdených strediskom MHD Trnava v príslušnom mesiaci. Výsledkom bola pomerná časť nákladov správnej a prevádzkovej réžie, ktorá pripadá na stredisko MHD Trnava za mesiace január až december. 
Pomerná časť nákladov prevádzkovej réžie bola v mesiaci január vyčíslená vo výške 150,90 eur a v mesiaci december vo výške 20 347,82 eur. Spolu vo výške 20 498,72 eur.
Kontrolné zistenie č. 6: Spoločnosť ARRIVA zahrnula do položky č. 8. Prevádzková réžia časť nákladov vo výške 20 498,72 eur, pričom nepreukázala ich súvislosť s poskytovaním dopravných služieb na území mesta Trnava, čo nebolo v súlade so zmluvou. 
Z dôvodu zahrnutia časti neoprávnených nákladov do prevádzkovej réžie je potrebné EON vyčíslené dopravcom v časti 8. Prevádzková réžia znížiť o čiastku 20 498,72 eur.
Zvyšných 27 dokladov bolo v súlade so zmluvou a kontrolou neboli zistené nedostatky.
V priebehu kontroly bolo zistené, že ARRIVA v mesiaci december zaúčtovala na nákladový účet 523 750 – odmeny členom orgánov spoločnosti a družstva tieto položky:
· vo výške 1 710,00 eur na nákladové stredisko 00F8X054 – Predstavenstvo,
· vo výške 900,00 eur na nákladové stredisko 00F8X055 – Dozorná rada.
Na základe uvedeného kontrolná skupina preverila, či sa predmetné položky nachádzajú aj v ostatných mesiacoch a zistila, že rovnaké položky v rovnakej výške boli účtované v mesiacoch február až december. Spolu za celý rok 2024 boli na účte 523 750 – odmeny členom orgánov spoločnosti a družstva zaúčtovávané položky v celkovej výške 28 710,00 eur, v členení podľa nákladových stredísk takto:
· vo výške 18 810,00 eur na nákladové stredisko 00F8X054 - Predstavenstvo
· vo výške 9 900,00 eur na nákladové stredisko 00F8X055 – Dozorná rada
V doklade „Príloha č. 1 – Zoznam ekonomicky oprávnených nákladov“ sa v bode 11. Vlastné náklady celkom – úplné náklady výkonu, súčet položiek 9 + 10, vymedzujú náklady nezahrňované do kalkulácie EON. Zároveň sa v ňom uvádza, že podľa Vyhlášky č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších noviel, sa do kalkulácie nákladov na účely regulácie cien podľa písm. g) nezahŕňajú náklady na vyplácané podiely na zisku, napríklad dividendy a podobne, odmeny členom štatutárnych orgánov a ďalších orgánov právnických osôb. 
Nasledovná tabuľka zobrazuje všetky neoprávnené náklady:
	Účet
	Označenie
	Suma
	Dátum účtovania
	Nákladové stredisko

	523 750
	odmeny členom orgánov spoločnosti a družstva 
	1 710,00
	2/29/2024
	00F8X054 Predstavenstvo

	523 750
	odmeny členom orgánov spoločnosti a družstva 
	900,00
	2/29/2024
	00F8X055 Dozorná rada

	523 750
	odmeny členom orgánov spoločnosti a družstva 
	1 710,00
	3/31/2024
	00F8X054 Predstavenstvo

	523 750
	odmeny členom orgánov spoločnosti a družstva 
	900,00
	3/31/2024
	00F8X055 Dozorná rada

	523 750
	odmeny členom orgánov spoločnosti a družstva 
	1 710,00
	4/30/2024
	00F8X054 Predstavenstvo

	523 750
	odmeny členom orgánov spoločnosti a družstva 
	900,00
	4/30/2024
	00F8X055 Dozorná rada

	523 750
	odmeny členom orgánov spoločnosti a družstva 
	1 710,00
	5/31/2024
	00F8X054 Predstavenstvo

	523 750
	odmeny členom orgánov spoločnosti a družstva 
	900,00
	5/31/2024
	00F8X055 Dozorná rada

	523 750
	odmeny členom orgánov spoločnosti a družstva 
	1 710,00
	6/30/2024
	00F8X054 Predstavenstvo

	523 750
	odmeny členom orgánov spoločnosti a družstva 
	900,00
	6/30/2024
	00F8X055 Dozorná rada

	523 750
	odmeny členom orgánov spoločnosti a družstva 
	1 710,00
	7/31/2024
	00F8X054 Predstavenstvo

	523 750
	odmeny členom orgánov spoločnosti a družstva 
	900,00
	7/31/2024
	00F8X055 Dozorná rada

	523 750
	odmeny členom orgánov spoločnosti a družstva 
	1 710,00
	8/31/2024
	00F8X054 Predstavenstvo

	523 750
	odmeny členom orgánov spoločnosti a družstva 
	900,00
	8/31/2024
	00F8X055 Dozorná rada

	523 750
	odmeny členom orgánov spoločnosti a družstva 
	1 710,00
	9/30/2024
	00F8X054 Predstavenstvo

	523 750
	odmeny členom orgánov spoločnosti a družstva 
	900,00
	9/30/2024
	00F8X055 Dozorná rada

	523 750
	odmeny členom orgánov spoločnosti a družstva 
	1 710,00
	10/31/2024
	00F8X054 Predstavenstvo

	523 750
	odmeny členom orgánov spoločnosti a družstva 
	900,00
	10/31/2024
	00F8X055 Dozorná rada

	523 750
	odmeny členom orgánov spoločnosti a družstva 
	1 710,00
	11/30/2024
	00F8X054 Predstavenstvo

	523 750
	odmeny členom orgánov spoločnosti a družstva 
	900,00
	11/30/2024
	00F8X055 Dozorná rada

	523 750
	odmeny členom orgánov spoločnosti a družstva 
	1 710,00
	12/31/2024
	00F8X054 Predstavenstvo

	523 750
	odmeny členom orgánov spoločnosti a družstva 
	900,00
	12/31/2024
	00F8X055 Dozorná rada

	SPOLU
	28 710,00
	
	


Pomerná časť nákladov správnej réžie položky odmeny členom orgánov spoločnosti a družstva na základe vyššie uvedených tabuľkových údajov bola vyčíslená nasledovne:
· február 2024 vo výške 249,89 eur, 
· marec 2024 vo výške 218,79 eur,
· apríl 2024 vo výške 253,38 eur,
· máj 2024 vo výške 257,91 eur,
· jún 2024 vo výške 254,96 eur,
· júl 2024 vo výške 262,86 eur,
· august 2024 vo výške 273,00 eur,
· september 2024 vo výške 253,83 eur,
· október 2024 vo výške 249,87 eur,
· november 2024 vo výške 255,91 eur,
· december 2024 vo výške 282,99 eur.
Spolu boli neoprávnené náklady zahrnuté do správnej réžie vo výške 2 813,39 eur.
Kontrolné zistenie č. 7: Spoločnosť ARRIVA zahrnula do položky č. 10. Správna réžia časť nákladov vo výške 2 813,39 eur, čo nebolo v súlade so zmluvou. Tieto náklady podľa „Prílohy č. 1 – Zoznam ekonomicky oprávnených nákladov“, ktorá je súčasťou zmluvy ako jej neoddeliteľná príloha, patrili do nákladov nezahrňovaných do EON. 
Z dôvodu zahrnutia časti neoprávnených nákladov do správnej réžie je potrebné EON vyčíslené dopravcom v časti 10. Správna réžia znížiť o čiastku 2 813,39 eur.
Z dôvodu nepreukázania súvislosti nákladov s poskytovaním dopravných služieb na území mesta Trnava v roku 2024 je potrebné EON vyčíslené dopravcom v položkách 8. Prevádzková réžia a 10. Správna réžia znížiť spolu o čiastku 23 312,11 eur. 
Z dôvodu nepreukázania súvislosti nákladov s poskytovaním dopravných služieb na území mesta Trnava v roku 2024 je potrebné EON vyčíslené dopravcom vo vyúčtovaní za rok 2024 znížiť spolu o čiastku 27 711,12 eur. 
Výnosy za rok 2024
Podľa bodu 6.2.7. zmluvy sa výnosmi rozumejú tržby Dopravcu z cestovného a ďalšie výnosy Dopravcu dosiahnuté v rámci poskytovania Dopravných služieb. Rozpis výnosov tvorí prílohu č. 3 – Výnosy zmluvy. Výnosy Dopravcu zahŕňajú tržby a výnosy, pričom tržby MAD pozostávajú z:
· Tržby za predplatné cestovné lístky, 
· Tržby za jednorazové cestovné lístky,
· Ostatné tržby MHD.
Výnosy ďalej pozostávajú zo všetkých ostatných tržieb a výnosov súvisiacich s výkonom MAD.
Podľa dokladu „Príloha č. 5 – Výkaz č. 2: Ročné dopravné výkony, náklady a výnosy v mestskej autobusovej doprave na území mesta Trnava“ boli Tržby z prepravy osôb v roku 2024 nasledovné:
	3.
	Tržby z prepravy osôb v EUR
	772 737,373

	3.1
	Tržby z predaja CL - hotovosť v EUR
	229 242,983

	3.2
	Tržby z predaja CL - čipová karta v EUR
	514 890,067

	3.3
	Ostatné tržby v EUR
	28 604,323

	3.4
	Tržby na jeden ubehnutý km v EUR/VZKM
	0,577


Súčasťou predložených tabuliek boli aj výnosy z IROP (Integrovaný regionálny operačný program), ktoré predstavujú výnosy z rozpúšťania dotácie na obstaraný dlhodobý majetok. Tieto výnosy boli použité na zníženie nákladov položky č. 6.8 Odpis a spotreba DHM v prevádzke MHD a sú bližšie opísané pri nákladovej položke č. 4 Priame odpisy tejto správy.
Príspevok za rok 2024
Príspevkom podľa bodu 6.2.1. zmluvy „sa rozumie úhrada za služby vo verejnom záujme podľa čl. 6 ods. 1 Nariadenia a predstavuje kladný rozdiel medzi ekonomicky oprávnenými nákladmi (ďalej len „EON“) vynaloženými Dopravcom v súvislosti s poskytovaním Dopravných služieb v príslušnom kalendárnom roku vrátane Primeraného zisku a skutočnými Výnosmi dosiahnutými Dopravcom v príslušnom kalendárnom roku.“ 
Podľa údajov z dokumentu Príloha č. 5 – „Výkaz č.2: Ročné dopravné výkony, náklady a výnosy v mestskej autobusovej doprave na území mesta Trnava“ bol príspevok za rok 2024 v celkovej výške 3 262 368,00 eur. 
Podľa ods. 6.1 zmluvy „Objednávateľ sa zaväzuje za poskytnuté Dopravné služby každoročne uhrádzať Dopravcovi Príspevok vo výške, spôsobom a v lehotách splatnosti podľa tejto Zmluvy. Akékoľvek platby, ktoré je objednávateľ povinný uhradiť Dopravcovi sa považujú za uhradené dňom pripísania príslušnej platby na účet Dopravcu.“
Podľa dokumentu Príloha č. 5 – „Výkaz č.2: Ročné dopravné výkony, náklady a výnosy v mestskej autobusovej doprave na území mesta Trnava“ boli mesačné príspevky v roku 2024 od mesta Trnava poskytované ARRIVE nasledovne: 
	Rok 2024
	Výška príspevku v eur

	Január
	266 515,00

	Február
	266 515,00

	Marec
	282 562,00

	Apríl
	271 864,00

	Máj
	271 864,00

	Jún
	271 864,00

	Júl
	271 864,00

	August
	271 864,00

	September
	271 864,00

	Október
	271 864,00

	November
	271 864,00

	December
	271 864,00

	Spolu
	3 262 368,00


Daný príspevok vo výške 3 262 368,00 eur spolu s tržbami z prepravy osôb v čiastke 772 737,373 eur tvoril „Výnosy spolu v EUR“ za rok 2024 a bol uvedený v dokumente „Príloha č. 5 – Výkaz č.2: Ročné dopravné výkony, náklady a výnosy v mestskej autobusovej doprave na území mesta Trnava“ v sume 4 035 105,373 eur.
Záverečný účet za rok 2024
Podľa údajov v dokumente „Záverečný účet mesta Trnava a hodnotiaca správa za rok 2024“ (ďalej len „Záverečný účet“) bol v Programe 1: DOPRAVA, 1.2 Podprograme MESTSKÁ HROMADNÁ DOPRAVA schválený transfer pre MAD Trnava vo výške 3 015 000,00 eur. Skutočné čerpanie ku koncu roka 2024 dosiahlo 3 379 020,70 eur, čo v porovnaní so schváleným rozpočtom predstavuje nárast o 364 020,00 eur.
Na základe údajov zo záverečných účtov mesta za posledných päť rokov možno konštatovať, že transfer poskytovaný dopravcovi ARRIVA Trnava, a. s., vykazuje každoročne rastúci trend. V nasledovnej tabuľke je zobrazený vývoj poskytnutého transferu na MAD, ktorý v jednotlivých rokoch stabilne rástol:
	
	Schválený rozpočet
	Upravený rozpočet
	Skutočné čerpanie

	2020
	2 201 870,00
	2 037 142,00
	2 026 813,00

	2021
	2 101 870,00
	2 295 770,00
	2 292 582,00

	2022
	2 101 870,00
	2 381 538,00
	2 379 970,00

	2023
	2 372 870,00
	3 239 120,00
	3 149 306,50

	2024
	3 015 000,00
	3 380 000,00
	3 379 020,70


Pre lepšiu prehľadnosť, a tiež preto, aby bol ich vývoj a vzájomné porovnanie jasnejšie sú údaje z tabuľky premietnuté aj do grafického znázornenia. 
Na základe uvedeného je možné konštatovať, že stúpajúca výška finančného transferu určeného na zabezpečenie MAD, ako jednej z úloh samosprávy, odráža nárast finančnej náročnosti na rozpočet mesta v tejto položke v sledovanom období.
V roku 2024 boli podľa záverečného účtu mesta poskytnuté finančné prostriedky použité nasledovne: „Finančné prostriedky boli využité na pravidelné mesačné platby dopravcovi Arriva Trnava, a. s., na základe krycieho listu za vykonávanie výkonov vo verejnom záujme na území mesta Trnava (tzv. MHD Trnava). Taktiež boli použité na úhradu príspevku na mestskú hromadnú dopravu a manipulačných kilometrov za rok 2023.“
Kontrolou bolo zistené, že v dokumente „Príloha č. 5 – Výkaz č. 2: Ročné dopravné výkony, náklady a výnosy v mestskej autobusovej doprave na území mesta Trnava“ bola uvedená suma príspevku 3 262 368,00 eur, čo predstavuje v porovnaní so skutočným čerpaním (uvedenom v Záverečnom účte) ku koncu roka 2024 rozdiel vo výške 116 652,70 eur. 
Kontrolná skupina zisťovala dôvod tohto rozdielu a vyžiadala si od kontrolovaného subjektu vyúčtovanie za rok 2023. Zároveň bola listom zo dňa 7.3.2024 ARRIVE Odborom dopravy MsÚ v Trnave zaslaná odpoveď k vyúčtovaniu za rok 2023, v ktorom bolo uvedené „Dopravca je oprávnený ročne žiadať úhradu ekonomicky oprávnených nákladov vynaložených na Manipulačné km v rozsahu maximálne 10 % z ročného objemu skutočne vykonaných VZKM, čo vo vyúčtovaní za rok 2023 tvorí finančnú čiastku vo výške 286 790,00 eur. V rámci prílohy č. 5, výkaz č. 2: Ročné dopravné výkony, náklady a výnosy v mestskej autobusovej doprave na území mesta Trnava je uvedený hospodársky výsledok s kladnými hodnotami vo výške 170 137,302 eur. S cieľom predchádzať nadbytočnému preplateniu tohto hospodárskeho výsledku zo strany dopravcu na účet objednávateľa dopravných výkonov, navrhujeme znížiť uvedenú čiastku manipulačných km o hodnotu hospodárskeho výsledku, čo by viedlo k celkovej platbe vo výške 116 652,70 eur pri vyúčtovaní za rok 2023. Vzhľadom na uvedené skutočnosti Mesto Trnava súhlasí s vyplatením čiastky vo výške 116 652,70 eur za vyúčtovanie roku 2023.“
Manipulačné km za rok 2024
V zmysle ods. 3.1. zmluvy manipulačné km „znamenajú prístavné, odstavné kilometre a kilometre súvisiace so zabezpečením prevádzkového záväzku Dopravcu, ktoré sa nezapočítavajú do Vozokilometrov. Manipulačné km Dopravca vykazuje oddelene (osobitne) od Vozokilometrov raz mesačne pre každú linku samostatne a raz ročne vykoná vyúčtovanie Manipulačných km v súlade s ustanoveniami tejto Zmluvy“.
Podľa dokumentu „Príloha č. 5 – Výkaz č. 2 Ročné dopravné výkony, náklady a výnosy v mestskej autobusovej doprave na území mesta Trnava“ bola položka „manipulačné kilometre v EUR“ vo výške 326 498,00 eur. 
V predloženom dokumente „Príloha č. 5 – Ročný prepočet ekonomickej ceny na manipulačné KM v mestskej autobusovej doprave na území mesta Trnava“ bola však uvedená položka „Náklady na manipulačné km v EUR“ vo výške 327 158,00 eur. 
Na základe tejto skutočnosti si kontrolná skupina vyžiadala od ARRIVY písomné vyjadrenie so zdôvodnením daného rozdielu. V e-mailovom vyjadrení od ARRIVY bolo uvedené: „Suma 326 498€ je vypočítané z celkových celoročných hodnôt. Do jej kalkulácie vstupuje ekonomická cena za 1 vzkm vychádzajúca z celoročných údajov, jej ročná hodnota je 3,193 - r. 10 vo výkaze č.2. (Vypočíta sa ako: ekonomická cena prepravného výkonu + zisk vo výške 3 950 049,703€ / vozokilometre 1 237 067km ). Suma 327 156€ je súčtom individuálnych mesačných súm, do ktorých kalkulačne vstupuje individuálna mesačná suma za 1 vzkm. Priemer individuálnych ekonomických mesačných cien je 3,196. Táto hodnota je priemer pomerov individuálnych ekonomických cien a individuálnych vozokilometrov. Tým, že sa už jedná o priemer mesačných pomerových hodnôt, dochádza k skresleniu výslednej sumy ekonomickej ceny, ktorá následne ovplyvní aj priemernú hodnotu manipulačných kilometrov. Preto matematicky presnejšia cena je 326 498 € do ktorej nevstupuje priemer pomerov ale priamo pomer celoročných hodnôt.“
Suma 326 498,00 eur bola uvedená aj v „Prílohe č. 5 – Výkaz č. 2 Ročné dopravné výkony, náklady a výnosy v mestskej autobusovej doprave na území mesta Trnava“, ktorá bola zaslaná mestu Trnava za rok 2024. Z tejto sumy bola odpočítaná čiastka 85 055,67 eur, ktorá vznikla rozdielom výnosov (tržby a príspevok) a nákladov (prepočítaných podľa tarifných km) za poskytnutie dopravných služieb mestu Trnava v roku 2024. Výsledkom bola suma 241 442,33 eur, na ktorú mal za rok 2024 dopravca ARRIVA nárok na doplatenie za vyúčtovanie manipulačných km.
Osobitná odmena
Podľa bodu 6.5.5. zmluvy „ak k 31. 12. kalendárneho roka dôjde k zvýšeniu počtu cestujúcich o 3 % z počtu cestujúcich za predchádzajúci kalendárny rok a tým aj k zvýšeniu tržieb z cestovného, Dopravca bude mať nárok na osobitnú odmenu vo výške 10 % (desať percent) zo zvýšených tržieb; táto požiadavka sa prvýkrát uplatní v 3. (treťom) roku trvania Zmluvy“. ARRIVA si po prvýkrát uplatnila tento nárok v roku 2024.
	Názov položky
	Rok 2023
	Rok 2024
	Rozdiel
	Rozdiel v %
	Odmena 10%

	Tržby z prepravy osôb v eur
	746 273,94
	772 737,37
	26 463,43
	3,5
	2 646,34

	Počet prepravených osôb
	3 008 208
	3 053 708
	145 500,00
	4,8
	x


Kontrolná skupina skonštatovala, že vypočítaná odmena vo výške 2 343,34 eur bola v súlade s bodom 6.5.5. zmluvy. 
Zistené nedostatky:
Kontrolné zistenie č. 1: Spoločnosť ARRIVA zahrnula do položky 5.3 Opravy a údržba havarovaných vozidiel MHD náklady vo výške 540,00 eur, pričom nepreukázala ich súvislosť s poskytovaním dopravných služieb na území mesta Trnava, čo nebolo v súlade so zmluvou. 
Kontrolné zistenie č. 2: Spoločnosť ARRIVA zahrnula do položky 6.1.1. Náklady súvisiace s výkonom MHD náklad vo výške 2 876,90 eur za poradenské, konzultačné a manažérske služby v mesiacoch marec a apríl 2024, pričom nepreukázala jeho súvislosť s poskytovaním dopravných služieb na území mesta Trnava, čo nebolo v súlade so zmluvou. 
Kontrolné zistenie č. 3: Spoločnosť ARRIVA zahrnula do položky 6.1.1. Náklady súvisiace s výkonom MHD náklad vo výške 490,41 eur na členský príspevok do Združenia MHD SR, čo nebolo v súlade so zmluvou. Tieto náklady podľa „Prílohy č. 1 – Zoznam ekonomicky oprávnených nákladov“, ktorá je súčasťou zmluvy ako jej neoddeliteľná príloha, patrili do nákladov nezahrňovaných do EON. 
Kontrolné zistenie č. 4: Spoločnosť ARRIVA zahrnula do položky 6.1.1. Náklady súvisiace s výkonom MHD náklad vo výške 491,70 eur na emisnú a technickú kontrolu piatich autobusov MHD Trnava, pričom táto suma bola uhradená až v roku 2025, čo nebolo v súlade so zmluvou. 
Kontrolné zistenie č. 5: Spoločnosť ARRIVA neviedla evidenciu nákladov a výnosov z plnenia záväzku dohodnutého v zmluve o dopravných službách v rámci prevádzkovej a správnej réžie oddelene od evidencie nákladov a výnosov z ostatných poskytovaných dopravných služieb a tiež účtovne neoddelila náklady a výnosy vyplývajúce z plnenia záväzku zo služieb vo verejnom záujme, čím nepostupovala v súlade s § 30 ods. 10 zákona o verejnej osobnej doprave a súčasne podľa bodu 8.1.32 zmluvy.
Kontrolné zistenie č. 6: Spoločnosť ARRIVA zahrnula do položky č. 8. Prevádzková réžia časť nákladov vo výške 20 498,72 eur, pričom nepreukázala ich súvislosť s poskytovaním dopravných služieb na území mesta Trnava, čo nebolo v súlade so zmluvou. 
Kontrolné zistenie č. 7: Spoločnosť ARRIVA zahrnula do položky č. 10. Správna réžia časť nákladov vo výške 2 813,39 eur, čo nebolo v súlade so zmluvou. Tieto náklady podľa „Prílohy č. 1 – Zoznam ekonomicky oprávnených nákladov“, ktorá je súčasťou zmluvy ako jej neoddeliteľná príloha, patrili do nákladov nezahrňovaných do EON. 
Návrh správy z kontroly bol doručený na oboznámenie kontrolovanej osobe dňa 7.1.2026.
Kontrolovaný subjekt v lehote, ktorá bola stanovená na podanie písomných námietok k pravdivosti, úplnosti alebo preukázateľnosti zistených nedostatkov doručil dokument s názvom „Vyjadrenie Dopravcu k Správe z kontroly nákladov a výnosov za rok 2024“ (ďalej len „Vyjadrenie Dopravcu“), ktorý ako Príloha č. 1 tvorí neoddeliteľnú súčasť Správy z kontroly č. 15/2025. Keďže povinná osoba bola oprávnená podať písomné námietky k pravdivosti, úplnosti alebo preukázateľnosti zistených nedostatkov, kontrolná skupina preskúmala Vyjadrenie Dopravcu a následne preverila opodstatnenosť námietok, zohľadnila opodstatnené námietky a neopodstatnenosť námietok spolu s odôvodnením uviedla v Správe z kontroly č. 15/2025. Informácie, ktoré mali charakter vysvetlenia, vyjadrenia názoru alebo zdôvodnenia kontrolná skupina zobrala na vedomie a nevyhodnocovala ich opodstatnenosť z dôvodu, že nešlo o námietky k pravdivosti, úplnosti alebo preukázateľnosti zistených nedostatkov. V predmetnom vyjadrení kontrolovaný subjekt podal námietky ku kontrolným zisteniam č. 1, 4, 5 a 6.
Kontrolné zistenie č. 1: Spoločnosť ARRIVA zahrnula do položky 5.3 Opravy a údržba havarovaných vozidiel MHD náklady vo výške 540,00 eur, pričom nepreukázala ich súvislosť s poskytovaním dopravných služieb na území mesta Trnava, čo nebolo v súlade so zmluvou. 
Vo vyjadrení kontrolovaného subjektu ku kontrolnému zisteniu č. 1 je okrem iného uvedené, že „v tomto prípade došlo k nejasnosti v špecifikácii požadovaného dokladu zo strany kontrolného orgánu, keďže v požiadavke bol uvedený výlučne identifikátor dokladu (číslo dokladu) bez ďalšieho upresnenia (napr. suma, dátum plnenia alebo názov dodávateľa). V dôsledku tejto skutočnosti účtovné oddelenie Dopravcu predložilo doklad, ktorý bol v účtovnom systéme evidovaný pod uvedeným číslom dokladu, avšak tento doklad nekorešpondoval s faktúrou, ktorú mal kontrolný orgán v úmysle preskúmať.“
V rámci výkonu kontroly bol kontrolovaný subjekt vyzvaný na predloženie dokladu uvedeného v zozname dokladov pod konkrétnym číslom, pod ktorým bol evidovaný v účtovnom systéme kontrolovaného subjektu. Tak ako je uvedené v Návrhu správy z kontroly zo dňa 17.12.2025, kontrolovaný subjekt nepredložil požadovaný doklad a namiesto neho bol predložený iný doklad, ktorý sa obsahovo týkal odlišného účtovného prípadu. Z uvedeného dôvodu nemohol byť tento doklad považovaný za doklad požadovaný v rámci kontroly a následne predmetný náklad nebol uznaný, keďže nebol zdokladovaný. Kontrolovaný subjekt namietal, že doklad nebol zo strany kontrolného orgánu bližšie špecifikovaný (napr. sumou alebo názvom dodávateľa). Takýto prístup nemožno akceptovať, keďže aj samotný kontrolovaný subjekt uvádza, že identifikátorom dokladu v jeho evidencii je číslo dokladu, ktoré bolo v zozname dokladov jednoznačne uvedené a na základe ktorého ho kontrolná skupina požadovala predložiť ku kontrole. Skutočnosť, že kontrolovaný subjekt nie je schopný na základe vlastného identifikátora dokladu jednoznačne identifikovať a predložiť požadovaný účtovný doklad môže poukazovať na neprehľadnosť a nedostatočnosť jeho evidencie a účtovníctva.
V rámci uplatnenej námietky bol dodatočne predložený účtovný doklad, ktorý však ani pri tomto dodatočnom predložení neobsahoval identifikátor (číslo dokladu) v zmysle účtovnej evidencie kontrolovaného subjektu. Napriek uvedenému bolo možné na základe zhody sumy, predmetu fakturácie a účtovného obdobia vyhodnotiť, že predložený doklad sa vzťahuje k pôvodne požadovanému účtovnému prípadu. 
Z uvedeného dôvodu bol predmetný náklad považovaný za dodatočne preukázaný, kontrolná skupina námietku akceptovala, vyhodnotila ju ako opodstatnenú a kontrolné zistenie č. 1 v Návrhu správy z kontroly zo dňa 17.12.2025 bolo vypustené.
Kontrolné zistenie č. 4: Spoločnosť ARRIVA zahrnula do položky 6.1.1. Náklady súvisiace s výkonom MHD náklad vo výške 491,70 eur na emisnú a technickú kontrolu piatich autobusov MHD Trnava, pričom táto suma bola uhradená až v roku 2025, čo nebolo v súlade so zmluvou. 
Vo Vyjadrení Dopravcu ku kontrolnému zisteniu č. 4 je okrem iného uvedené, „Dopravca ako akciová spoločnosť vedie účtovníctvo v súlade so zákonom č. 431/2002 Z. z. o účtovníctve v sústave podvojného účtovníctva, ktorá je založená na akruálnom princípe, t.j. na účtovaní nákladov do obdobia, s ktorým vecne a časovo súvisia, bez ohľadu na dátum ich úhrady.“
Kontrolná skupina považuje v súvislosti s uvedeným poukázať na potrebu oddeliť účtovníctvo kontrolovaného subjektu od oprávnenosti na príspevok (úhrada za služby vo verejnom záujme) od mesta Trnava. Z pohľadu účtovníctva je možné v danom prípade nahliadať na uvedenú sumu ako na nevýznamnú, a preto je možné ju jednorazovo účtovať do nákladov v jednom roku, konkrétne v roku 2024, v súlade so zákonom o účtovníctve, čo ale nemusí automaticky viesť k tomu, že celú sumu je kontrolovaný subjekt nevyhnutne oprávnený uplatniť voči mestu v tom istom roku. Pri úhrade príspevku rozhoduje nielen postup účtovania v súlade so zákonom o účtovníctve, ale aj zmluva, ktorá hovorí o vecnej a časovej súvislosti s výkonom verejnej dopravy v danom roku, t.j. mesto nehradí „účtovné náklady dopravcu“, ale náklady súvisiace s výkonom dopravných služieb v konkrétnom kalendárnom roku. Emisná a technická kontrola sa platí na určité obdobie dopredu, t.j. jej účinok presahuje do ďalšieho obdobia a v rámci príspevku by mala byť rozlíšená časovo, bez ohľadu na to, ako si ju kontrolovaný subjekt zaúčtoval. Účtovníctvo rieši verný a pravdivý obraz v rámci kontrolovaného subjektu a zmluva o službách vo verejnom záujme rieši efektívne, hospodárne a časovo správne použitie verejných financií.
Skutočnosť, že kontrolovaný subjekt z dôvodu nevýznamnosti nákladu účtuje emisnú a technickú kontrolu jednorazovo do nákladov jedného účtovného obdobia nemá vplyv na posúdenie oprávnenosti tohto nákladu v súvislosti s výkonom verejnej dopravy v príslušnom kalendárnom roku. Keďže predmetné náklady sa vzťahujú na budúce obdobie, je možné ich v rámci vyúčtovania príspevku uplatniť len v pomernej časti zodpovedajúcej výkonu dopravných služieb v danom roku.
Náklady na emisnú a technickú kontrolu vozidiel boli kontrolovaným subjektom uplatnené jednorazovo, hoci sa vecne vzťahujú aj na nasledujúce obdobie. Kontrolná skupina v tomto prípade môže považovať uplatnenie predmetných nákladov za akceptovateľné, keďže kontrolovaný subjekt poskytoval a naďalej poskytuje mestu Trnava služby vo verejnom záujme a nahliadať na uvedené z toho pohľadu, že ide len o časový posun časti nákladov medzi jednotlivými obdobiami a nie o ich neoprávnenosť v súvislosti so samotným výkonom verejnej dopravy, avšak za už uvedenej podmienky, že zmluva medzi mestom Trnava a kontrolovaným subjektom bola platná aj v nasledujúcom roku (2025). Zároveň však kontrolná skupina upozorňuje, že v prípade ukončenia zmluvného vzťahu by uplatnenie obdobných nákladov bez časového rozlíšenia mohlo viesť k tomu, že by časť zaúčtovaných nákladov nesúvisela s výkonom dopravných služieb pre mesto, a preto by už nemusela byť považovaná za oprávnenú na úhradu z príspevku od mesta, najmä s poukazom na to, že platnosť zmluvy končí v polovici roku (k 30.06.2031) a nie ku koncu roku 2031.
Kontrolná skupina preskúmala predložené námietky, v tomto prípade ich vyhodnotila ako opodstatnené a predmetnú námietku akceptovala. Kontrolné zistenie č. 4 uvedené v Návrhu správy z kontroly zo dňa 17.12.2025 bolo z tohto dôvodu vypustené.
Kontrolné zistenie č. 5: Spoločnosť ARRIVA neviedla evidenciu nákladov a výnosov z plnenia záväzku dohodnutého v zmluve o dopravných službách v rámci prevádzkovej a správnej réžie oddelene od evidencie nákladov a výnosov z ostatných poskytovaných dopravných služieb a tiež účtovne neoddelila náklady a výnosy vyplývajúce z plnenia záväzku zo služieb vo verejnom záujme, čím nepostupovala v súlade s § 30 ods. 10 zákona o verejnej osobnej doprave a súčasne podľa bodu 8.1.32 zmluvy.
Kontrolovaný subjekt vo svojom vyjadrení ku kontrolnému zisteniu č. 5 okrem iného uvádza, že „takto formulovaný záver nemôže byť automaticky dôvodom na vylúčenie konkrétnych nákladových položiek, bez ich individuálneho vecného posúdenia, preukázania ich nesúvislosti s poskytovaním dopravných služieb alebo neprimeranosti alokácie“, čo však kontrolná skupina nikde v rámci tohto kontrolného zistenia ani neuvádzala. Kontrolovaný subjekt nakoniec sám vo svojom vyjadrení k tomuto kontrolnému zisteniu uvádza, že „kontrolné zistenie č. 5 samo osebe nevedie k vyčísleniu ani k zníženiu ekonomicky oprávnených nákladov, ale predstavuje všeobecný záver o údajnej systémovej nesprávnosti evidencie nákladov“, čím iba potvrdzuje charakter tohto zistenia, tak ako to uvádza aj kontrolná skupina v Návrhu správy z kontroly zo dňa 17.12.2025. Kontrolné zistenie sa týka nedodržania príslušného zákona a zmluvnej podmienky v rámci správnej a prevádzkovej réžie.
Kontrolovaný subjekt si podľa svojho vyjadrenia vykladá zmluvnú povinnosť viesť oddelene účtovníctvo tak, že táto zmluvná povinnosť neznamená absolútnu izoláciu každej účtovnej položky, avšak je nutné poukázať na to, že zmluva vyžaduje, aby náklady a výnosy súvisiace s dopravou pre mesto Trnava boli jednoznačne identifikovateľné, preukázateľné a nezávisle kontrolovateľné priamo z účtovných záznamov. Ak nie je možné bez dodatočných výpočtov a vysvetlení dopravcu určiť, aká časť správnej a prevádzkovej réžie jednoznačne patrí mestu Trnava, nemožno takýto spôsob vedenia považovať za oddelené účtovníctvo v zmysle zmluvy.
Oddelené nerovná sa absolútne izolované, s tým sa dá súhlasiť, ale oddelené znamená kontrolovateľné, oddelené znamená preukázateľné a oddelené znamená auditovateľné, čiže, ak nie je možné bez dodatočných výpočtov a vysvetlení kontrolovaného subjektu určiť, ktoré položky a v akej výške patria mestu, nemožno takýto spôsob vedenia účtovníctva považovať za oddelené v zmysle zmluvy. Alokačné kľúče by mali byť vopred schválené, stabilné, zdokumentované. Ak náklady nie sú jednoznačne priraditeľné, kontrola sa musí spoliehať na výpočty kontrolovaného subjektu, potom povinnosť nie je splnená.
 Na námietku kontrolovaného subjektu, podľa ktorej povinnosť oddeleného sledovania nákladov a výnosov bola splnená prostredníctvom „strediskového členenia a alokácie spoločných nákladov na základe objektívneho a vopred stanoveného alokačného kľúča“, kontrolná skupina uvádza nasledovné:
Kontrolnej skupine nebol počas výkonu kontroly predložený alokačný kľúč, na základe ktorého by bolo možné overiť spôsob rozdelenia spoločných nákladov prevádzkovej a správnej réžie medzi služby vo verejnom záujme poskytované pre mesto a ostatné poskytované dopravné služby spoločnosti. Bez jasne definovaného alokačného kľúča nebolo možné objektívne overiť správnosť rozdelenia spoločných nákladov prevádzkovej a správnej réžie medzi služby vo verejnom záujme poskytované pre mesto a ostatné dopravné služby spoločnosti.
Pri dokladoch k prevádzkovej a správnej réžii nebola kontrolnej skupine predložená informácia o tom, aká finančná čiastka bola mestu účtovaná pri každom jednotlivom doklade. Pomerná časť nákladov bola uvedená len súhrnne po mesiacoch, vždy v celkovej výške za prevádzkovú a správnu réžiu. Z jednotlivých dokladov však nebolo možné jednoznačne určiť, aká časť nákladov pripadá na mesto. 
Kontrolovaný subjekt predložil kontrolnej skupine interný predpis „Smernica o postupoch rozúčtovania nákladov prímestskej autobusovej dopravy (bod 8.3 Zmluvy 04828/2023/ODO)“, ktorý nemožno považovať za právne relevantný, keďže už z jeho názvu je zrejmé, že sa vzťahuje na inú zmluvu, než ktorá bola predmetom kontroly. Kontrolovaný subjekt s uvedeným záverom nesúhlasil a namietal, že „právne relevantný je obsah interného predpisu, nie jeho názov“. 
Kontrolná skupina však predmetný interný predpis nemôže považovať za právne relevantný ani z hľadiska jeho obsahu, keďže z neho jednoznačne vyplýva, že upravuje postupy vzťahujúce sa na zmluvný vzťah na prímestskú autobusovú dopravu, a nie na zmluvu, ktorá bola predmetom kontroly.
Z uvedených dôvodov kontrolná skupina námietky kontrolovaného subjektu neakceptovala, vyhodnotila ich ako neopodstatnené a kontrolné zistenie č. 5 v Návrhu správy z kontroly zo dňa 17.12.2025 zostáva obsahovo nezmenené.
Kontrolné zistenie č. 6: Spoločnosť ARRIVA zahrnula do položky č. 8. Prevádzková réžia časť nákladov vo výške 20 498,72 eur, pričom nepreukázala ich súvislosť s poskytovaním dopravných služieb na území mesta Trnava, čo nebolo v súlade so zmluvou. 
Kontrolná skupina opakovane zdôrazňuje, že napriek viacnásobnému písomnému alebo ústnemu vyžiadaniu jej nebol poskytnutý žiadny jednoznačný a nezameniteľný postup, resp. alokačný kľúč na základe ktorého bola rozúčtovaná prevádzková a správna réžia medzi jednotlivé druhy dopravy, vrátane mestskej autobusovej dopravy, čo mohlo viesť k tomu, že suma uvedená v kontrolnom zistení č. 6 bola nesprávne vypočítaná. Keďže kontrolná skupina, tak ako je uvedené vyššie, nepoznala jednoznačný a nezameniteľný alokačný kľúč, pri vyhodnotení námietok neprepočítala pomerné časti nákladov z jednotlivých účtovných dokladov, ale zamerala sa na preskúmanie, či tieto náklady súvisia s dopravnými službami v rozsahu potrebnom na zabezpečenie dopravnej obslužnosti mesta v kontrolovanom období roka 2024 a patria do ekonomicky oprávnených nákladov.
V Návrhu správy z kontroly zo dňa 17. 12. 2025 bolo uvedené, že „kontrolná skupina z predložených dokladov vylúčila náklady, ktoré nepreukazovali, že súvisia s výkonom MHD Trnava.“ Ich prehľad je zobrazený v nasledovnej tabuľke:
	ÚČET
	OZNAČENIE
	DÁTUM ÚČTOVANIA
	NÁKLADOVÉ STREDISKO

	518 790
	znalecký posudok Chtelnica
	12/9/2024
	00F81009 Prevádzka TT

	518 650
	právne služby 10/2024
	12/31/2024
	00F8X052 Prevádzková réžia

	518 740
	dodatočné výdavky spojené s predajom spol.
	12/19/2024
	00F8X052 Prevádzková réžia

	518 740
	vedľajšie výdavky
	12/19/2024
	00F8X052 Prevádzková réžia

	518 790
	zápisy zmien v a. s.
	12/31/2024
	00F8X052 Prevádzková réžia

	518 799
	Arriva Slovakia - prieskum spokojnosti odberateľov
	12/31/2024
	00F8X067 Centrálne náklady


Kontrolovaný subjekt vo svojom vyjadrení podal námietky a doložil doklady k niektorým nákladovým položkám, ktoré kontrolná skupina vylúčila ako náklady, pri ktorých nebol preukázaný súvis s výkonom MHD Trnava. Tieto náklady sú uvedené v nasledovnej tabuľke. 
	ÚČET
	OZNAČENIE
	DÁTUM ÚČTOVANIA
	NÁKLADOVÉ STREDISKO

	518 740
	dodatočné výdavky spojené s predajom spol.
	12/19/2024
	00F8X052 Prevádzková réžia

	518 740
	vedľajšie výdavky
	12/19/2024
	00F8X052 Prevádzková réžia

	518 799
	Arriva Slovakia - prieskum spokojnosti odberateľov
	12/31/2024
	00F8X067 Centrálne náklady


Kontrolná skupina podrobne preskúmala tieto námietky a predložené doklady a konštatovala nasledovné:
K nákladovým položkám označeným ako „dodatočné výdavky spojené s predajom spol.“ a „vedľajšie výdavky“ kontrolná skupina konštatovala, že tieto náklady nesúvisia s dopravnými službami v rozsahu potrebnom na zabezpečenie dopravnej obslužnosti mesta v kontrolovanom období roka 2024 a teda nepatria do ekonomicky oprávnených nákladov.
K nákladovej položke označenej ako „ARRIVA Slovakia - prieskum spokojnosti odberateľov“ kontrolná skupina konštatovala, že táto nákladová položka súvisí s dopravnými službami v rozsahu potrebnom na zabezpečenie dopravnej obslužnosti mesta v kontrolovanom období roka 2024 a patrí do ekonomicky oprávnených nákladov. Preto predmetné námietky kontrolná skupina akceptovala, vyhodnotila ich ako opodstatnené a tieto náklady boli z kontrolného zistenia č. 6 vypustené. 
Po akceptovaní námietok kontrolovaného subjektu zostali neuznané nasledovné nákladové položky: 
	ÚČET
	OZNAČENIE
	DÁTUM ÚČTOVANIA
	NÁKLADOVÉ STREDISKO

	518 790
	znalecký posudok Chtelnica
	12/9/2024
	00F81009 Prevádzka TT

	518 650
	právne služby 10/2024
	12/31/2024
	00F8X052 Prevádzková réžia

	518 740
	dodatočné výdavky spojené s predajom spol.
	12/19/2024
	00F8X052 Prevádzková réžia

	518 740
	vedľajšie výdavky
	12/19/2024
	00F8X052 Prevádzková réžia

	518 790
	zápisy zmien v a. s.
	12/31/2024
	00F8X052 Prevádzková réžia


Ďalej bolo v Návrhu správy z kontroly zo dňa 17. 12. 2025 uvedené, že „dňa 18.11.2025 si kontrolná skupina e-mailovou komunikáciou vyžiadala od kontrolovaného subjektu doplnenie informácií k 12 vybraným dokladom, konkrétne preukázanie, či tieto náklady súvisia s poskytovaním dopravných služieb na území mesta Trnava. Keďže ARRIVA v stanovenej lehote nepreukázala, že vybrané náklady súvisia s poskytovaním dopravných služieb, kontrolná skupina tieto položky vylúčila z oprávnených nákladov“. Tieto náklady sú uvedené v nasledovnej tabuľke. 
	ÚČET
	OZNAČENIE
	DÁTUM ÚČTOVANIA
	NÁKLADOVÉ STREDISKO

	501 160
	vložka FAB a kľúče - sekretariát TA
	1/24/2024
	00F81009

	518 220
	trvalý servis - legislatíva ŽP
	1/31/2024
	00F8X052

	518 650
	právne služby
	1/18/2024
	00F8X052

	518 140
	rozvoj telematických systémov
	12/19/2024
	00F8X052

	518 140
	procesná analýza v oblasti servis. úkonov
	12/19/2024
	00F8X052

	518 140
	procesná analýza položiek, tvorba výkazov
	12/19/2024
	00F8X052

	518 650
	právne služby
	12/12/2024
	00F8X052

	518 752
	PWC-oprava účtu-audit 2024
	12/31/2024
	00F8X052

	518 770
	služby za prepravu cennosti 12/2024
	12/31/2024
	00F8X052

	518 790
	overenie pravosti podpisu
	12/2/2024
	00F8X056

	512 120
	služobná cesta
	12/18/2024
	00F8X057

	512 120
	služobná cesta
	12/20/2024
	00F8X057


K niektorým nákladovým položkám kontrolovaný subjekt podal námietky vo svojom vyjadrení a dodatočne doložil doklady, ktoré kontrolná skupina pôvodne požadovala. Prehľad týchto nákladových položiek je zobrazený v nasledovnej tabuľke:
	ÚČET
	OZNAČENIE
	DÁTUM ÚČTOVANIA
	NÁKLADOVÉ STREDISKO

	518 140
	rozvoj telematických systémov
	12/19/2024
	00F8X052

	518 140
	procesná analýza v oblasti servis. úkonov
	12/19/2024
	00F8X052

	518 140
	procesná analýza položiek, tvorba výkazov
	12/19/2024
	00F8X052

	518 752
	PWC-oprava účtu-audit 2024
	12/31/2024
	00F8X052

	518 770
	služby za prepravu cennosti 12/2024
	12/31/2024
	00F8X052


Kontrolná skupina preskúmala predložené doklady a konštatovala, že súvisia s dopravnými službami v rozsahu potrebnom na zabezpečenie dopravnej obslužnosti mesta v kontrolovanom období roka 2024 a patria do ekonomicky oprávnených nákladov. Preto predmetné námietky kontrolná skupina akceptovala, vyhodnotila ich ako opodstatnené a tieto náklady boli z kontrolného zistenia č. 6 vypustené. 
Po akceptovaní námietok kontrolovaného subjektu zostali neuznané nasledovné nákladové položky: 
	ÚČET
	OZNAČENIE
	DÁTUM ÚČTOVANIA
	NÁKLADOVÉ STREDISKO

	501 160
	vložka FAB a kľúče - sekretariát TA
	1/24/2024
	00F81009

	518 220
	trvalý servis - legislatíva ŽP
	1/31/2024
	00F8X052

	518 650
	právne služby
	1/18/2024
	00F8X052

	518 650
	právne služby
	12/12/2024
	00F8X052

	518 790
	overenie pravosti podpisu
	12/2/2024
	00F8X056

	512 120
	služobná cesta
	12/18/2024
	00F8X057

	512 120
	služobná cesta
	12/20/2024
	00F8X057


Vzhľadom na to, že kontrolnej skupine nebol predložený jednoznačný a nezameniteľný alokačný kľúč, nebolo možné presne vyčísliť pomernú časť nákladov, ktoré nesúvisia s poskytovaním dopravných služieb v rozsahu potrebnom na zabezpečenie dopravnej obslužnosti mesta v kontrolovanom období roku 2024 a ktoré z tohto dôvodu nepatria medzi ekonomicky oprávnené náklady, ktoré kontrolná skupina ako také vylúčila. Z uvedeného dôvodu kontrolná skupina žiada kontrolovaný subjekt o prepočítanie pomernej časti vylúčených nákladov podľa alokačného kľúča, ktorý používa a o oznámenie tejto sumy spolu s použitým alokačným kľúčom mestu Trnava.
Kontrolná skupina po preskúmaní a vyhodnotení námietok kontrolovaného subjektu vypúšťa kontrolné zistenia č. 1 a 4 a upravuje znenie kontrolného zistenia č. 6 uvedené v Návrhu správy z kontroly zo dňa 17.12.2025 nasledovne: 
Kontrolné zistenie č. 6: Spoločnosť ARRIVA zahrnula do položky č. 8. Prevádzková réžia časť nákladov, pričom nepreukázala ich súvislosť s poskytovaním dopravných služieb na území mesta Trnava, čo nebolo v súlade so zmluvou. Presnú výšku pomernej časti vylúčených nákladov prepočíta kontrolovaný subjekt podľa alokačného kľúča, ktorý používa a oznámi takto vypočítanú sumu mestu Trnava spolu s alokačným kľúčom.
Potom kontrolné zistenia číslo 2, 3, sa prečíslujú na kontrolné zistenia číslo 1, 2 a kontrolné zistenia č. 5, 6, 7 sa prečíslujú na kontrolné zistenia č. 3, 4, 5.
V zmysle čl. 11.5. zmluvy kontrolná skupina žiada kontrolovaný subjekt prijať opatrenia na nápravu nedostatkov zistených kontrolou v lehote: do 20.2.2026.
Správa z kontroly bola vyhotovená dňa 30.1.2026. Kontrola bola ukončená v súlade so zákonom o finančnej kontrole dňom zaslania správy povinnej osobe dňa 30.1.2026.
[bookmark: _Hlk218777258][bookmark: _Hlk218777324]Kontrola č. 16/2025
Kontrola príjmov a výdavkov súvisiacich s akciou Advent v Trnave 2024 na Mestskom úrade v Trnave, Trhová 1, 917 01 Trnava. 
Cieľom kontroly bolo overiť objektívny stav kontrolovaných skutočností a ich súlad so všeobecne záväznými právnymi predpismi a vnútornými aktmi riadenia so zameraním na dodržiavanie zákonnosti, hospodárnosti a efektívnosti v roku 2024 a 2025.
Kontrola bola uskutočnená v súlade so zákonom č. 369/1990 Zb. o obecnom zriadení v znení neskorších predpisov v dňoch od 6.10.2025 do 28.11.2025, s prerušením podľa jednotlivých bodov kontrolného postupu:
1. Rozpočet akcie Advent v Trnave 2024 – príjmy, výdavky, saldo.
2. Kontrola účtovných dokladov akcie Advent v Trnave 2024.
3. Kontrola príjmov akcie Advent v Trnave 2024.
4. Kontrola výdavkov akcie Advent v Trnave 2024.
Počas kontroly boli zistené nasledovné skutočnosti:
1. Rozpočet akcie Advent v Trnave 2024 - príjmy, výdavky, saldo.
Mestské zastupiteľstvo mesta Trnavy (ďalej „MZ“) na zasadnutí dňa 30.4.2024 uznesením č. 449/2024 
bod 1. písm. a) schválilo Organizačné zabezpečenie akcie Advent v Trnave 2024 (ďalej „Organizačné zabezpečenie“), Všeobecné zásady na organizačné zabezpečenie akcie ADVENT v Trnave 2024 a rozpočet akcie pre rozpočtový rok 2024 a 2025. Súčasťou materiálu bol aj cenník „Nájomné za predajné zariadenia a služby spojené s nájmom na celé obdobie počas akcie ADVENT v Trnave 2024“, ktoré vyberá Správa majetku mesta Trnava, p.o. (ďalej len „Platby“). Akcia Advent v Trnave 2024 (ďalej len „Advent 2024“) sa konala od 29.11.2024 do 22.12.2024 a organizátormi akcie bolo mesto Trnava, Správa majetku mesta Trnava, p.o. a Zaži v Trnave – Mestské kultúrne stredisko (ďalej len „Zaži“).
Za riaditeľa Organizačnej skupiny akcie Advent 2024 (ďalej len „riaditeľ“) bola schválená v súlade s uznesením MZ č. 449/2024 bod 1. písm. d) zo dňa 30.4.2024, vedúca odboru komunálnych služieb Mestského úradu v Trnave. Následne riaditeľ vymenoval v súlade s bodom 1. Organizačného zabezpečenia ďalších 11 členov Organizačnej skupiny akcie Advent 2024 (ďalej len „OS“). Za MsÚ boli menovaní 4 členovia OS a za mestskú políciu 2 členovia OS.
Povinná osoba mala v zmysle Organizačného zabezpečenia Advent 2024 financovať výdavky na nasledovné činnosti:
„Dohody a Príplatky v zmysle Zákonníka práce, odmeny organizačným pracovníkom a poistné vo výške 34,95% - finančné ohodnotenie členov organizačnej skupiny, ktorí zabezpečujú prípravu, organizovanie a zabezpečovanie priebehu akcie.
Protipožiarna asistenčná hliadka - v zmysle zákona č. 314/2001 Z. z. o ochrane pred požiarmi a v zmysle vyhlášky MV SR č. 121/2002 Z. z. o požiarnej prevencii a v zmysle Usmernenia kancelárie primátora, je povinný usporiadateľ zabezpečovať na podujatiach, na ktorých sa zúčastňuje väčší počet osôb. Protipožiarna asistenčná hliadka sa zriaďuje z osôb, ktoré majú odbornú spôsobilosť v oblasti ochrany pred požiarmi. Členmi protipožiarnej asistenčnej hliadky sú členovia dobrovoľnej požiarnej ochrany v Trnave. Členovia hliadky sa nepoverujú inými úlohami, ani výkonom činností, ktoré nesúvisia s plnením ich úloh. Podľa zákona musí byť hliadka min. 2-členná a počas celého konania akcie. Úlohou protipožiarnej asistenčnej hliadky je vykonávať náhodné kontroly za účelom zisťovania a operatívneho odstraňovania prípadných nedostatkov na úseku ochrany pred požiarmi. Je vždy po dohode s preventivárom Mesta Trnava v oblasti požiarnej ochrany (v zmysle Požiarneho poriadku Mesta Trnava) zriadená z členov dobrovoľného HaZZ, ktorí zabezpečujú uložené povinnosti počas akcie. 
Upratovanie verejných WC na nádvorí radnice – zabezpečuje MsÚ – zabezpečenie upratovania verejného WC na radnici počas konania akcie.”
V nasledovnej tabuľke sú uvedené výdavky na tieto činnosti, tak ako boli schválené v Rozpočte akcie Advent 2024, predloženého na rokovanie MZ. Tabuľka zároveň uvádza aj skutočné výdavky, ktoré boli vynaložené v súvislosti s akciou Advent 2023.
	MsÚ výdavky
Advent 2024
	Skutočnosť
Advent 2023
	schválený rozpočet
uzn. MZ č. 449 z 30.4.2024

	
	
	schválený rozpočet na r. 2024
	Schválený rozpočet na r. 2025

	Dohody a odmeny organizačným pracovníkom a poistné vo výške 34,95%
	2 499,68
	
	2 500,00

	Protipožiarna asistenčná hliadka
	636,24
	800,00
	

	Upratovanie verejných WC na nádvorí radnice
	0,00
	
	1 000,00

	Výdavky po rokoch
	3 135,92
	800,00
	3 500,00

	Spolu výdavky MsÚ 
na Advent 2024
	
	4 300,00


Výdavkov na Advent 2024, ktoré mal v kompetencii zabezpečovať MsÚ boli schválené pre použitie v roku 2024 ako aj v roku 2025. 
Uznesením MZ č. 504/2024 zo 17.9.2024 bolo schválené Rozpočtové opatrenie mestského zastupiteľstva č. 5, predmetom ktorého bolo navýšenie bežných výdavkov v Programe 6 VEREJNÉ SLUŽBY MESTA, Podprogram 6.2 KOMUNÁLNE SLUŽBY MESTA - príspevok na Advent, vianočné trhy v čiastke 800,00 eur.
Uznesením MZ č. 589/2024 z 10.12.2024 bol schválený Rozpočet mesta Trnava na roky 2025 – 2027. V Programe 6: VEREJNÉ SLUŽBY MESTA, 6.2 Podprogram KOMUNÁLNE SLUŽBY - Odbor komunálnych služieb – bol v tabuľke uvedený výdavok „Vianočné trhy“ s EK:
· 610 (Mzdy, platy, služobné príjmy a ostatné osobné vyrovnania) vo výške 2 500,00 eur, 
· 620 (Poistné a príspevok do poisťovní) vo výške 900,00 eur
spolu v sume 3 300,00 eur pre rok 2025. V porovnaní so schváleným rozpočtom v materiáli „Advent v Trnave 2024“ to bolo viac o 900,00 eur. Uvedené sa týkalo položky Dohody a odmeny organizačným pracovníkom a poistné vo výške 34,95 %. Kontrolou sa nezistil nedostatok, keďže navýšenie pôvodne schváleného rozpočtu bolo zmenené schválením v MZ.
V komentári k výdavkom na „Vianočné trhy“ však bolo uvedené, že: „O výške finančných prostriedkov na zabezpečenie uvedeného podujatia rozhodne MZ v priebehu roka 2025“.
Výdavky na Upratovanie verejných WC na radnici v rozpočte schválenom v rámci materiálu Advent v Trnave 2024 v sume 1 000,00 eur neboli schválené do rozpočtu mesta na rok 2025.
Ku kontrole bolo predložené aj rozpočtové opatrenie č. 26 zo dňa 10.3.2025 schválené primátorom mesta v rámci jeho kompetencií. Išlo o presun rozpočtovaných výdavkov v rámci jedného programu, konkrétne Programu 6 Verejné služby mesta, Podprogram 6.2 Komunálne služby v celkovej sume 2 500,00 eur. V zdôvodnení bolo uvedené, že finančné prostriedky budú použité na úhradu miezd dohodárov, ktorí zabezpečovali činnosti súvisiace so systémom vratných pohárov v rámci akcie Advent v Trnave 2024. 
Príjem Advent 2024 bol schválený pre MsÚ v rozpočte v rámci materiálu Advent v Trnave 2024 v čiastke 22 900,00 eur a to v roku 2024 na položke s názvom Ostatné príjmy. V rozpočte mesta boli tieto príjmy súčasťou podpoložky EK RK 212 002 Príjmy z vlastníctva – z prenajatých pozemkov. Na účet povinnej osoby boli prijaté tieto finančné prostriedky 18.11.2024. To znamená, že skutočné príjmy boli zhodné s príjmami, schválenými v rámci rozpočtu akcie Advent 2024.
Výdavky Advent 2024 boli v rozpočte akcie Advent v Trnave 2024 schválené na dva roky 2024 a 2025 spolu v čiastke 4 300,00 eur, tak ako to aj v rozdelení na jednotlivé roky uvádza nasledovná tabuľka. Ako boli potom premietnuté do samotného rozpočtu mesta je popísané vyššie.
	MsÚ
Výdavky Advent 2024
	Rozpočet schválený
Uzn. MZ č. 449 z 30.4.2024

	
	výdavky v r. 2024
	výdavky v r. 2025

	Dohody a odmeny organizačným pracovníkom a poistné vo výške 34,95%
	
	2 500,00

	Protipožiarna asistenčná hliadka
	800,00
	

	Upratovanie verejných WC na nádvorí radnice
	
	1 000,00

	Výdavky po rokoch
	800,00
	3 500,00

	Spolu 
výdavky MsÚ na Advent 2024
	4 300,00


Na základe predložených dokladov bolo kontrolou zistené čerpanie výdavkov na danú akciu tak ako to prehľadne uvádza nasledovná tabuľka: 
	P.
č.
	Výdavky Advent 2024
v eurách
	Rozpočet 

	Skutočnosť 2024
zistená kontrolou
	Skutočnosť
2025
zistená kontrolou
	Skutočnosť 
zistená kontrolou
spolu
	Skutočný rozdiel 
proti rozpočtu
	Plnenie
rozpočtu v %

	1
	Dohody a odmeny organizačným pracovníkom a poistné vo výške 34,95%
	2 500,00
(2024)
	· 
	· 
	· 
	
	

	2
	Protipožiarna asistenčná hliadka
	800,00
(2024)
	· 
	641,04
	641,04
	
	

	3
	Upratovanie verejných WC na nádvorí radnice
	1 000,00
(2024)
	· 
	· 
	· 
	
	

	4
	Zber pohárov – mat. tech. zabezpečenie
	· 
	29,95
	· 
	29,95
	
	

	5
	Dohody - brigádnici na zber pohárov + poistné vo výške 34,95 %
	2 500,00
(2025 RO)
	111,66
	1 449,75
	1 561,41
	
	

	
	
	
	141,61
	2 090,79
	
	
	

	
	Výdavky spolu
	4 300,00
	
	
	2 232,40,
	+2 067,60
	51,92


Z uvedeného prehľadu je vidieť, že v roku 2024 boli čerpané výdavky na dvoch položkách, ktoré neboli súčasťou schváleného rozpočtu v rámci materiálu Advent v Trnave 2024:
· Zber pohárov - mat. tech. zabezpečenie vo výške 29,95 eur
· Dohody – brigádnici na zber pohárov + poistné vo výške 34,95 % v sume 111,66 eur.
Kontrolou bolo zistené, že výdavky na týchto dvoch položkách boli v uvedených sumách v roku 2024 aj uhradené, spolu 141,61 eur.
Uznesením MZ č. 658/2025 z 15.4.2025 bol schválený Záverečný účet mesta Trnava za rok 2024. V programu 6 VEREJNÉ SLUŽBY MESTA, 6.2 Podprogram KOMUNÁLNE SLUŽBY MESTA - Bežné výdavky EK 610, 620, 630 výdavok na Vianočné trhy v čiastke 1 850,00 eur + 650,56 eur + 140,73 eur, spolu v čiastke 2 641,29 eur. V komentári bolo uvedené, že „finančné prostriedky boli použité na úhradu mzdových nákladov, ktoré vznikli pri organizovaní akcie Advent v Trnave 2023 a mzdových nákladov na brigádnikov – mestský stánok zber pohárov a na úhradu mat. technického zabezpečenia - zber pohárov v rámci akcie Advent v Trnave 2024.“ Záverečný účet mesta za rok 2024 tak uvádzal sumu 140,73 eur súvisiacu so zberom pohárov (brigádnici + mat. tech. zabezpečenie), pričom kontrolou zistená suma bola 141,61 eur.
Kontrolou bolo zistené, že rozpočet akcie sa schvaľuje v samostatnom materiáli v rámci organizačného zabezpečenia v období apríla, kedy nie je možné presne určiť koľko predávajúcich a s akým sortimentom predaja sa do akcie prihlási a následne, ktorí budú aj vybratí a ich účasť schválená. Ďalšou dôležitou skutočnosťou je, že akcia taktiež prechádza dvoma rozpočtovými rokmi. Samostatný rozpočet akcie schválený poslancami v rámci materiálu Advent v Trnave 2024 (ktorý v čase jeho schválenia nie je premietnutý do rozpočtu mesta ako takého) je potrebné následne schváliť aj v rámci rozpočtu mesta, aby bolo možné výdavky uhradiť a vykonať okrem iného aj základnú finančnú kontrolu, ktorá je podkladom na ich úhradu v súlade so zákonom. 
Tento proces, tak ako je teraz nastavený, sa javí ako neefektívny, pričom je následne aj značne komplikovaný z pohľadu rozpočtovania, čo dokladujú aj informácie uvedené vyššie.
Kontrolná skupina preto odporúča v rámci prvotného materiálu k akcii advent, v ktorom sa schvaľuje organizačné zabezpečenie a doteraz aj rozpočet, aby sa časť týkajúca rozpočtu akcie navrhla zobrať iba na vedomie a neskôr, keď už bude zrejmé aké príjmy a výdavky súvisiace s touto akciou budú mestu a organizáciám zapojeným do tejto akcie vznikať, až vtedy ich rozpočtovým opatrením zapojiť do rozpočtu. 
Z uvedeného prehľadu výdavkov akcie Advent 2024 je zrejmé, že skutočné čerpanie výdavkov bolo v percentuálnom vyjadrení 51,92 % zo schválených výdavkov na akciu Advent 2024. Výdavky boli v celej výške financované z rozpočtu mesta Trnava.
[bookmark: _Hlk52459336]Podľa predložených dokladov z Mestského úradu v Trnave boli kontrolou zistené sumárne príjmy a výdavky pri zabezpečení činností akcie Advent 2024 nasledovne:


	Rekapitulácia Advent 2024 
v eurách
	Rozpočet
	Skutočnosť
	Rozdiel
	Plnenie
v %

	Príjmy
	22 900,00
	22 900,00
	0,00
	100,00

	Výdavky
	4 300,00
	2 232,40
	2 067,60
	51,92

	Saldo
	18 600,00
	20 667,60
	2 067,60
	


Porovnaním skutočných príjmov a výdavkov pri akcii Advent 2024 bolo zistené, že skutočné príjmy boli naplnené na 100,00 % a skutočné čerpanie výdavkov bolo 51,92 %.
2.	Kontrola účtovných dokladov Advent 2024
Povinná osoba predložila Zoznam účtovných dokladov na akciu Advent 2024, v členení na roky 2024 a 2025. Následne boli ku kontrole predložené všetky účtovné doklady, ktoré sa týkali akcie Advent 2024, a to dohody o vykonaní práce, doklady z registračnej pokladne, bankové výpisy.
Kontrolou bolo zistené, že účtovné doklady obsahovali všetky náležitosti podľa § 10 zákona č. 431/2002 Z. z. o účtovníctve v znení neskorších predpisov (ďalej len „zákon o účtovníctve“). Účtovné záznamy boli preukázateľné a jednotlivé účtovné prípady boli evidované prehľadne v časovom slede tak ako boli uskutočnené.
Každá finančná operácia bola ešte pred jej uskutočnením overená zodpovednými zamestnancami základnou finančnou kontrolou podľa zákona č. 357/2015 Z.z. o finančnej kontrole a audite a o zmene a doplnení niektorých zákonov v znení neskorších zmien a doplnkov.
3. Kontrola príjmov akcie Advent v Trnave 2024
Príjem akcie Advent 2024 bol tvorený príjmom za prenájom pozemku za účelom umiestnenia sedenia, resp. koliby pre návštevníkov akcie Advent 2024. Podkladom bola Nájomná zmluva uzatvorená v zmysle § 663 a nasl. zákona č. 40/1964 Zb. Občianskeho zákonníka v znení neskorších predpisov (centrálne číslo zmluvy 691/2024 z 15.11.2024, zverejnenie zmluvy bolo 16.11.2024). K uzatvoreniu danej Nájomnej zmluvy došlo v zmysle uznesenia MZ mesta Trnava č. 555/2024 zo dňa 29.10.2024, ktorým bol daný prenájom pozemku mesta schválený. 
Podľa čl. V. ods. 1 Nájomnej zmluvy „Zmluvné strany sa v súlade s uznesením Mestského zastupiteľstva mesta Trnava č. 449/2024 zo dňa 30.04.2024, ktorým bol schválený cenník „Nájomné za predajné zariadenie a služby spojené s nájmom na celé obdobie počas akcie ADVENT v Trnave 2024“, dohodli na nájomnom za užívanie predmetu nájmu vo výške 22 900 eur, slovom: dvadsaťdva tisíc deväťsto eur. za celú dobu nájmu.“ Nájomca uhradil nájomné v plnej výške v súlade s čl. V. ods. 2 Nájomnej zmluvy 15.11.2024, na účet mesta boli finančné prostriedky prijaté 18.11.2024. Príjem za nájomné bol zdokladovaný výpisom z účtu a účtovným dokladom č. 300223 z 18.11.2024.
[bookmark: _Hlk211582937]Organizačná skupina MsÚ na vyžiadanie ku kontrole predložila všetky Oznámenia, Povolenia na zriadenia trhového miesta, ktoré boli nimi vydané vybraným predajcom. Súčasťou zložky jednotlivých predajcov bola aj prihláška k účasti na Advent 2024 s konkrétnymi požadovanými prílohami. SMMT predložila zmluvy, ktoré preukazovali uzatvorenie nájomného vzťahu a kontrolná skupina skontrolovala súlad údajov v jednotlivých dokumentoch a konštatuje, že požadované zaradenie predajcov podľa typu sortimentu, rozlohy mestského stánku alebo vlastného stánku a prislúchajúce zálohy podľa typu prenájmu boli v súlade s uzatvorenými zmluvami medzi SMMT a jednotlivými predajcami. 
Kontrolná skupina odporúča povinnej osobe dbať na správny výpočet cenovej kategórie v Oznámeniach, ktoré sú zasielané predajcom, nakoľko v 19 prípadoch boli k sume určenej typom predaja prirátané oba typy záloh. Organizačná skupina chybne vypočítala celkovú sumu, ktorú predajca zaplatí za účasť na Advent 2024. V 7 prípadoch organizačná skupina svoju chybu opravila, ale len preškrtnutím typu zálohy, ktorá do výpočtu nepatrila ale celkovú sumu neprepočítala. Oznámenia sú podkladom pre vypracovanie zmlúv na SMMT. Kontrolou bolo zistené, že pri vypracovaní zmlúv bol prepočet cenovej kategórie správny a bola vyfakturovaná správna suma. Pri každej Zmluve o nájme predajného zariadenia je doložený Protokol o odovzdaní a prevzatí predajného zariadenia, kde je uvedený stav stánku v čase prevzatia a v čase vrátenia, ktorý je podkladom pre vyplatenie zábezpeky v sume 330,00 eur dohodnutej v zmluve. V prípade predaja vo vlastnom stánku sa uzatvára Zmluva o poskytnutí služieb, kde je zmluvne dohodnutá zábezpeka vo výške 220,00 eur. 
4. Kontrola výdavkov akcie Advent v Trnave 2024
Výdavky Mestského úradu v Trnave, ktoré súviseli s akciou Advent 2024 boli použité na čerpanie položiek rozpočtu:
· Protipožiarna asistenčná hliadka – výdavky čerpané na vyplatenie odmien na základe troch uzatvorených dohôd o vykonaní práce na činnosti v zmysle §19 ods. 1 písm. c) a Vyhlášky MV SR č. 121/2002 Z. z., ktorou sa vykonávajú niektoré ustanovenia zákona NR SR č. 314/2001 Z. z. o požiarnej ochrane v oblasti prevencie – protipožiarna asistenčná hliadka v čiastke 652,56 eur,
· Zber pohárov – mat. tech. zabezpečenie – výdavky čerpané na zakúpenie všeobecného materiálu: pokladničky v čiastke 29,95 eur,
· Dohody - brigádnici na zber pohárov + poistné vo výške 34,95% - výdavky čerpané na vyplatenie odmien na základe dvoch uzatvorených dohôd o brigádnickej práci dvoch študentov na činnosti, ktoré súviseli so zavedením systému zálohovaných vratných pohárov na obdobie od 29.11.2024 do 22.12.2024 za odmenu 10,00 eur za hodinu, pričom: 
· prvý brigádnik odpracoval v 11/2024 spolu 10 hodín a v 12/2024 spolu 60 hodín, celková cena práce za 11/2024 bola v sume 111,66 eur a za 12/2024 v sume 731,39 eur
· druhý brigádnik odpracoval v 12/2024 spolu 50 hodín a celková cena práce bola v sume 718,36 eur
Bola tiež skontrolovaná evidencia pracovného času, mzdové listy a výplatné pásky piatich zamestnancov, ktorí vykonali práce na základe uzatvorených dohôd o vykonaní práce a preverený bol aj nákup všeobecného materiálu – pokladničky, ktorý bol dokladovaný potvrdenkou z registračnej pokladnice. Nákup v hotovosti bol zrealizovaný na základe poskytnutej zálohy z pokladne.
Kontrolou bolo zistené, že výdavky povinnej osoby na zber pohárov – mat. tech. zabezpečenie a dohody – brigádnici na zber pohárov + poistné vo výške 34,95% neboli zapracované do rozpočtu Advent 2024, ktorý bol súčasťou schváleného materiálu Organizačné zabezpečenie Advent 2024. Povinná osoba v tomto prípade uplatnila postup v súlade s uznesením MZ č. 449/2024 bod 3.2 zo dňa 30.4.2024, podľa ktorého Mestské zastupiteľstvo poverilo riaditeľa akcie Advent 2024 „schválením drobných zmien pri organizovaní akcie súvisiacich so zabezpečením bezproblémového priebehu akcie“ Advent 2024. Rozhodnutie riaditeľa akcie Advent 2024 nebolo ku kontrole predložené, preto nebolo možné skontrolovať kedy bolo urobené. 
Na základe uvedeného kontrolná skupina odporúča všetky rozhodnutia riaditeľa akcie, na ktoré ho MZ splnomocnilo, zdokumentovať aj písomne, aby bolo možné tieto zmeny dokladovať.
Rozhodnutie o prijatí rozpočtového opatrenia č. 26, ktorým sa presunuli finančné prostriedky vo výške 2 500,00 eur v rámci Podprogramu 6.2 Komunálne služby mesta na akciu 07 00 0600 (Advent 2024) schválil primátor mesta v 10.3.2025. Finančné prostriedky na úhradu miezd pracovníkov, s ktorými boli uzatvorené dohody boli z rozpočtu mesta vyplatené v januári 2025, t.j. ešte pred schválením tohto rozpočtového opatrenia, pričom ako zdôvodnenie jeho prijatia bolo uvedené: „Finančné prostriedky budú použité na úhradu miezd dohodárov, ktorí zabezpečovali činnosti súvisiace so systémom vratných pohárov v rámci akcie Advent v _Trnave 2024“. Kontrolná skupina v súvislosti s uvedeným tiež konštatuje, že základná finančná kontrola pri vyplatení miezd brigádnikom bola vykonaná formálne.
Kontrolné zistenie č. 1: Povinná osoba vynaložila finančné prostriedky vo výške 2 500,00 eur na mzdové výdavky pre brigádnikov skôr ako bola zmena rozpočtu schválená rozpočtovým opatrením, čo nebolo v súlade s § 13 ods. 2 zákona č. 583/2004 Z. z. o rozpočtových pravidlách územnej samosprávy v z.n.p., podľa ktorého možno rozpočtové prostriedky použiť len na účely, na ktoré boli v rozpočte mesta schválené.
Na rokovanie MZ bol predložený materiál o organizačnom zabezpečení tejto akcie na príslušný rok, v danom prípade na rok 2024, ktorého súčasťou bol aj rozpočet akcie Advent. Po ukončení akcie však nebol pripravený žiadny materiál, ani v rámci MsÚ, ani taký, ktorý by bol ako informácia predložený poslancom na rokovanie MZ, ktorý by obsahoval vyhodnotenie skutočného plnenia schváleného rozpočtu. V rámci materiálu na organizačné zabezpečenie tejto akcie na ďalší rok, teda rok 2025, bola síce uvedená „Skutočnosť za akciu Advent 2024“, ale nebola tam napríklad uvedená správna hodnota položky dohody za brigádnikov, ktorí zabezpečovali činnosti spojené so zberom pohárov + poistné vo výške 34,95 %, vyplatená v roku 2025 (1 449,75 eur) a tiež nebola uvedená správna suma skutočne vynaložená na protipožiarnu asistenčnú hliadku (641,04 eur), t. j. ani tu nebola reálna informácia o skutočnom plnení rozpočtu, vrátane upraveného. V danom materiáli bola pri položke brigádnikov na zber pohárov uvedená hodnota 2 090,79 eur, to boli ale výdavky vynaložené na všetkých piatich dohodárov (nielen na brigádnikov), vrátane výdavkov za protipožiarnu asistenčnú hliadku (v nesprávnej sume 652,56 eur), ktorá mala ale samostatnú položku, t.j. bola započítaná dvakrát.
Na základe vyššie uvedených informácií kontrolná skupine odporúča mestskému úradu v spolupráci s organizáciami participujúcimi na tejto akcii vypracovať konečný prehľad o skutočnom plnení, resp. čerpaní schváleného rozpočtu spolu s krátkym zhodnotením akcie z hľadiska financií aj z hľadiska naplnenia jej cieľa a predložiť ho na rokovanie MZ ako informáciu.
Ako sa vyvíjali výdavky Mestského úradu v Trnave pri zabezpečovaní činností súvisiacich s akciou Advent za obdobie rokov 2022 – 2024 uvádza nasledovná tabuľka. Keďže sa nespracováva komplexná informácia o celkových výdavkoch na akciu Advent po jej uskutočnení a zúčtovaní všetkých položiek danej akcie v jednotlivých rokoch, podkladom pre údaje za roky 2022 a 2023 v tabuľke bola vyhodnotená skutočnosť za predchádzajúci rok uvedená v materiáloch k akcii Advent predkladaných na rokovanie MZ v rámci schvaľovania organizačného zabezpečenia, cenníkov a pod. na príslušný rok. Údaje za rok 2024 sú zistené touto kontrolou.
	
	2022
	2023
	2024

	Dohody a odmeny organizačným pracovníkom a poistné vo výške 34,95%
	0,00
	2 499,68
	0,00

	Stráženie lokality (MsP)
	646,19
	0,00
	0,00

	Protipožiarna asistenčná hliadka
	0,00
	636,24
	641,04

	Upratovanie verejných WC na nádvorí radnice
	-
	
	0,00

	Zber pohárov – mat. tech. zabezpečenie
	-
	-
	29,95

	Dohody - brigádnici na zber pohárov + poistné vo výške 34,95 %
	-
	-
	1 561,41

	S p o l u -
	646,19
	3 135,92
	2 132,40


Záverom pre porovnanie uvádzame vývoj celkových príjmov a výdavkov akcie Advent za roky 2022 – 2024. 
	Rekapitulácia 
Advent 2022, 2023, 2024
v eurách
	2022
	2023
	2024

	Príjmy
	162 860,00
	211 727,50
	205 985,91

	Výdavky
	181 733,58
	205 143,46
	216 587,97

	Saldo
	-18 873,58
	+6 584,04
	-10 602,06


Zistené nedostatky:
Kontrolné zistenie č. 1: Povinná osoba vynaložila finančné prostriedky vo výške 2 500,00 eur na mzdové výdavky pre brigádnikov skôr ako bola zmena rozpočtu schválená rozpočtovým opatrením, čo nebolo v súlade s § 13 ods. 2 zákona č. 583/2004 Z. z. o rozpočtových pravidlách územnej samosprávy v z.n.p., podľa ktorého možno rozpočtové prostriedky použiť len na účely, na ktoré boli v rozpočte mesta schválené.
Odporúčania na nápravu zistených nedostatkov a na odstránenie príčin ich vzniku:
Ku kontrolnému zisteniu č. 1: Dodržiavať ustanovenie § 13 ods. 2 zákona č. 583/2004 Z. z. o rozpočtových pravidlách územnej samosprávy v z.n.p., podľa ktorého rozpočtové prostriedky možno použiť len na účely, na ktoré boli v rozpočte mesta schválené.
Ďalšie odporúčania navrhnuté na sprehľadnenie procesov tam, kde kontrola vidí priestor na zlepšenie:
1. V rámci prvotného materiálu k akcii advent, v ktorom sa schvaľuje organizačné zabezpečenie a doteraz aj rozpočet, aby sa časť týkajúca rozpočtu akcie navrhla zobrať iba na vedomie a neskôr, keď už bude zrejmé aké príjmy a výdavky súvisiace s touto akciou budú mestu a organizáciám zapojeným do tejto akcie vznikať, až vtedy ich rozpočtovým opatrením zapojiť do rozpočtu.
2. Dbať na správny výpočet cenovej kategórie v Oznámeniach, ktoré sú zasielané predajcom a sú podkladom pre vypracovanie zmlúv na SMMT.
3. Všetky rozhodnutia riaditeľa akcie, na ktoré ho MZ splnomocnilo, zdokumentovať aj písomne, aby bolo možné tieto zmeny dokladovať.
4. Mestský úrad v spolupráci s organizáciami participujúcimi na tejto akcii vypracuje konečný prehľad o skutočnom plnení, resp. čerpaní schváleného rozpočtu spolu s krátkym zhodnotením akcie z hľadiska financií aj z hľadiska naplnenia jej cieľa a predložiť ho na rokovanie MZ ako informáciu.
Návrh správy z kontroly bol prerokovaný a doručený na oboznámenie povinnej osobe dňa 15.1.2026. Povinná osoba nepodala v stanovenom termíne do 22.1.2026 námietky k zisteným nedostatkom, navrhnutým odporúčaniam, k lehote na predloženie písomného zoznamu prijatých opatrení a k lehote na splnenie prijatých opatrení. Správa z kontroly bola vyhotovená dňa 23.1.2026. Povinnej osobe bola uložená lehota na predloženie písomného zoznamu prijatých opatrení do 31.1.2026 a lehota na splnenie prijatých opatrení: trvale. Povinná osoba doručila písomné oznámenie o prijatých opatreniach dňa 20.1.2026. Kontrola bola ukončená v súlade so zákonom o finančnej kontrole dňom odoslania správy povinnej osobe dňa 26.1.2026.
Kontrola č. 21/2025
Kontrola plnenia opatrení prijatých na odstránenie nedostatkov zistených pri kontrole č. 10/2023 – Kontrola vybavovania sťažností (Mestský úrad v Trnave). 
Cieľom kontroly bolo preveriť skutočný stav v plnení opatrení prijatých na odstránenie zistených nedostatkov z predchádzajúcej kontroly. Kontrolované obdobie bol rok 2025.
Kontrola bola uskutočnená v súlade so zákonom č. 369/1990 Zb. o obecnom zriadení v znení neskorších predpisov v dňoch od 7.11.2025 do 24.11.2025 podľa jednotlivých bodov kontrolného postupu:
1. Kontrolné zistenia a odporúčania na nápravu zistených nedostatkov a na odstránenie príčin ich vzniku uvedené v Správe z kontroly č. 10/2023
2. Stav plnenia prijatých opatrení povinnou osobou pri náprave zistených nedostatkov a odstránení príčin ich vzniku.
1. Kontrolné zistenia a odporúčania na nápravu zistených nedostatkov a na odstránenie príčin ich vzniku uvedené v Správe z kontroly č. 10/2023
Kontrola č. 10/2023 bola zameraná na nasledovné okruhy:
1. Legislatíva a vnútorné predpisy k vybavovaniu sťažností na MsÚ 
2. Posudzovanie sťažností doručených v kontrolovanom období 
3. Vybavovanie sťažností
4. Dodržiavanie zákonných lehôt
5. Centrálna evidencia sťažností
Kontrolné zistenia a odporúčania, ktoré vyplynuli z kontroly č. 10/2023:
Kontrolné zistenie č. 1: Osoby príslušné na vybavenie sťažností nezaslali do kancelárie prednostky kópie zápisníc o prešetrení sťažností (6) a kópie písomných oznámení o výsledku prešetrenia (3), čím nebolo dodržané ustanovenie článku 8 bod 3 Príkazu primátora.
Kontrolné zistenie č. 2: Sťažnosť proti vybaveniu sťažnosti nebola prešetrovaná osobou príslušnou na prešetrenie a vybavenie sťažnosti, čím nebolo dodržané ustanovenie článku 4, bod 1, písm. e) Príkazu primátora – príslušnosť na prešetrenie a vybavenie sťažností.
Kontrolné zistenie č. 3: Zápisnica o prešetrení sťažnosti neobsahovala náležitosti určené v prílohe č. 6 Príkazu primátora. 
Kontrolné zistenie č. 4: Neboli vyhotovené zápisnice o prešetrení sťažnosti (v 3 prípadoch), čím nebolo dodržané ustanovenie § 19 ods. 1 zákona o sťažnostiach a článku 7 bod 2 písm. e) Príkazu primátora 
Kontrolné zistenie č. 5: Nebolo vyhotovené Oznámenie výsledku prešetrenia sťažnosti (v 2 prípadoch), vyhotovené Oznámenie výsledku prešetrenia sťažnosti neobsahovalo určené náležitosti (v 2 prípadoch), čím nebolo dodržané ustanovenie § 20 ods. 1 a 2 zákona o sťažnostiach a článku 8 bod 1 Príkazu primátora.
Kontrolné zistenie č. 6: Sťažnosť prešetrovala osoba, proti ktorej sťažnosť smerovala, čím nebolo dodržané ustanovenie § 12 ods. 1 zákona o sťažnostiach a článok 4 bod 4 Príkazu primátora.
Odporúčanie ku kontrolným zisteniam č. 1 – 6
Pri vybavovaní sťažností dôsledne dodržiavať postupy vyplývajúce zo zákona o sťažnostiach a Príkazu primátora
Kontrolné zistenie č. 7: Centrálna evidencia sťažností neobsahovala všetky povinné údaje určené v §10 ods. 1 písm. d), e), f), i) a j) zákona o sťažnostiach.
Kontrolné zistenie č. 8: Do centrálnej evidencie sťažností boli zapísané dve podania, ktoré nemali byť zapísané, čím nebolo dodržané ustanovenie § 10 ods. 1 zákona o sťažnostiach. 
Kontrolné zistenie č. 9: Do centrálnej evidencie sťažností neboli zapísané dve sťažnosti, ktoré boli odborom právnym vyhodnotené ako sťažnosti podľa zákona o sťažnostiach, čím nebolo dodržané ustanovenie § 10 ods. 1 zákona o sťažnostiach.
Odporúčanie ku kontrolným zisteniam č. 7 - 9
Pri vedení centrálnej evidencie sťažností dôsledne dodržiavať postupy vyplývajúce zo zákona o sťažnostiach a Príkazu primátora
Odporúčanie
Oboznámiť zamestnancov príslušných na vybavovanie sťažností s obsahom Príkazu primátora č. 3/2021, ktorým sa upravuje postup pri vybavovaní petícií a sťažností v podmienkach samosprávy mesta Trnava a zákonom č. 9/2010 Z.z. o sťažnostiach v z.n.p.
2. Stav plnenia prijatých opatrení povinnou osobou pri náprave zistených nedostatkov a odstránení príčin ich vzniku
Povinná osoba bola podľa § 21 ods. 3 písm. d) a e) zákona o finančnej kontrole povinná prijať opatrenia a predložiť písomný zoznam prijatých opatrení na nápravu zistených nedostatkov a na odstránenie príčin ich vzniku v lehote do 31.7.2023. Písomný zoznam opatrení prijatých na nápravu zistených nedostatkov a na odstránenie príčin ich vzniku predložila povinná osoba na útvar hlavnej kontrolórky mesta Trnava listom „Kontrola ÚHK č. 10/2023 – prijaté opatrenia“ zo dňa 26.7.2023, t. j. v stanovenej lehote. 
Kontrolná skupina si vyžiadala evidenciu sťažností od začiatku roka 2025 do času výkonu kontroly. Povinná osoba predložila evidenciu, ktorú vedie za neukončený rok 2025 a ktorá obsahovala sedem záznamov, t. j. zaevidovaných sťažností za kontrolované obdobie. Plnenie opatrení prijatých na základe výsledkov z kontroly č. 10/2023 a ich uplatňovanie v procese vybavovania sťažností pri kontrole č. 21/2025 bolo overené na 3 sťažnostiach vybraných na základe úsudku kontrolóra z predloženej evidencie sťažností. Ku kontrole boli povinnou osobou predložené kompletné spisy vybraných 3 sťažnosti evidovaných pod číslom 1/2025 – vyhodnotená ako opodstatnená, 3/2025 – postúpená na Štátnu školskú inšpekciu a 7/2025 – vyhodnotená ako neopodstatnená. 
Postup pri vybavovaní sťažností v podmienkach MsÚ je upravený legislatívou, ktorá bola v čase kontroly stále v platnosti:
· Zákonom č. 9/2010 Z.z. o sťažnostiach v z.n.p. (ďalej len „zákon o sťažnostiach“) 
· Príkazom primátora mesta č. 3/2021, ktorým sa upravuje postup pri vybavovaní petícií a sťažností v podmienkach samosprávy mesta Trnava (ďalej len „Príkaz primátora“).
MsÚ prijal na odstránenie zistených nedostatkov nasledovné opatrenia: 
1.	Pri vybavovaní sťažností dôsledne dodržiavať postupy vyplývajúce zo zákona č. 9/2010 Z. z. o sťažnostiach v znení neskorších predpisov a Príkazu primátora č. 3/2021, ktorým sa upravuje postup pri vybavovaní petícií a sťažností v podmienkach samosprávy mesta Trnava
Zodpovední: vedúci odborov
Termín: ihneď, trvale
Opatrenie sa týka kontrolných zistení č. 1. – 6.: 
Kontrolné zistenie č. 1:
Osoby príslušné na vybavenie sťažností nezaslali do kancelárie prednostky kópie zápisníc o prešetrení sťažností (6) a kópie písomných oznámení o výsledku prešetrenia (3), čím nebolo dodržané ustanovenie článku 8 bod 3 Príkazu primátora.
Zo sťažností, ktoré boli predmetom kontroly, bola sťažnosť č. 1/2025 vyhodnotená ako opodstatnená, v spise k danej sťažnosti sa nachádzala zápisnica o prešetrení sťažnosti ako aj písomné oznámenie o výsledku prešetrenia, čím bol dodržaný Príkaz primátora. 
Opatrenie ku kontrolnému zisteniu č. 1 bolo splnené. 
Kontrolné zistenie č. 2:
Sťažnosť proti vybaveniu sťažnosti nebola prešetrovaná osobou príslušnou na prešetrenie a vybavenie sťažnosti, čím nebolo dodržané ustanovenie článku 4, bod 1, písm. e) Príkazu primátora – príslušnosť na prešetrenie a vybavenie sťažností.
Všetky sťažnosti predložené ku kontrole boli pridelené na vybavenie v súlade s článkom 4 Príkazu primátora. 
Opatrenie ku kontrolnému zisteniu č. 2 bolo splnené. 
Kontrolné zistenie č. 3:
Zápisnica o prešetrení sťažnosti neobsahovala náležitosti určené v prílohe č. 6 Príkazu primátora. 
Zápisnica o prešetrení sťažnosti č. 1/2025 obsahovala všetky náležitosti určené v prílohe č. 6 Príkazu primátora. Spis k sťažnosti č. 3/2025 neobsahoval zápisnicu o prešetrení, nakoľko bola táto sťažnosť postúpená na Štátnu školskú inšpekciu a spis k sťažnosti č. 7/2025 rovnako, pretože táto sťažnosť bola odložená. 
Opatrenie ku kontrolnému zisteniu č. 3 bolo splnené. 
Kontrolné zistenie č. 4:
Neboli vyhotovené zápisnice o prešetrení sťažnosti (v 3 prípadoch), čím nebolo dodržané ustanovenie § 19 ods. 1 zákona o sťažnostiach a článku 7 bod 2 písm. e) Príkazu primátora 
Zo sťažností vybraných ku kontrole, bola len sťažnosť č. 1/2025 opodstatnená a prešetrená. Jej spis obsahuje Zápisnicu o prešetrení sťažnosti, ktorá má zákonom požadované náležitosti a tiež sú dodržané ustanovenia článku 8 bod 1 Príkazu primátora. 
Opatrenie ku kontrolnému zisteniu č. 4 bolo splnené. 
Kontrolné zistenie č. 5:
Nebolo vyhotovené Oznámenie výsledku prešetrenia sťažnosti (v 2 prípadoch), vyhotovené Oznámenie výsledku prešetrenia sťažnosti neobsahovalo určené náležitosti (v 2 prípadoch), čím nebolo dodržané ustanovenie § 20 ods. 1 a 2 zákona o sťažnostiach a článku 8 bod 1 Príkazu primátora.
Kontrolná skupina konštatuje, že pri sťažnosti č. 1/2025 bolo Oznámenie výsledku prešetrenia sťažnosti vyhotovené v súlade s ustanovením § 20 ods. 1 a 2 zákona o sťažnostiach a článku 8 bod 1 Príkazu primátora. V prípade zvyšných dvoch sťažností nedošlo k prešetreniu z dôvodu ich povahy, preto uvedené Oznámenia o výsledku prešetrenia sťažnosti neboli vypracované. 
Opatrenie ku kontrolnému zisteniu č. 5 bolo splnené. 
Kontrolné zistenie č. 6:
Sťažnosť prešetrovala osoba, proti ktorej sťažnosť smerovala, čím nebolo dodržané ustanovenie § 12 ods. 1 zákona o sťažnostiach a článok 4 bod 4 Príkazu primátora.
Ani jedna z preverovaných sťažností nebola takého charakteru, aby bolo možné skontrolovať splnenie prijatého opatrenia ku kontrolnému zisteniu č. 6. Ku kontrole nebola predložená sťažnosť, ktorá by smerovala voči osobe, ktorá je oprávnená na prešetrenie sťažnosti a došlo by k porušeniu ustanovenia § 12 ods. 1 zákona o sťažnostiach a článok 4 bod 4 Príkazu primátora.
Opatrenie ku kontrolnému zisteniu č. 6 nebolo možné skontrolovať. 
2. Pri vedení centrálnej evidencie sťažností dôsledne dodržiavať postupy vyplývajúce zo zákona č. 9/2010 Z. z. o sťažnostiach v znení neskorších predpisov a Príkazu primátora č. 3/2021, ktorým sa upravuje postup pri vybavovaní petícií a sťažností v podmienkach samosprávy mesta Trnava
Zodpovední: vedúci odborov
Termín: ihneď, trvale
Opatrenie sa týka kontrolných zistení č. 7. – 9.: 
Kontrolné zistenie č. 7:
Centrálna evidencia sťažností neobsahovala všetky povinné údaje určené v §10 ods. 1 písm. d), e), f), i) a j) zákona o sťažnostiach.
Kontrolnej skupine bola predložená centrálna evidencia sťažností, ktorá obsahovala zákonom požadované údaje okrem dátumu pridelenia sťažnosti na vybavovanie. Tento údaj chýbal pri všetkých siedmich sťažnostiach (č. 1/2025 - č. 7/2025), ktoré boli zapísané v evidencií a nie je uvedený ani v záhlaví Centrálnej evidencie sťažností. Povinnosť uvádzať tento údaj vyplýva z § 10, ods. 1 písm. d) zákona o sťažnostiach: „dátum pridelenia sťažnosti na vybavovanie a komu bola pridelená“.
Kontrolné zistenie č. 1: Pri siedmich sťažnostiach zaevidovaných v Centrálnej evidencií sťažností nebol uvedený dátum údaj o dátume pridelenia sťažnosti na vybavovanie, čím nebolo dodržané ustanovenie § 10, ods. 1 písm. d) zákona o sťažnostiach. 
Opatrenie ku kontrolnému zisteniu č. 7 bolo čiastočne splnené. 
Kontrolné zistenie č. 8:
Do centrálnej evidencie sťažností boli zapísané dve podania, ktoré nemali byť zapísané, čím nebolo dodržané ustanovenie § 10 ods. 1 zákona o sťažnostiach.
Kontrolou bolo zistené, že všetky sťažnosti, ktoré boli zapísané v Centrálnej evidencii sťažností vedenej na sekretariáte prednostky, boli vyhodnotené odborom právnym ako sťažnosti a mali tam byť aj zapísané. 
Opatrenie ku kontrolnému zisteniu č. 8 bolo splnené. 
Kontrolné zistenie č. 9:
Do centrálnej evidencie sťažností neboli zapísané dve sťažnosti, ktoré boli odborom právnym vyhodnotené ako sťažnosti podľa zákona o sťažnostiach, čím nebolo dodržané ustanovenie § 10 ods. 1 zákona o sťažnostiach.
Kontrolná skupina si ku kontrole splnenia tohto opatrenia vyžiadala aj zoznam všetkých podaní, ktoré boli zaevidované na odbore právnom od začiatku roka 2025 až do času výkonu kontroly. Kontrolou bolo zistené, že v Centrálnej evidencií sťažností nebolo zapísaných päť sťažností, ktoré boli odborom právnym vyhodnotené ako sťažnosti podľa zákona o sťažnostiach, čím nebolo dodržané ustanovenie § 10 ods. 1 zákona o sťažnostiach.
Kontrolné zistenie č. 2: Päť podaní, ktoré boli Odborom právnym vyhodnotené ako sťažnosti nebolo zapísaných v Centrálnej evidencií sťažností, čím nebolo dodržané ustanovenia § 10 ods. 1 zákona o sťažnostiach. 
Opatrenie ku kontrolnému zisteniu č. 9 bolo čiastočne splnené. 
3.	Oboznámiť zamestnancov príslušných na vybavenie sťažností s obsahom Príkazu primátora č. 3/2021, ktorým sa upravuje postup pri vybavovaní petícií a sťažností v podmienkach samosprávy mesta Trnava
Zodpovední: vedúci odborov
Termín: ihneď, trvale
Ku kontrole splnenia tohto prijatého opatrenia bol predložený Záznam z porady vedúcich odborov, ktorá sa uskutočnila dňa 26.07.2023. V bode 1/ Program prednostky MsÚ – „Závery z kontrol ÚHK –Sťažnosti boli vedúci zamestnanci prednostkou požiadaní, aby zamestnanci pri vybavovaní sťažností postupovali podľa platného príkazu primátora č.3/2021, ktorým sa upravuje postup pri vybavovaní petícií a sťažností v podmienkach samosprávy mesta Trnava.“
Pri kontrole plnenia prijatého opatrenia č. 3 za kontrolované obdobie 2025 možno na základe vyššie uvedených skutočností konštatovať, že bolo splnené. 
Zistené nedostatky:
Kontrolné zistenie č. 1: Pri siedmich sťažnostiach zaevidovaných v Centrálnej evidencií sťažností nebol uvedený dátum údaj o dátume pridelenia sťažnosti na vybavenie, čím nebolo dodržané ustanovenie § 10, ods. 1 písm. d) zákona o sťažnostiach. 
Opatrenie ku kontrolnému zisteniu č. 7 bolo čiastočne splnené.
Kontrolné zistenie č. 2: Päť podaní, ktoré boli odborom právnym vyhodnotené ako sťažnosti nebolo zapísaných v Centrálnej evidencií sťažností, čím nebolo dodržané ustanovenia § 10 ods. 1 zákona o sťažnostiach.
Odporúčania na nápravu zistených nedostatkov a na odstránenie príčin ich vzniku:
Ku kontrolnému zisteniu č. 1: Zabezpečiť pri vedení centrálnej evidencie sťažností dôsledné dodržiavanie postupov vyplývajúcich zo zákona o sťažnostiach a Príkazu primátora tým, že sa pri každej zaevidovanej sťažnosti uvedú všetky zákonom stanovené náležitosti. 
Ku kontrolnému zisteniu č. 2: Pri vedení centrálnej evidencie sťažností zabezpečiť dôsledné dodržiavanie postupov vyplývajúcich zo zákona o sťažnostiach a Príkazu primátora aj tým, že všetky podania, ktoré odbor právny vyhodnotí ako sťažnosť budú zapísané v Centrálnej evidencií sťažností. 
Návrh správy z kontroly bol prerokovaný a doručený na oboznámenie povinnej osobe dňa 8.12.2025. Povinná osoba nepodala v stanovenom termíne do 12.12.2025 námietky k zisteným nedostatkom, navrhnutým odporúčaniam, k lehote na predloženie písomného zoznamu prijatých opatrení a k lehote na splnenie prijatých opatrení. Správa z kontroly bola vyhotovená dňa 16.12.2025. Povinnej osobe bola uložená lehota na predloženie písomného zoznamu prijatých opatrení do 31.12.2025 a lehota na splnenie prijatých opatrení: trvale. Kontrola bola ukončená v súlade so zákonom o finančnej kontrole dňom odoslania správy povinnej osobe dňa 17.12.2025. Povinná osoba doručila písomné oznámenie o prijatých opatreniach dňa 17.12.2025.
Kontrola č. 22/2025
Kontrola plnenia opatrení prijatých na odstránenie nedostatkov zistených pri kontrole č. 14/2023 – Kontrola bežných výdavkov v programe 1. Doprava, podprogram 1.1 Miestne komunikácie, 1.1.1.6 príspevok pre Mestské služby mesta Trnava.
Cieľom kontroly bolo preveriť skutočný stav v plnení opatrení prijatých na odstránenie zistených nedostatkov z predchádzajúcej kontroly. Kontrolovaným obdobím bol rok 2024 a s ním súvisiace obdobie.
Kontrola bola uskutočnená v súlade so zákonom č. 369/1990 Zb. o obecnom zriadení v znení neskorších predpisov v dňoch od 11.11.2025 do 1.12.2025 podľa jednotlivých bodov kontrolného postupu:
1. Kontrolné zistenia a odporúčania na nápravu zistených nedostatkov a na odstránenie príčin ich vzniku uvedené v Správe z kontroly č. 14/2023
2. Stav plnenia prijatých opatrení povinnou osobou pri náprave zistených nedostatkov a odstránení príčin ich vzniku.
1. Kontrolné zistenia a odporúčania na nápravu zistených nedostatkov a na odstránenie príčin ich vzniku uvedené v Správe z kontroly č. 14/2023
[bookmark: _Hlk524607308]Kontrolné zistenia a odporúčania, ktoré vyplynuli z kontroly č. 14/2023:
Kontrolné zistenie č. 1: Povinná osoba, ako príspevková organizácia, nepoužívala na úhradu výdavkov na prevádzku, opravy a údržbu hmotného majetku prednostne vlastné zdroje, čím nebolo dodržané ustanovenie § 24 ods. 7 zákona o rozpočtových pravidlách verejnej správy.
Odporúčanie ku kontrolnému zisteniu č. 1: Pri úhradách výdavkov na prevádzku, opravy a údržbu hmotného majetku, ako aj na obstaranie hmotného a nehmotného majetku, prednostne používať vlastné zdroje, v súlade s 24 ods. 7 zákona o rozpočtových pravidlách verejnej správy.
Kontrolné zistenie č. 2: Povinná osoba zaradila výdavky na nesprávnu podpoložku ekonomickej klasifikácie rozpočtovej klasifikácie, čím nebolo dodržané Opatrenie Ministerstva financií Slovenskej republiky číslo MF/010175/2004-42 z 8. decembra 2004, ktorým sa ustanovuje druhová klasifikácia, organizačná klasifikácia a ekonomická klasifikácia rozpočtovej klasifikácie a Metodické usmernenie Ministerstva financií Slovenskej republiky k č. MF/010175/2004-42 a vysvetlivky k ekonomickej klasifikácii rozpočtovej klasifikácie.
Odporúčanie ku kontrolnému zisteniu č. 2: Dôsledne dodržiavať členenie výdavkov podľa ekonomickej klasifikácie rozpočtovej klasifikácie v zmysle Opatrenia Ministerstva financií Slovenskej republiky číslo MF/010175/2004-42 z 8. decembra 2004, ktorým sa ustanovuje druhová klasifikácia, organizačná klasifikácia a ekonomická klasifikácia rozpočtovej klasifikácie a Metodické usmernenie Ministerstva financií Slovenskej republiky k č. MF/010175/2004-42 a vysvetlivky k ekonomickej klasifikácii rozpočtovej klasifikácie.
Kontrolné zistenie č. 3: Dve zmluvy uzatvorené v termíne od 31.3.2022 neboli zverejnené v registri, čo nebolo v súlade s § 5a ods. 6 zákona č. 211/2000 Z.z. o slobodnom prístupe k informáciám a o zmene a doplnení niektorých zákonov v z.n.p. (ďalej len „infozákon“) v znení účinnom od 31.3.2022.
Odporúčanie ku kontrolnému zisteniu č. 3: Zverejňovať zmluvy v Centrálnom registri zmlúv (ďalej len „register“) v súlade s v súlade s § 5a ods. 6 infozákona v znení účinnom od 31.3.2022. 
Kontrolné zistenie č. 4: Zverejnené údaje o vyhotovených objednávkach tovarov, služieb a prác podľa infozákona boli v 20 prípadoch nekompletné, nakoľko nebol zverejnený údaj o fyzickej osobe, ktorá objednávku podpísala, čo nebolo v súlade s § 5b ods. 1 písm. a) bod 7 infozákona. 
Odporúčanie ku kontrolnému zisteniu č. 4: Zverejňovať údaje o vyhotovených objednávkach tovarov, služieb a prác v súlade s § 5b ods. 1 písm. a) bod 7 infozákona.
Kontrolné zistenie č. 5: Údaje o faktúrach za tovary, služby a práce boli v štyroch prípadoch zverejnené v lehote dlhšej ako 30 dní odo dňa zaplatenia faktúry, čím nebolo dodržané ustanovenie § 5b ods. 2 infozákona. 
Odporúčanie ku kontrolnému zisteniu č. 5: Zverejňovať údaje o faktúrach za tovary, služby a práce v stanovenej lehote v súlade s § 5b ods. 2 infozákona.
Kontrolné zistenie č. 6: Povinná osoba pri vykonávaní základnej finančnej kontroly podľa zákona o finančnej kontrole uviedla všetky tri možné vyjadrenia (v ich pozitívnom alebo negatívnom variante), pričom nevyškrtla tie, ktoré boli irelevantné vzhľadom na vykonané overenie, resp. vyznačovala dve možné vyjadrenia, čo nebolo v súlade s Metodickým usmernením sekcie auditu a kontroly Ministerstva financií SR č. MF/008005/2019-1411 platným od 5.4.2019 a Metodickým usmernením sekcie auditu a kontroly Ministerstva financií SR č. MF/006646/2022-1411 platným od 22.9.2022 k finančnej kontrole vykonávanej podľa zákona o finančnej kontrole.
Odporúčanie ku kontrolnému zisteniu č. 6: Vykonávať základnú finančnú kontrolu v súlade s Metodickým usmernením sekcie auditu a kontroly Ministerstva financií SR č. MF/006646/2022-1411 platným od 22.9.2022 k finančnej kontrole vykonávanej podľa zákona o finančnej kontrole 
2. Stav plnenia prijatých opatrení povinnou osobou pri náprave zistených nedostatkov a odstránení príčin ich vzniku
Povinná osoba bola podľa § 21 ods. 3 písm. d) zákona o finančnej kontrole povinná prijať opatrenia a predložiť písomný zoznam prijatých opatrení na nápravu zistených nedostatkov a na odstránenie príčin ich vzniku v lehote do 8.12.2023. Písomný zoznam opatrení prijatých na nápravu zistených nedostatkov a na odstránenie príčin ich vzniku predložila povinná osoba na útvar hlavného kontrolóra mesta Trnava listom riaditeľky Mestských služieb mesta Trnava (ďalej len „MSMT“) „Opatrenia na odstránenie nedostatkov, zistených kontrolou - zaslanie“ zo dňa 5.12.2023, t. j. v stanovenej lehote.
Súčasťou listu zo dňa 5.12.2023 bol Príkaz riaditeľa MSMT Trnava č. 2/2023, ktorým boli prijaté opatrenia na odstránenie nedostatkov, zistených kontrolou:
Opatrenie č. 1 ku kontrolnému zisteniu č. 1:
[bookmark: _Hlk130376410]„Pri úhradách výdavkov na prevádzku, opravy a údržbu hmotného majetku, ako aj na obstaranie hmotného a nehmotného majetku, prednostne používať vlastné zdroje, v súlade s § 24 ods. 7 zákona o rozpočtových pravidlách verejnej správy.“
Opatrenie č. 2 ku kontrolnému zisteniu č. 2:
„Dôsledne dodržiavať členenie výdavkov podľa ekonomickej klasifikácie rozpočtovej klasifikácie v zmysle platných opatrení a metodických usmernení MF SR.“
Opatrenie č. 3 ku kontrolnému zisteniu č. 3:
„Zabezpečiť zverejňovanie zmlúv v registri v súlade s príslušnými ustanoveniami infozákona (§5a, ods. 6) v znení účinnom od 31.3.2022“.
Opatrenie č. 4 ku kontrolnému zisteniu č. 4:
„Zabezpečiť zverejňovanie údajov o vyhotovených objednávkach tovarov, prác a služieb v súlade s príslušnými ustanoveniami infozákona (§ 5b, ods. 1, písm. a), bod 7)“.
Opatrenie č. 5 ku kontrolnému zisteniu č. 5:
„Zabezpečiť zverejňovanie údajov o faktúrach za tovary, práce a služby v stanovenej lehote v zmysle príslušných ustanovení infozákona (§ 5b, ods. 2)“.
Opatrenie č. 6 ku kontrolnému zisteniu č. 6:
„Zabezpečiť vykonávanie základnej finančnej kontroly v súlade s príslušnými ustanoveniami zákona o finančnej kontrole a metodického usmernenia sekcie auditu a kontroly MF SR.“
Plnenie opatrení prijatých na základe výsledkov z kontroly č. 14/2023 a ich uplatňovanie v procese čerpania bežných výdavkov z rozpočtu mesta Trnava bolo pri kontrole č. 22/2025 overené na bežných výdavkoch povinnej osoby v roku 2024: Program 1 Doprava, 1.1 Podprogram Miestne komunikácie, Bežné výdavky: Príspevok mesta pre PO MSMT v členení podľa funkčnej a ekonomickej rozpočtovej klasifikácie a strediska v celkovej sume 250 100,00 eur. Následne boli vyžiadané doklady preukazujúce čerpanie vybraných bežných výdavkov, ktoré boli vykázané na 4 podpoložkách ekonomickej klasifikácie rozpočtovej klasifikácie:
1. 636002 – Nájomné za nájom: Prevádzkových strojov, prístrojov, zariadení, techniky a náradia
2. 637006 – Služby: Náhrady
3. 637014 – Služby: Stravovanie
4. 642014 – Transfery: Jednotlivcom
Pri kontrole plnenia prijatých opatrení povinnou osobou pri náprave zistených nedostatkov a odstránení príčin ich vzniku boli zistené nasledovné skutočnosti:
Podľa § 24 ods. 7 zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov (ďalej len „zákon o rozpočtových pravidlách verejnej správy“) „príspevková organizácia uhrádza výdavky na prevádzku, opravy a údržbu hmotného majetku, ako aj na obstaranie hmotného a nehmotného majetku z vlastných zdrojov a z príspevku od zriaďovateľa, pričom vlastné zdroje používa prednostne.“
Mestské zastupiteľstvo mesta Trnava (ďalej len „MZ“) schválilo uznesením č. 658/2025 zo dňa 15.4.2025 v rámci prerokovaného materiálu k Záverečnému účtu mesta Trnava za rok 2024 „celoročné hospodárenie bez výhrad“ (ďalej len „Záverečný účet mesta za rok 2024“). Podľa Záverečného účtu mesta za rok 2024 bežné výdavky na Program 1 Doprava, 1.1 Podprogram Miestne komunikácie bol príspevkovej organizácii MSMT schválený bežný transfer vo výške 250 100,00 eur, ktorý bol podľa údajov v Záverečnom účte mesta za rok 2024 v danej výške aj vyčerpaný.
Podľa Záverečného účtu mesta za rok 2024 „Finančné prostriedky na bežné výdavky v rámci tohto programu boli použité najmä na úhradu mzdových nákladov zamestnancov, ktorí zabezpečujú údržbu komunikácií. MSMT z dôvodu šetrenia nákladov zriadila vlastnú dielňu na opravu a údržbu strojov, prístrojov, zariadení a nahradila externých dodávateľov.“
Povinná osoba predložila kontrolnej skupine čerpanie bežných výdavkov z rozpočtu mesta za rok 2024: Program 1 Doprava, 1.1 Podprogram Miestne komunikácie, Bežné výdavky: Príspevok mesta pre PO MSMT v členení podľa funkčnej a ekonomickej rozpočtovej klasifikácie a strediska v celkovej sume 250 100,00 eur.
	FK/EK 
	Názov
	Čerpanie 1.1. 2024 - 31.12.2024

	
	
	63
	69
	631
	spolu

	0620 632004
	Komunikačná infraštruktúra
	 
	 
	225,00
	225,00

	0620 633001
	Interiérové vybavenie
	3 963,00
	 
	 
	3 963,00

	0620 633002
	Výpočtová technika
	 
	 
	609,00
	609,00

	0620 633004
	Prevádzkové stroje, prístroje, zariadenie, technika a náradie
	 
	 
	11 652,00
	11 652,00

	0620 633006
	Všeobecný materiál
	1 413,00
	600,00
	586,00
	2 599,00

	0620 633009
	Knihy, časopisy, noviny, učebnice, učebné a kompenzačné pomôcky
	32,00
	 
	5,00
	37,00

	0620 634001
	Palivo, mazivá, oleje, špeciálne kvapaliny
	12 226,00
	843,00
	46,00
	13 115,00

	0620 634002
	Servis, údržba, opravy a výdavky s tým spojené
	18 477,00
	 
	182,00
	18 659,00

	0620 634003
	Poistenie
	1 072,00
	1 309,00
	 
	2 381,00

	0620 634005
	Karty, známky, poplatky
	100,00
	100,00
	 
	200,00

	0620 636002
	Prevádzkových strojov, prístrojov, zariadení, techniky a náradia
	1 137,00
	 
	 
	1 137,00

	0620 637004
	Všeobecné služby
	26 722,00
	624,00
	 
	27 346,00

	0620 637006
	Náhrady
	210,00
	 
	75,00
	285,00

	0620 637012
	Poplatky a odvody
	83,00
	 
	 
	83,00

	0620 637014
	Stravovanie
	1 930,00
	 
	 
	1 930,00

	0620 637015
	Poistné
	 
	95,00
	 
	95,00

	0620 637016
	Prídel do sociálneho fondu
	1 214,00
	89,00
	189,00
	1 492,00

	0620 637027
	Odmeny zamestnancov mimopracovného pomeru
	 
	3 117,00
	 
	3 117,00

	0620 642014
	Jednotlivcom
	2 848,00
	 
	525,00
	3 373,00

	0620 642015
	Na nemocenské dávky
	716,00
	 
	 
	716,00

	SPOLU stredisko 63, 69, 631
	72 143,00
	6 777,00
	14 094,00
	93 014,00

	0620 61, 62
	Mzdy + odvody
	128 210,00
	12 452,00
	16 424,00
	157 086,00

	SPOLU program 1 Doprava - Miestne komunikácie zimná a letná údržba
	200 353,00
	19 229,00
	30 518,00
	250 100,00


Kontrolou bolo zistené, že povinná osoba vyčerpala celý transfer poskytnutý zriaďovateľom v kontrolovanom Programe 1 Doprava, Podprogram 1.1 Miestne komunikácie, t. j. v rámci tohto podprogramu nebola z bežného transferu vrátená zriaďovateľovi žiadna suma.
Systém poskytovania a používania príspevkov, ktoré mesto ako zriaďovateľ zasiela svojim príspevkovým organizáciám je stanovený v Príkaze Primátora mesta č. 7/2024, ktorým sa určuje postup vykonávania vybraných ustanovení Zásad hospodárenia s finančnými prostriedkami mesta Trnava schválených uznesením MZ č. 312 dňa 12.12.2023 a ktorý nadobudol platnosť a účinnosť dňa 1.4.2024 (ďalej len „Príkaz primátora“).
Podľa čl. 4 ods. 1 Príkazu primátora „Príspevková organizácia (ďalej len „PO“) rozpočtuje príspevok od zriaďovateľa a výdavky z neho hradené s kódom zdroja 41. Pre vlastné prostriedky používa kód zdroja 46, pre príjem z podnikania kód zdroja 42, pre prostriedky od ostatných subjektov používa kódy zdroja podľa príručky MF SR na zostavenie rozpočtu pre daný rozpočtový rok.“
Povinná osoba poskytla pre potreby kontroly splnenia opatrenia č. 1 nasledujúce stanovisko k procesu čerpania vlastných finančných prostriedkov a príspevku od zriaďovateľa v nadväznosti na tabuľkový prehľad výdavkov v rámci Podprogramu 1.1 Miestne komunikácie, kde boli výdavky rozdelené na základe: „analytického členenia: stredisko 63 – Letné údržba komunikácií, str. 69 – Zimná údržba komunikácii a stredisko 631 – Dielňa, ktorá bola vytvorená pre potreby organizácie a aj vzhľadom na skutočnosť šetrenia výdavkov na opravy techniky, ktorá vo vlastnej pôsobnosti vytvára významné šetrenie ako zadávanie opráv externým subjektom. Organizácia MSMT konkrétne na tomto programe netvorí vlastné príjmy výdavky sú hradené čisto z príspevku od zriaďovateľa. Organizácia MSMT tvorí vlastné príjmy na iných programoch, kde prioritne vlastné príjmy aj míňa. Podľa pokynov od zriaďovateľa prioritne vlastné príjmy je povinná viazať do 30.9.2025 po tomto /teda posledný kvartál/ má organizácia dovolené prioritne financovať výdavky z príspevku zriaďovateľa avšak má povinnosť v prvom kvartáli nasledujúceho roku cez účet 453 zaviazať tento zostatok a v prvom kvartáli roka nasledujúceho ho aj minúť, ale iba v tom prípade ak ho organizácia viaže na bežné výdavky. Ak tento zostatok organizácia viaže na kapitálové výdavky /čo býva aj náš prípad, prioritne tento zostatok viažeme na kapitálové výdavky aj s ohľadom na HV/ môže organizácia toto minúť aj neskôr ako v prvom kvartáli avšak najneskôr do konca roka.“
Kontrolou bolo zistené, že v rámci kontrolovaného podprogramu 1.1 Miestne komunikácie povinná osoba použila celý poskytnutý príspevok od zriaďovateľa, v danom podprograme netvorila vlastné príjmy, t. j. všetky aktivity boli financované z príspevku od zriaďovateľa, ktorý bol v kontrolovanom období roku 2024 vyčerpaný v celej výške. Podľa údajov zo Záverečného účtu mesta za rok 2024 v rámci kapitálového transferu poskytnutého povinnej osobe zriaďovateľom v ďalších programoch a podprogramoch nedošlo k jeho úplnému čerpaniu za rok 2024, preto povinná osoba vrátila zriaďovateľovi nevyčerpaný príspevok na kapitálové výdavky vo výške 2 564,00 eur.
Kontrolou neboli zistené nedostatky.
Opatrenie č. 1 ku kontrolnému zisteniu č. 1 bolo splnené. 
Kontrolná skupina skontrolovala opatrenia prijaté na odstránenie nedostatkov ku kontrolným zisteniam č. 2, 3, 4, 5 a 6 uvedených v Správe z kontroly č. 14/2023 a to na dokladoch týkajúcich sa predmetného podprogramu v roku 2024.
V súvislosti s plnením opatrenia č. 2 ku kontrolnému zisteniu č. 2 bolo skontrolované zatriedenie všetkých výdavkov evidovaných na podpoložkách ekonomickej klasifikácie rozpočtovej klasifikácie v rámci troch stredísk: 63 – letná údržba, 69 – zimná údržba, :631 - dielňa na opravu strojov, prístrojov, zariadení a áut:
1. 636002 – Nájomné za nájom: Prevádzkových strojov, prístrojov, zariadení, techniky a náradia predložené boli 2 doklady za stredisko 63, a to úhrady za nájomné GPS vozový park a prenájom montážnej plošiny
2. 637006 – Služby: Náhrady bolo predložených 12 dokladov za stredisko 63 a 631, a to úhrady za preventívnu rehabilitáciu (multisport karty) a zdravotné prehliadky zamestnancov 
3. 637014 – Služby: Stravovanie bolo predložených 23 dokladov za stredisko 63, a to úhrady za nabitie stravovacích kariet a úhrady odpočítané zamestnancom za obedy zo mzdy
4. 642014 – Transfery: Jednotlivcom bolo predložených 23 dokladov za stredisko 63, a to úhrady finančných príspevkov zamestnávateľa zamestnancom na stravné (na konci mesiaca na ďalší mesiac) a jeho vyúčtovanie podľa skutočnosti na konci mesiaca.
Zatriedenie predložených výdavkov bolo skontrolované podľa Opatrenia Ministerstva financií Slovenskej republiky číslo MF/010175/2004-42 z 8. decembra 2004, ktorým sa ustanovuje druhová klasifikácia, organizačná klasifikácia a ekonomická klasifikácia rozpočtovej klasifikácie a Metodickým usmernením Ministerstva financií Slovenskej republiky k č. MF/010175/2004-42 a vysvetlivkami k ekonomickej klasifikácii rozpočtovej klasifikácie. Pri kontrole bolo zistené, že všetky výdavky boli zatriedené v súlade s platnou legislatívou.
Opatrenie č. 2 ku kontrolnému zisteniu č. 2 bolo splnené.
V súvislosti s plnením opatrenia č. 3 ku kontrolnému zisteniu č. 3 bolo skontrolované zverejňovanie zmlúv o nájme dopravného prostriedku, ktoré súviseli s prenájmom mestských bicyklov - model Žltý bajk vrátane príslušenstva. 
Zo zoznamu zmlúv, ktorý predložila povinná osoba kontrolná skupina náhodne vybrala 33 zmlúv uzatvorených v roku 2025. Kontrolná skupina skontrolovala zverejnenie vybraných zmlúv v Centrálnom registri zmlúv. Pri kontrole bolo zistené, že všetky kontrolované zmluvy boli zverejnené v Centrálnom registri zmlúv, čo bolo v súlade s § 5a ods. 6 infozákona. 
Opatrenie č. 3 ku kontrolnému zisteniu č. 3 bolo splnené. 
V súvislosti s plnením opatrenia č. 4 ku kontrolnému zisteniu č. 4 bolo skontrolované zverejňovanie povinných údajov objednávok. Predmetom kontroly bolo 12 objednávok, ktoré boli predložené v rámci vyžiadaných dokladov týkajúcich sa kontrolovaného podprogramu. Pri kontrole bolo zistené, že pri všetkých skontrolovaných objednávkach boli zverejnené údaje v súlade s § 5b ods. 1 písm. a) bod 7 infozákona.
Opatrenie č. 4 ku kontrolnému zisteniu č. 4 bolo splnené.
V súvislosti s plnením opatrenia č. 5 ku kontrolnému zisteniu č. 5 bolo skontrolované zverejňovanie povinných údajov k 18 predloženým faktúram a tiež lehoty ich zverejnenia. Povinné údaje k faktúram boli v 17 prípadoch zverejnené v súlade s platnou legislatívou. Kontrolou bolo zistené, že faktúra č. 4444027189 z 2.7.2024 (interné číslo 240 459) za služby (dodávateľ Ticket Service, s.r.o.) bola uhradená 11.7.2024 a údaje o faktúre boli zverejnené 4.9.2024, t. j. údaje boli zverejnené v lehote dlhšej ako 30 dní odo dňa zaplatenia faktúry, čím nebolo dodržané ustanovenie § 5b ods. 2 infozákona.
Kontrolné zistenie č. 1: Údaje o faktúre 4444027189 z 2.7.2024 (interné číslo 240 459) boli zverejnené v lehote dlhšej ako 30 dní odo dňa zaplatenia faktúry, čo nebolo v súlade s § 5b ods. 2 infozákona.
V súvislosti s plnením opatrenia č. 6 ku kontrolnému zisteniu č. 6 kontrolná skupina skontrolovala vykonanie základnej finančnej kontroly pri úhradách dodávateľských faktúr a pri výplatách hotovosti z pokladne. Kontrolou bolo preverených 20 finančných operácií, z toho 18 platobných poukazov k faktúram a 2 výdavkové pokladničné doklady. Pri vyjadrení podľa § 7 ods. 3 zákona o finančnej kontrole, boli na dokladoch súvisiacich s finančnou operáciou uvádzané všetky tri možnosti: 
a) finančnú operáciu alebo jej časť možno vykonať alebo nemožno vykonať, 
b) vo finančnej operácii alebo jej časti možno pokračovať alebo nemožno pokračovať alebo
c) poskytnuté plnenie treba vymáhať alebo poskytnuté plnenie nie je potrebné vymáhať, ak sa finančná operácia alebo jej časť už vykonala.
Pri kontrole č. 22/2025 bolo zistené, že povinná osoba na vybraných platobných poukazoch k faktúram, výdavkových pokladničných dokladoch a požiadavkách na uskutočnenie finančnej operácie pri potvrdení o vykonaní základnej finančnej kontroly uvádzala všetky vyjadrenia a vyčiarkla tie, ktoré boli irelevantné vzhľadom na vykonané overenie. 
Opatrenie č. 6 ku kontrolnému zisteniu č. 6 bolo splnené.
Zistené nedostatky:
Kontrolné zistenie č. 1: Údaje o faktúre 4444027189 z 2.7.2024 (interné číslo 240 459) boli zverejnené v lehote dlhšej ako 30 dní odo dňa zaplatenia faktúry, čo nebolo v súlade s § 5b ods. 2 infozákona.
Odporúčania na nápravu zistených nedostatkov a na odstránenie príčin ich vzniku:
Ku kontrolnému zisteniu č. 1: Zverejňovať údaje o faktúrach za tovary, služby a práce v stanovenej lehote v súlade s § 5b ods. 2 infozákona.
Návrh správy z kontroly bol prerokovaný a doručený na oboznámenie povinnej osobe dňa 12.1.2026. Povinná osoba nepodala v stanovenom termíne do 16.1.2026 námietky k zisteným nedostatkom, navrhnutým odporúčaniam, k lehote na predloženie písomného zoznamu prijatých opatrení a k lehote na splnenie prijatých opatrení. Správa z kontroly bola vyhotovená dňa 19.1.2026. Povinnej osobe bola uložená lehota na predloženie písomného zoznamu prijatých opatrení do 23.1.2026 a lehota na splnenie prijatých opatrení: trvale. Kontrola bola ukončená v súlade so zákonom o finančnej kontrole dňom odoslania správy povinnej osobe dňa 19.1.2026. Povinná osoba doručila písomné oznámenie o prijatých opatreniach dňa 20.1.2026.
Kontrola č. 23/2025
Kontrola vybavenia sťažnosti na MsÚ
Cieľom kontroly bolo preveriť skutočný stav vybavenia sťažnosti na MsÚ Kontrolované obdobie bol rok 2025. 
Kontrola bola uskutočnená v súlade so zákonom č. 369/1990 Zb. o obecnom zriadení v znení neskorších predpisov v dňoch od 25.11.2025 do 1.12.2025 podľa jednotlivých bodov kontrolného postupu:
1. Legislatíva a vnútorné predpisy k vybavovaniu sťažností na MsÚ v Trnave 
2. Posudzovanie náležitostí doručenej sťažnosti 
3. Vybavenie sťažnosti
4. Dodržiavanie zákonných lehôt.
1. Legislatíva a vnútorné predpisy k vybavovaniu sťažností na MsÚ v Trnave
Postup pri vybavovaní sťažností v podmienkach MsÚ je upravený legislatívou:
· Zákonom č. 9/2010 Z.z. o sťažnostiach v z.n.p. (ďalej len „zákon o sťažnostiach“)
· Príkazom primátora mesta č. 3/2021, ktorým sa upravuje postup pri vybavovaní petícií a sťažností v podmienkach samosprávy mesta Trnava (ďalej len „Príkaz primátora“).
Podľa § 3 ods. 1 zákona o sťažnostiach: „Sťažnosť je podanie fyzickej osoby alebo právnickej osoby (ďalej len "sťažovateľ"), ktorým
a. sa domáha ochrany svojich práv alebo právom chránených záujmov, o ktorých sa domnieva, že boli porušené činnosťou alebo nečinnosťou (ďalej len "činnosť") orgánu verejnej správy, 
b. poukazuje na konkrétne nedostatky, najmä na porušenie právnych predpisov, ktorých odstránenie je v pôsobnosti orgánu verejnej správy.
Podanie sa posudzuje podľa obsahu.“
Podľa § 4 ods. 1 zákona o sťažnostiach: „Sťažnosťou podľa tohto zákona nie je podanie, ktoré
a. má charakter dopytu, vyjadrenia, názoru, žiadosti, podnetu alebo návrhu, 
b. poukazuje na konkrétne nedostatky v činnosti orgánu verejnej správy, ktorých odstránenie alebo vybavenie je upravené osobitným predpisom, 
c. je sťažnosťou podľa osobitného predpisu, 
d. smeruje proti rozhodnutiu orgánu verejnej správy vydanému v konaní podľa osobitného predpisu, 
e. smeruje proti záverom kontroly, auditu, dohľadu, dozoru alebo inšpekcie podľa osobitného predpisu alebo 
f. obsahuje utajované skutočnosti alebo z obsahu ktorého je zrejmé, že jeho vybavením ako sťažnosti podľa tohto zákona by došlo k ohrozeniu utajovaných skutočností podľa osobitného predpisu.“
Podľa § 5 zákona o sťažnostiach:
1) „Sťažnosť musí byť písomná a možno ju podať v listinnej podobe alebo v elektronickej podobe. 
2) Sťažnosť musí obsahovať meno, priezvisko a adresu pobytu sťažovateľa. Ak sťažnosť podáva právnická osoba, musí obsahovať jej názov a sídlo, meno a priezvisko osoby oprávnenej za ňu konať. Sťažnosť v listinnej podobe musí obsahovať vlastnoručný podpis sťažovateľa. Ak je sťažovateľovi možné doručiť písomnosti podľa tohto zákona v elektronickej podobe, sťažnosť môže obsahovať aj adresu sťažovateľa na takéto doručenie.
3) Sťažnosť musí byť čitateľná a zrozumiteľná. Musí z nej byť jednoznačné proti komu smeruje, na aké nedostatky poukazuje a čoho sa sťažovateľ domáha (ďalej len "predmet sťažnosti"). 
4) Sťažnosť podaná v elektronickej podobe musí byť sťažovateľom autorizovaná podľa osobitného predpisu; to neplatí, ak sťažnosť bola odoslaná prostredníctvom prístupového miesta, ktoré vyžaduje úspešnú autentifikáciu sťažovateľa.) 
5) Ak sťažnosť podaná v elektronickej podobe nie je autorizovaná podľa osobitného predpisu ani odoslaná prostredníctvom prístupového miesta, ktoré vyžaduje úspešnú autentifikáciu sťažovateľa, sťažovateľ ju musí do piatich pracovných dní od jej podania potvrdiť, a to vlastnoručným podpisom, jej autorizáciou podľa osobitného predpisu alebo jej odoslaním prostredníctvom prístupového miesta, ktoré vyžaduje úspešnú autentifikáciu sťažovateľa, inak sa sťažnosť odloží. O odložení sťažnosti a dôvodoch jej odloženia orgán verejnej správy písomne upovedomí sťažovateľa do 15 pracovných dní od odloženia. Sťažovateľom sa na účely odsekov 4 a 5 rozumie aj osoba oprávnená konať v mene právnickej osoby. Lehota na vybavenie sťažnosti začína plynúť prvým pracovným dňom nasledujúcim po dni doručenia potvrdenia sťažnosti. Ak potvrdenie sťažnosti obsahuje iné údaje ako sťažnosť podaná v elektronickej podobe, orgán verejnej správy sťažnosť podanú v elektronickej podobe odloží.
9)  Ak si sťažovateľ zvolí zástupcu, ktorý v jeho mene podáva sťažnosť, súčasťou sťažnosti musí byť písomné splnomocnenie s osvedčeným podpisom (ďalej len "splnomocnenie") zastupovať sťažovateľa pri podaní sťažnosti a pri úkonoch súvisiacich s vybavovaním sťažnosti. Ak sa sťažnosť podáva v elektronickej podobe, postupuje sa pri zastupovaní sťažovateľa podľa osobitného predpisu. Ak zástupca k sťažnosti splnomocnenie nepriloží, orgán verejnej správy sťažnosť odloží podľa § 6 ods. 1 písm. c). Povinnosť priloženia splnomocnenia sa nevzťahuje na zastupovanie sťažovateľa advokátom podľa osobitného predpisu.“
Príkaz primátora upravuje postup pri vybavovaní sťažností v časti I., v článkoch 2 až 8:
· Podávanie sťažností
· Prijímanie a evidencia sťažností
· Príslušnosť na prešetrenie a vybavenie sťažností
· Odloženie a postúpenie sťažností
· Lehota na vybavenie
· Prešetrenie sťažností
· Vybavenie sťažností.
Príkaz primátora obsahuje prílohy - vzory dokumentov:
· Písomný záznam o ústnej sťažnosti
· Postúpenie sťažnosti inému orgánu verejnej správy
· Výzva na spoluprácu, doplnenie informácií
· Záznam o odložení 
· Upovedomenie sťažovateľa o odložení 
· Zápisnica o prešetrení sťažnosti
· Oznámenie výsledku prešetrenia sťažnosti sťažovateľovi.
2. Posudzovanie náležitostí doručenej sťažnosti
Predmetom kontroly bol postup pri vybavovaní podnetu, ktorý bol doručený na Mestský úrad v Trnave dňa 09.10.2025 vo veci: „Sťažnosť, odpor – parkovanie na Jadernej ulici v Trnave.“
Kontrolnej skupine bol ku kontrole predložený kompletný spis s označením – Sťažnosť číslo 7/2025, ktorý je umiestnený na sekretariáte kancelárie prednostky, kde je vedená Centrálna evidencia sťažností a sú tam sústredené všetky spisové zložky sťažností. 
Predmetný podnet bol pridelený na riešenie odboru právnemu, mestskej polícii a hlavnej kontrolórke. 
Odbor právny v zmysle platného Príkazu primátora posúdil predmetné podanie a informáciu o výsledku posúdenia zaslal aj hlavnej kontrolórke mesta.
Podľa § 3 ods. 2 zákona o sťažnostiach sa podanie posudzuje podľa obsahu. Príkaz primátora určuje postup pri posudzovaní sťažností v článku 3 – Prijímanie a evidencia sťažností: „Prijatú a zaevidovanú sťažnosť kancelária prednostu bezodkladne postúpi osobe príslušnej na vybavenie podľa článku 4 tohto príkazu primátora a odboru právnemu MsÚ v Trnave za účelom posúdenia:
a. splnenia obsahových náležitostí sťažnosti
b. či podanie označené ako sťažnosť je/nie je sťažnosťou podľa § 3 a § 4 zákona o sťažnostiach.“
Príslušnosť na prešetrenie a vybavenie sťažnosti má podľa článku 4 d) „sťažnosti smerujúce proti príslušníkom Mestskej polície mesta Trnava (ďalej iba „MsP“) a ostatným zamestnancom MsP prešetrí a vybaví náčelník MsP alebo zástupca MsP.“
Sťažnosť musí obsahovať podľa Príkazu primátora Čl. 2 ods. 3:
„písm. a) meno, priezvisko a adresu pobytu sťažovateľa – fyzickej osoby, názov a sídlo sťažovateľa – právnickej osoby a meno a priezvisko osoby oprávnenej za ňu konať
písm. b) vlastnoručný podpis“.
Podanie bolo v listinnej podobe prijaté na MsÚ v Trnave dňa 09.10.2025 a zaevidované pod číslom záznamu 112847/25. V texte pisateľ zmieňoval svoju sťažnosť voči udeleniu pokuty Mestskou políciou mesta Trnava z dôvodu údajnej procesnej chyby, resp. domnelého uvedenia nesprávnych údajov a neobjektívneho posúdenia dopravného priestupku a doložených dôkazov v správnom konaní.
Sekretariát kancelárie prednostky MsÚ požiadal odbor právny o stanovisko s vyjadrením, či je doručené podanie z hľadiska jeho obsahu sťažnosťou a či spĺňa všetky náležitosti uvedené v § 5 zákona o sťažnostiach.
V posúdení podania z odboru právneho zo dňa 15.10.2025 sa uvádza, že „V zmysle zákona § 5 ods. 2 zákona o sťažnostiach platí, že ak sťažnosť podáva právnická osoba, musí obsahovať jej názov a sídlo, meno a priezvisko osoby oprávnenej za ňu konať. Keďže predložené podanie neobsahuje meno ani priezvisko osoby oprávnenej konať za sťažovateľa uplatní sa postup podľa § 5 ods. 2 zákona o sťažnostiach, v spojení s ustanovením článku 5 ods. 2 písm. a) Príkazu primátora č. 3/2021, ktorým sa upravuje postup pri vybavovaní petícií a sťažností v podmienkach samosprávy mesta Trnava (ďalej len „Príkaz primátora“), t. j. MsP sťažnosť odloží, nakoľko sťažnosť neobsahuje náležitosti podľa § 5 ods. 2 zákona o sťažnostiach.“ Ďalej sa v posúdení podania uvádza, že „ďalšie nakladanie s predmetnou písomnosťou spadá do kompetencie MsP.“
Z uvedeného vyplýva, že fyzická osoba, ktorá je v sťažnosti uvedená ako osoba, ktorá ju vybavuje v mene právnickej osoby, nie je jej štatutárnym orgánom a nemala splnomocnenie na konanie v mene obchodnej spoločnosti. Túto skutočnosť kontrolná skupina preverila v Obchodom registri Slovenskej republiky. Štatutárnym orgánom, ktorý má oprávnenie v mene spoločnosti konať podľa Obchodného registra je jej konateľ. 
3. Vybavenie sťažnosti
Sťažnosť zaevidovaná v kancelárií prednostky bola postúpená na MsP ako osobe príslušnej na jej vybavenie v zmysle Príkazu primátora. Po vypracovaní posúdenia sťažnosti z odboru právneho MsP postupovala tak, že náčelník MsP dňa 27.10.2025 vybavil sťažnosť jej odložením podľa § 6 ods. 1 písm.) a zákona o sťažnostiach. V zázname o odložení sťažnosti sa uvádza:
„Mesto Trnava podľa § 6 ods. 1 písm. a) zákona č. 9/2010 Z. z. o sťažnostiach v znení neskorších predpisov (ďalej len „zákon o sťažnostiach“) odkladá sťažnosť od sťažovateľa kvôli udeleniu pokuty z dôvodu „procesnej chyby, kde sú uvedené nesprávne údaje a neobjektívneho posúdenia údajného dopravného priestupku“ nakoľko sťažnosť neobsahuje náležitosti v zmysle § 5 ods. 2 zákona o sťažnostiach (ak sťažnosť podáva právnická osoba, musí obsahovať jej názov a sídlo, meno a priezvisko osoby oprávnenej za ňu konať).“
Záznam o odložení sťažnosti bol následne mailom zaslaný na sekretariát kancelárie prednostky, kde je vedená Centrálna evidencia sťažností a kópia tohto záznamu bola založená do spisu tejto sťažnosti. 
4. Dodržiavanie zákonných lehôt
Zákon o sťažnostiach stanovuje lehoty v procese vybavovania sťažností: lehota na odloženie podania, lehota na odloženie sťažnosti, lehota na postúpenie sťažnosti orgánu verejnej správy príslušnému na jej vybavenie, lehota na vybavenie sťažnosti, lehota na poskytnutie spolupráce sťažovateľa, lehota na poskytnutie súčinnosti orgánom verejnej správy, lehota na začatie konania o uložení poriadkovej pokuty, lehota na vydanie vnútorného predpisu k vybavovaniu sťažností, lehota na potvrdenie sťažnosti v elektronickej podobe sťažovateľom, lehota na písomné upovedomenie sťažovateľa o odložení sťažnosti a dôvodoch jej odloženia, lehota na vrátenie sťažnosti sťažovateľovi ak požiadal o utajenie svojej totožnosti a orgán verejnej správy nie je príslušný na jej vybavenie.
Kontrolou bola preverovaná lehota na vybavenie sťažnosti:
· podľa § 13 ods. 1 zákona o sťažnostiach „príslušný orgán verejnej správy je povinný sťažnosť vybaviť do 60 pracovných dní“ 
· podľa § 13 ods. 3 zákona o sťažnostiach „lehota na vybavenie sťažnosti začína plynúť prvým pracovným dňom nasledujúcim po dni jej doručenia orgánu verejnej správy príslušnému na jej vybavenie“
· podľa § 20 ods. 1 zákona o sťažnostiach „sťažnosť je vybavená odoslaním písomného oznámenia výsledku jej prešetrenia sťažovateľovi“
· podľa § 6 ods. 4 zákona o sťažnostiach „o odložení sťažnosti a dôvodoch jej odloženia podľa odseku 1 písm. b), c), d), f) a g) orgán verejnej správy sťažovateľa písomne upovedomí v lehote podľa § 13“.
Sťažnosť bola prijatá dňa 9.10.2025 a vybavená dňa 27.10.2025. Kontrolná skupina konštatuje, že zákonná lehota 60 dní na vybavenie sťažnosti bola dodržaná. Sťažnosť bola vybavená odložením z dôvodu absencie zákonom stanovených náležitostí, nakoľko neobsahovala meno a priezvisko osoby oprávnenej konať v mene spoločnosti, ktorá ju podala. 
Odbor právny na základe tejto skutočnosti v Posúdení podania uvádza, že predmetný zákon ani Príkaz primátora neukladá MsP povinnosť písomne upovedomiť o odložení podania toho, kto toto podanie podal a tým pádom neplynie žiadna lehota na zaslanie oznámenia o odložení sťažnosti a dôvodoch jej odloženia. 
Pri výkone kontroly neboli voči povinnej osobe zistené žiadne nedostatky.
Správa z kontroly bola vyhotovená dňa 2.12.2025. Kontrola bola ukončená v súlade so zákonom č. 357/2015 Z.z. o finančnej kontrole a audite a o zmene a doplnení niektorých zákonov dňom odovzdania správy z kontroly č. 23/2025 povinnej osobe dňa 08.12.2025.
[bookmark: _Hlk188965952]Kontrola č. 24/2025
Kontrola nakladania s majetkom a hospodárenia s finančnými prostriedkami v Základnej škole s materskou školou, Atómova 1, Trnava.
Cieľom kontroly je preveriť hospodárenie rozpočtovej organizácie a posúdiť objektívny stav kontrolovaných skutočností a ich súlad so všeobecne záväznými právnymi predpismi a vnútornými aktmi riadenia v roku 2024 a v období s ním súvisiacom. Povinnou osobou je Základná škola s materskou školou, Ulica Atómova 1, Trnava.
Kontrola sa uskutočňuje v súlade so zákonom o obecnom zriadení podľa jednotlivých bodov kontrolného postupu:
1. Rozpočet ZŠ s MŠ, finančné výkazy, hospodárenie ZŠ s MŠ
2. Vedenie účtovníctva, účtovné výkazy, účtovné doklady
3. Vedenie pokladnice a pokladničných operácií
4. Inventarizácia majetku, záväzkov a rozdielu majetku a záväzkov
5. Verejné obstarávanie tovarov, služieb a stavebných prác
6. Výkon základnej finančnej kontroly
7. Prenájom nebytových a bytových priestorov
8. Zverejňovanie uzatvorených zmlúv, objednávok a faktúr.
V súčasnosti je kontrola v štádiu rozpracovanosti.
Kontrola č. 25/2025
Kontrola procesu poskytovania finančných prostriedkov formou dotácií na Mestskom úrade v Trnave.
Cieľom kontroly je overiť objektívny stav kontrolovaných skutočností a ich súlad so všeobecne záväznými právnymi predpismi a vnútornými aktmi riadenia so zameraním na postup úradu v procese poskytovania dotácií z rozpočtu mesta. Povinnou osobou je Mestský úrad v Trnave, Trhová 3, Trnava.
Kontrola sa uskutočňuje v súlade so zákonom o obecnom zriadení podľa jednotlivých bodov kontrolného postupu:
1. Legislatíva v oblasti poskytovania finančných prostriedkov z rozpočtu mesta formou dotácií.
2. Kontrola postupu v procese poskytovania dotácií z rozpočtu mesta.
V súčasnosti je kontrola v štádiu rozpracovanosti.
Kontrola č. 1/2026
Kontrola prevodov nehnuteľného majetku mesta za rok 2025, ktorého všeobecná hodnota majetku prevýšila 20 000,00 eur.
Cieľom kontroly je preveriť objektívny stav kontrolovaných skutočností a ich súlad so všeobecne záväznými právnymi predpismi a internými normami mesta so zameraním na prevody nehnuteľného majetku mesta za rok 2025, ktorého všeobecná hodnota prevýšila 20 000,00 eur. Povinnou osobou je Mestský úrad v Trnave, Trhová 3, Trnava.
Kontrola sa uskutočňuje v súlade so zákonom o obecnom zriadení podľa jednotlivých bodov kontrolného postupu:
1. Legislatívna úprava a vnútorné normy pri prevodoch nehnuteľného majetku mesta.
2. Dodržiavanie postupov pri prevodoch nehnuteľného majetku mesta v roku 2025, ktorého všeobecná hodnota prevýšila 20 000,00 eur.
V súčasnosti je kontrola v štádiu rozpracovanosti.
Výška príspevku

